
A.  INTROITUS. 


§  1.   De  vita  Baconis. 

Pater  Baconis  fuit  Nicolaus  Baco  Elisabethae  reginae 
consiliarius,  eques  auratus,  Magni  Sigilli  Angliae  custos, 
mater  Anna  Coca,  quae  matrona  fuit  doctissima  linguae 
Latinae  ac  Graecae  aeque  perita.  Tam  eximiis  natus 
est  parentibus  Franziscus  Baco  Anno  MDLX.  Ingenium 
atque  indoles  jam  in  puero  ita  eminuerunt,  ut  regina 
eum  dominum  custodem  sigilli  minorem  appellare  soleret. 
Annos  sedecim  natus  jam  Aristotelis  philosophia  insipida 
ei  visa  est,  cum  ad  disputationes  et  contentiones  solum 
nata,  ad  productionem  autem  operum,  quae  humanis 
commodis  servirent,  sterilis  omnino  fuerit.  Post  studia 
in  universitate  Cantabrigiensi  perfecta  cum  Anglorum 
leaato  Parisios  se  contulit,  ut  in  negotiis  publicis  erudire- 
tur.  Ibi  de  statu  Europae  pauca  scripsit,  etiam  in  chiphris 
inveniendis  operam  navavit  (De  dignitate  et  augmentis 
scientiarum  VI,  1).  Sed  cum  Parisiis  versabatur,  pater  ejus 
mortuus  est;  quare  in  patriam  reversus,  juris  Angliae 
municipalis  studio  se  dedit  et  complura  de  jure  Anglorum 
conscripsit.  Annos  viginti  octo  natus  consiliarius  factus  est 
reginae.  Deinde  comitis  Essex  amicitiam  iniit,  cum  illius 
potentissimi  et  reginae  acceptissimi  viri  gratia  ampliores 

magistratus  se  assecuturum  esse  speraret.  Sed  cum  Essex 
ab  inimicis  esset  conditione  sua  dejectus,  Baco,  ne  ea- 
dem  pernicie  afficeretur,  in  suum  amicum  ipse  est  in- 
vectus,  tanta  animi  fallacia,  ut  in  eum  litem  ipse  gereret1). 
Quamquam  publice  se  defendere  conatus  est2)  et,  cur 
illud  fecisset  explicare,  tamen  nihil  assecutus  est,  cum 
hanc  ignominiam  a  se  devolvere  non  potuisset.  Elisa- 
betha  Angliae  regina  mortua,  Jacobi  I  regis  gratia  am- 
plissimis  elatus  est  honoribus.  Factus  est  eques  auratus, 
Baro  Verulamius,  Vicecomes  sancti  Albani,  custos  Magni 
Sigilli  Angliae,  Cancellarius.  Sed  postquam  per  quatuor 
annos  illis  officiis  functus  est,  a  senatu,  quem  convocare 
coactus  erat  rex,  corruptionis  accusatus,  in  custodiam 
traditus  est  et  damnatus.  Sunt  multi,  qui  Baconem 
summa  injuria  affectum  esse  putent,  cum  adversariorum 
tantum  invidia  in  tam  magnum  incidisset  malum.  Sed 
Baco  ipse  in  viginti  octo  casibus  se  corruptione  usum 
esse  confessus  est3).  Quare  illud  recte  ei  objici  potest, 

1)  Charles  de  Remusat  „Bacon,  sa  vie,  son  temps"  Paris  1857. 
„Francis  Bacon  fut  charge  de  soutenir  contre  lui  une  accusation  ca- 
pitale.  L'illustre  advocat  ne  fit  de  faut  a  aucune  des  regles  de  son 
emploi;  il  ne  refusa  a  la  cause  aucune  des  declarations  necessaires. 
L'accuse  fut  pathetiquement  compare  a  Cain,  a  Pisistrate,  au  duc 
de  Guise  et  Pon  dit,  que  cette  derniere  comparaison  emporta  la  con- 
damnation." 

2)  Ibidem  p.  59.  60.  „La  reine  fit  choix  de  Bacon  pour  1'ecrire  et 
Bacon  1'ecrivit.  Dans  une  declaration  des  pratiques  et  trahisons  ten- 
tees  et  accomplies  par  Eohert  comte  d'Essex,  il  fletrit  sa  memoire, 
apres  avoir  sollicite  judiciairement  sa  mort." 

3)  Ibidem  p.  118.  „Le  vrai  c'est  qu'abandonne  par  la  couronne 
il  n'eut  pas  le  courage  de  se  defendre  pour  son  propre  compte.  II 
etait  hors  d'etat  de  detruire  les  faits  articules  contre  lui  et  il  n'avait 
ni  1'energie  ni  1'impudence,  qui  guerroye  contre  la  verite.  II  man- 

quod  infirmi  atque  injusti  regis  consilia1)  nimia  facilitate 
et  probaverit  et  confecerit.  Sed  Baco,  quo  erat  erecto 
animo,  summa  versutia  atque  astutia  in  regis  gratiam 
paullo  post  se  restituit,  ita  ut  ab  omni  poena  libera- 
retur.  Ac  ne  hoc  quidem  regis  gratiae  auxilio  contentus, 
eam,  quam  antea  habebat  potestatem,  recuperare  stu- 
duit,  continuisque  precibus  regem  fatigavit,  ut  sibi  aes 
alienum  nimis  splendido  victu  contractum  solveret.  Quin- 
que  vitae  postremis  annis  literis  se  totum  dedit,  dum 
anno  MDCXXVI  mortuus  est. 

§  2.  De  moribus  et  ingenio  Baconis. 

Mores  Baconis  quod  attinet,  nimia  eum  ambitione 
affectum  fuisse  quis  est,  qui  neget?  Saepissime  in  scri- 
ptis  suis  praecepta  dat,  quae  secutus  ad  gloriae  fasti- 
gium  ascendere  possis.  Id  officii  genus,  inquit,  creari 
debere,  in  quo  nemo  jam  multum  profecerit,  virtutes 
esse  ostentandas,  vitia  occultanda  aut  opinioni  obtru- 
denda,  praesertim  ea,  quae  non  habeas,  quo  virtutes 
magis  eluceant.  Quae  praecepta  ambitiosum  animum  sine 
dubio  ostendunt  (De  Augm.  VIII,  2).  Quare  prudentiam 
semper  commendat  ineptumque  esse  putat,  si  quis  nimis 


quait  de  la  hauteur  et  des  passions,  qui  soutiennent  la  resistance 
contre  la  force.   La  force  —  enfin  cette  fois  etait  la  justice." 

p.  119.  „Mylords,  dit-il,  cette  lettre,  ou  je  nVaecuse,  elle  est  de 
moi;  c'est  mon  acte,  ma  main,  mon  coeur." 

p.  120.  „Bacon  a  ecrit:  Descendant  dans  ma  conscience  et  ap- 
pellant  tous  mes  souvenirs  je  confesse  pleinement  et  ingenument,  que 
je  suis  coupable  de  corruption  et  renonce  a  toute  defense. 

l)  Ibidem  p.  95.  enarratur  causa  Walteri  Raleigh:  ,,0'est  un  des 
actes  les  plus  odieux  d'un  odieux  regne." 

durum  se  gerat  erga  occasiones,  ita  ut  recte  dici  possit, 
eum  moribus  fuisse  nimis  infirmis1).  Quod  ex  hoc  dicto 
apparet  (De  Augm.  I  ed.  Schonwetter  p.  14).  „Atque 
propterea  non  sunt  damnandi  viri  docti,  ubi,  cum  res 
postulat,  aliquid  de  sua  gravitate  remittant;  quod  quam- 
vis  humile  videatur  atque  servile  primo  intuitu;  tamen 
verius  rem  aestimanti  censebuntur  non  personae  sed 
tempori  ipsi  servire."  Si  quis  horum  verborum  indigni- 
tatem  ea  sententia  excusare  velit,  quam  de  fine  ambi- 
tionis  Baco  proponit  (Sermones  fideles  c.  XI) :  potentiam 
benemerendi  esse  appetendam;  bene  cogitantem  nihil 
proficere ;  sine  munere  ac  potentia,  benefaciendi  studium 
in  actum  produci  non  posse;  quare  opus  esse,  ut  munus 
quam  possis  amplissimum  assequaris:  tamen  primum 
cogitet,  finem  non  sancire  remedia,  ita  ut  liceat  infirmis 
moribus  benemerendi  causa  occasionibus  cedere,  ut  Baco 
ipse  Jesuitarum  illud  principium  rejicit  (DeAugm.  VII,  2); 
deinde  homines  non  semper  ea  de  causa  agere,  qua,  ut 
aliquid  faciant,  commotos  se  esse,  dicunt.  Potius  illam 
excusationem  ambitionis  accipi  posse,  putem,  quod  Baco, 
quamvis  ipse  saepissime  se  literis  vitam  dedisse  diceret, 
tamen  tanto  publice  agendi  studio  erat  incensus,  ut  vir- 
tutem  publicam  scientiarum  gloriam  aequare  debere,  pu- 
taret,  quamvis  ne  hac  quidem  opinione  omni  culpa 

Xuno  Fischer,  Die  Realphilosophie  p.  12:  Es  ist  ein  Zug,  der 
den  Charakter  Baco's  auf  allen  seinen  Wegen  begleitet,  der  zu  seiner 
Eigenthumlichkeit  gehort  und  in  seinem  innersten  Wesen  begriindet 
liegt,  die  aufserordentliche  Leichtigkeit  sich  in  allen  Fallen  zu  helfen, 
eine  natiirliche  Elasticitat,  die  sich  freilich  bei  Widerstand  als  Schwache 
aufsert.  p.  14:  Es  giebt  keine  elastische  Moral  und  Baco's  morali- 
sches  Wesen  war  so  elastisch  als  sein  Geist. 

liberetur.  Sed  illud  concedendum  est,  Baconem  semper 
huic  rei  studuisse,  ut  artem  theoreticam  cum  utilitate 
arctissimo  conjungeret  vinculo.  Physicae  quidem  addit 
Mechanicam,  Metaphysicae  Magiam;  ipse  de  legibus  ut 
pauca  conscripsit  (De  Augm.  VIII,  3),  ita  Angliae  leges 
emendare  conatus  est.  Eodem  modo  ad  literas  augendas 
non  solum  de  scientiis  ipsis  permulta  edidit  conscripta, 
sed  etiam  externis  auxiliis  ac  remediis  sapientiae  stu- 
dium  sustentandum  esse  demonstravit.  Vere  regia  esse 
officia,  inquit,  ut  scholae,  academiae,  collegia  conderen- 
tur,  ut  privilegia  et  dotationes  legesque  particulares 
ad  augenda  literarum  studia  ederentur,  ut  praemiis  ad 
certamen  animi  elicerentur,  ne  collegia  reipublicae  tan- 
tum  servirent,  sed  literis.  Quin  etiam  illud  commendavit, 
ut  Academiae  universae  per  totam  Europam  sparsae 
arctiorem  conjunctionem  et  necessitudinem  contraherent 
(De  Augm.  II,  Schonw.  p.  40).  Unde  satis  apparet  Ba- 
conem  semper  scientiarum  studium  conjungere  voluisse 
cum  negotiorum  et  utilitatis  respectu.  Illud  quoque 
recte  dicitur,  fuisse  eum  summa  assiduitate  et  diligentia. 
Ac  de  moribus  Baconis  hoc  loco  hactenus.  Postea  pauca 
addi  oportet. 

§  3.  De  scriptis  Baconis. 

Scripta  Baconis  quod  attinet  prae  ceteris  haec  com- 
memoremus :  De  historia  Henrici  VII,  de  historia  Ven- 
torum,  vitae  et  mortis,  densi  et  rari,  gravis  et  levis, 
Dialogum  de  bello  sacro,  de  fabula  novae  Atlantidis,  de 
historia  Henrici  VIII,  de  Sapientia  veterum,  de  Magnete, 
de  Sylva  sylvarum,  quae  omnia  per  quinque  annorum 

spatium  vitae  extremum  conscripsit.  Ex  scriptis  ejus 
facetia  ingeniique  vivacitas  et  perspicuitas  elucent.  Sym- 
bolis  valde  aptis  utitur,  quamvis  haud  raro  eadem  re- 
petat.  Omnino  summo  phantasiae  vigore  excelluit,  quod 
ex  „Sapientia  veterum"  conjici  potest  et  ex  interpreta- 
tione  fabularum  Persei,  Panis,  Dionysi  (De  Augm.  II,  13) 
quam  summi  tantum  ingenii  virum  invenire  potuisse, 
quis  est  qui  neget?  Perspicuitatem  et  vigorem  verborum 
prae  ceteris  assequebatur,  minus  elegantiam  et  concin- 
nitatem  sermonis.  Verba,  ait,  servire  rebus,  non  verbis 
res.  „Quid  enim  aliud  sunt  verba,  quam  imagines  rerum, 
ut  nisi  rationum  vigore  animata  sint,  adamare  illa  idem 
sit  ac  statuam  deperire?"  (De  Augm.  I,  p.  15).  Neque 
minus  Scholasticorum  minutias  rejicit:  „inutilem  eorum 
subtilitatem  et  curiositatem."  Scientiarum  robur  non  in 
singulis  bacillis  instar  fascis  illius  senis  sed  in  omnibus 
vinculo  conjunctis  consistere.  Ipse  si  quid  demonstrare 
studet,  magis  ab  experientia  petit  argumenta,  quod  pro- 
bandi  genus  quam  diligenter  in  omnibus  adhibuerit  rebus 
prae  ceteris  e  primo  operis  de  Augmentis  scientiarum 
libro  clare  intelligi  potest,  quod  e  gravissimis  Baconis 
scriptis  est.  Qua  de  re  opus  esse  videtur,  ut  de  hoc 
opere  et  de  Novo  Organo  paullo  accuratius  disseramus. 

Primus  fons,  ubi  et  Methodi  descriptio,  quam  Baco 
postea  in  Novo  Organo  perfecit,  et  partitio  scientiarum, 
quae  perfecta  est  in  ultimis  octo  libris  „De  Augmentis" 
scripti,  quasi  unitae  sunt  in  uno  seripto,  est  Fragmen- 
tum  Baconis  Valerius  Terminus.  Hoc  opus,  ut  ex  titulo 
apparet  (Editio  Spedding,  Ellis,  Heath.  London  1857. 
Vol.  III  Facsimile) ,  conscriptum  est  anno  1603 ,  cujus 

una  pars  est  destruens,  cum  impedimenta  scientiarum 
progressus  explicet  c.  4  —  8  et  c.  16,  in  quo  capite  de 
idolis  Baco  dicit,  quorum  quatuor  enumerat,  ut  in  scri- 
pto  de  Augm.  et  Novo  Organo,  quam  rem  hic  comme- 
moramus,  quia  in  tempore,  quod  inter  annos  1603  et 
1620.  1623,  ubi  Nov.  Organum  et  De  Augm.  edita  sunt, 
medium  est,  Baco  de  idolis  alia  dixit.  Haec  pars  de- 
struens  multo  accuratius  invenitur  exculta  in  primo  libro 
De  Augm.  scripti  et  Novi  Organi.  Sed  quae  nobis 
prae  ceteris  videntur  esse  observanda,  sunt  capita  10 
et  11.  Caput  10  est  fragmentum,  quod  si  perfectum 
fuisset,  continuisset  partitionem.  scientiarum,  quam  postea 
Baco  De  Augm.  perfecit.  Id,  quod  ex  hac  sententia  in- 
telligi  potest  (Ed.  Spedd.  III,  234):  „The  plainest  method 
and  most  directly  pertinent  to  this  invention,  will  be  to 
make  distribution  of  sciences,  arts,  inventions,  works 
and  their  portions."  Cum  Speddingo  autem  consentire 
non  possumus,  qui  putat  (III,  211)  solum  „  Inventarium 
operum"  hic  Baconem  promisisse,  quod  idem  de  Augm. 
III,  5  commendat.  Opinatur  Speddingus,  titulum:  „The 
Inventory  or  an  enumeration  and  view  of  inventions  al- 
ready  discovered  and  in  use  together  a  note  of  the  wants 
and  the  nature  of  the  supplies",  ostendere,  Baconem 
scientiarum  partitionem  in  animo  non  habuisse,  sed  in- 
ventarium  operum.  Sed  haec  verba  a  Bacone  ipso  non 
sunt  scripta  (confer  Corollarium  P.  234  et  indicem  Vo- 
lumini  III  praefixum).  Praeterea  Speddingi  opinionem 
falsam  esse  inde  concludi  potest,  quod  Baco  ipse  dicit 
p.  233 :  „In  case  I  should  be  prevented  by  death  to  pro- 
pound  and  reveal  this  new  light  as  I  purpose"  et  p.  234 

se  ipsum  cum  Caesare  comparat,  ita  ut  non  sit  veri- 
simile,  Baconem  tanta  de  se  ipso  dixisse,  nisi  aliud  quic- 
quam  atque  hoc  inventarium  (De  Augm.  III,  5)  in  promptu 
habuisset.  Qua  de  causa  putamus,  Baconem  hic  parti- 
tionem  scientiarum  facere  voluisse,  quod  etiam  initium 
capitis  XI  ostendit,  ubi  scriptum  est  p.  235:  „only  we 
have  stood  upon  the  best  advantages  of  the  notions  re- 
ceived,  as  upon  a  mount  to  shew  the  hnowledges  adjacent 
and  confining."  Etiamsi  Baco  hanc  partitionem  scientia- 
rum  nondum  scripsisset,  cum  caput  XI  scripsit,  tamen  in 
animo  eam  promptam  et  paratam  habuisse  eum  infitiari 
nemo  potest.  Prae  ceteris  autem  hoc  observandum  vi- 
detur,  quod  Baco  dicit:  se  inquirere  „what  is  extant  and 
alreadey  found  and  what  is  defective  and  further  to  be 
provided."  Neque  enim  quae  desint  et  qualibus  opus 
sit  emendationibus,  posset  explicare  neque  nova  jam  in- 
ventis  addere,  nisi  principium  novum  dividendi  scientias 
et  inveniendi  se  in  promptu  habere  putasset,  quod  in 
capite  XI  accuratius  describit.  Ibi  enim  methodum  inve- 
niendi  explicat,  e  qua  explicatione  hoc  commemoremus, 
quod  dicit:  „If  therefore  your  direction  be  certain,  it 
must  refer  you  and  point  you  to  somewhat  which,  if  it 
be  present,  the  effect  you  seek  will  of  necessity  follow, 
else  may  you  perform  and  not  obtain.  If  it  be  free,  then 
must  it  refer  you  to  somewhat  which  if  it  be  absent  the 
effect  you  seek  will  of  necessity  withdraw,  else  may  you 
have  power  and  not  attempt"  (III,  235).  Quae  sententiae 
plane  consentiunt  cum  iis,  quas  Nov.  Org.  II,  4  Schonw. 
p.  327  de  formis  rerum  explicat,  quas  clavem  totius 
Methodi  esse  putavit.  Baconem  autem  de  formis  hic 

dicere,  magis  apparet,  si  addimus,  quod  dicit  p.  239: 
„Neither  do  I  contend  but  that  this  motion,  which  I  call 
the  freeing  of  a  direction,  in  the  received  philosophies 
might  be  perceived  and  discerned;  being  not  much  other 
matter  than  that  which  they  did  not  only  aim  at  in  the 
two  rules  of  Axioms  before  remembered  but  more  nearly 
also  in  that,  which  they  term  the  form  or  formal  cause, 
or  that,  which  they  call  the  true  difference."  Accedit 
quod  Baco  has  formas  inveniri,  in  hoc  scripto  dicat,  per 
exclusionem,  id  quod  in  Novo  Organo  accuratius  expli- 
cavit.  Quare  ut  de  hoc  scripto  concludamus,  invenimus, 
in  eo  Baconem  et  partitionem  scientiarum  et  Methodum 
describere;  ex  eadem  stirpe  eodemque  principio  et  Me- 
thodum  et  partitionem  scientiarum  ortas  esse.  Quomodo 
enim  novas  posset  invenire  scientias,  id  quod  in  parti- 
tione  fit,  nisi  novam  haberet  Methodum? 

Secundum  scriptum,  quod  hic  est  commemorandum, 
est  „Advancement  of  Learning",  in  cujus  libro  secundo 
partitio  scientiarum  est  perfecta  1605,  quam  in  Valerii 
Termini  capite  X  Baco  annunciaverat.  De  quo  opere 
pauca  dicamus:  ac  primo  quidem  explicandum  videtur, 
quae  ratio  illi  intercedat  cum  „Globo  intellectuali",  quod 
opus  1612  conscripsit,  deinde,  quid  Baco  in  Advance- 
ment  mutaverit,  cum  id  in  linguam  latinam  converteret, 
cui  conversioni  nomen:  „De  Augmentis  scientiarum" 
indidit. 

Ad  primam  quaestionem  quod  attinet,  hoc  est  dicen- 
dum:  Etiam  in  „Globo  intellectuali "  Baco  partitionem 
scientiarum  efficere  studuit,  quae  cum  Adv.  plane  con- 
sentit,  quatenus  explicatur.   Sed  singulas  explicationes 

valde  dilatavit:  caput  addidit,  in  quo  finis  naturalis 
historiae  ad  condendam  philosophiam  exponitur,  deinde 
historiae  naturalis  pars  de  „Generationibus"  ita  dilatata 
est,  ut  ultra  historiam  naturalem  Baco  hoc  opus  non 
deduxerit.  Describit  corpora  caelestia  c.  V — VII,  cui  ex- 
plicationi  scriptum  „Thema  Caeli"  succedit.  Nobis  qui- 
dem  videtur  verisimile,  ea  de  causa  „Globum"  non  con- 
tinuatum  esse,  quia  nimis  particularia  Baco  describere  in- 
ceperat.  Quare  hoc  opus  continuatum  esse  videtur  in  con- 
versione  libri  II  scripti  Adv.,  ad  quam  nunc  pergamus. 

Tantae  inveniuntur  inter  scriptum  „Adv."  et  „De 
Augm."  differentiae,  ut  opus  sit,  ut  de  his  paullo  accu- 
ratius  disseramus.  Invenimus  prae  ceteris  has:  In  operis 
„De  Augm."  libro  II,  capita  3.  4.  5  sunt  addita.  In  tertio 
capite  historia  naturalis  dividitur  in  inductivam  et  nar- 
rativam,  e  quibus  inductiva  „inductionis  vera  sylva  sit 
atque  supellex  et  primam  philosophiae  mammam  prae- 
beat."  In  capite  quarto  addita  est  explicatio  de  historia 
literarum,  quam  ipsam  Baco  jam  in  Adv.  commemorat; 
quintum  de  historiae  civilis  gravitate  et  difficultate  agit. 
Praeterea  historiae  Mechanicae  II,  2  additur,  „talis  histo- 
riae  corpus  non  solum  ex  artibus  ipsis  mechanicis  verum 
et  ex  operativa  parte  Scientiarum  ac  simul  ex  Practicis 
compluribus  confici  debere."  Praeterea  historiae  civili 
Baco  plura  addidit  de  objectiva  et  ab  ira  studioque  libera 
historiae  scribendae  ratione,  deinde  c.  8,  quod  uni- 
versalem  tractat  historiam,  addidit.  In  opere  ergo  „De 
Augm."  provincia  historiae  accuratius  et  plenius  circum- 
scribitur  ejusque  finis,  ut  philosophia  per  eam  condatur, 
quamquam  ne  in  Adv.  quidem  omittitur,  tamen  hic  cla- 

rius  proponitur.  Doctrinam  de  Poesi  Baco  in  opere  „De 
Augm."  amplificavit.  Physicae  sparsae  divisionem  in 
concretam  et  abstractam,  et  abstractae  in  doctrinam  de 
Motibus  et  de  Schematismis  addidit  physicae  descriptioni, 
qualis  in  Adv.  invenitur.  Sed  quae  in  Valerio  Termino 
nondum  accuratius  exposita  erat,  doctrinam  de  formis  sive 
Metaphysicam  hic,  ut  in  opere  „De  Augm.",  a  Physica 
acrius  disjunctam  esse  videmus  (Spedd.  III,  354).  De  lege 
autem  summa  naturae  eadem  jam  dicuntur  atque  in 
scripto  „De  Augm."  Contra  si  primam  philosophiam, 
qualis  in  Adv.  describitur,  cum  illa  operis  „De  Augm." 
comparamus,  invenimus  progressum.  Duas  partes  in  Adv. 
illi  nondum  ascribit,  sed  unam,  ita  ut  ea  pars,  quae 
notiones  maxime  universales  amplectitur,  in  opere  „De 
Augm."  demum  reperiatur.  Notiones  maxime  universales 
inductione  esse  inquirendas  jam  in  Adv.  (Spedd.  III,  347) 
Baco  dicit.  Sed  tantam  gravitatem  nondum  iis  attribuit, 
ut  dignas  eas  haberet,  quibus  peculiaris  Primae  Philo- 
sophiae  pars  ascribatur.  Alia  intercedit  differentia  in 
Operativa.  In  Adv.  enim  in  tres  partes  eam  dividit  se- 
cundum  tres  partes  scientiae  naturalis,  Historiam,  Phy- 
sicam,  Metaphysicam.  In  opere  ,5De  Augm."  duas  par- 
tes  retinuit,  quae  Physicae  et  Metaphysicae  respon- 
deant.  Causam  hujus  rei  si  quaerimus,  hanc  invenisse 
nos  putamus,  quod  prima  pars  magis  fortunae  quam 
arti  debetur,  quia  ea  inventa,  quae  fiunt,  priusquam  ab 
historia  per  inductionem,  quae  ars  est  inveniendi,  ad 
Physicam  ascenderis,  non  digna  sunt  nomine  invento- 
rum,  quae  Operativae  sunt  objectum.  Hanc  operativae 
partem  Baco  postea  Logicae  soli  ut  „experientiam  lite- 

ratam"  dilatatam  attribuit,  ubi  etiam  in  Adv.  invenitur, 
praeterquam  quod  sit  prima  operativae  pars.  Quare 
quamquam  Baco  etiam  in  Adv.  dicat  (III,  361),  fortunae 
primam  operativae  partem  deberi,  tamen  tum  fortunae 
nondum  sic  adversabatur,  nondum  arti  sic  favebat,  ut 
eam  partem,  quae  fortunae,  non  arti  debetur,  plane 
omitteret.  Quae  omnia  si  complectimur ,  quod  Baco  in 
opere  „De  Augm."  historiam  accuratius  explicaverit, 
quam  in  Adv.,  quod  in  Adv.  Metaphysicam  clarius  de- 
scripserit  quam  in  Valerio  Termino,  in  opere  „De  Augm." 
primam  philosophiam  acrius  et  subtilius  cognoverit  quam 
in  Adv.,  quod  eum  inveniendi  opera  modum,  qui  non 
arte  sed  „sagacitate"  nititur,  jam  non  operativae  in  opere 
„De  Augm."  attribuat,  Baconem  apparet  id  egisse  cre- 
scentibus  annis,  ut  decresceret  casus  in  cognoscendo,  a 
quo  cognitionem  humanam  initium  deduxisse  putat,  etsi 
rejicit,  casum  esse  principium  cognitionis  humanae.  Qua 
cum  explicatione  etiam  illud  consentit,  quod  Baco  in  opere 
„De  Augm."  doctrinam  de  errore  accuratius  explicaverit. 
Nam  quamquam  „Elenchorum"  modi  (Spedd. III, 393-397) 
jam  adsint  in  Adv.,  tamen  nondum  nominati  sunt  nec 
tanta  perspicuitate  expositi,  quanta  postea  in  scripto 
„De  Augm."  Praeterea  Idola  theatri  plane  sunt  omissa  in 
Adv.,  quae  in  Valerio  Termino  jam  enumeraverat.  Duo- 
bus  annis  post  Adv.  in  „Delineatione"  (Spedd.  III,  548) 
idola  theatri  restituta  sunt,  ubi  de  redargutione  theo- 
riarum  et  demonstrationum  pravarum  dicit,  quae  ad  Idola 
theatri  pertinent.  Accuratissime  autem  doctrinam  de 
errore  exposuitBaco  et  in  scripto  „De  Augm."  et  in  Novo 
Organo  I.  Videmus  igitur  Baconem  etiam  in  hac  nega- 

tiva  scientia  progressus  fecisse,  qui  positivam  ejus  scien- 
tiam  juvant.  Quo  enim  accuratius  vitia  cognoscas,  eo 
facilius  ea  vitabis. 

Sed  quae  Baco  de  Mathematicis  dicit,  cum  his  mu- 
tationibus  non  videntur  consentire.  Dicit  enim  in  opere 
Adv.  Mathematicam,  quae  de  Quanto  disserat,  ascriben- 
dam  esse  Metaphysicae.  Quantum  enim  esse  formam 
maxime  universalem.  Contra  in  opere  „De  Augm."  ex- 
plicat,  Mathematicam  appendicem  esse  et  ancillam  Phy- 
sicae,  Metaphysicae,"  Magiae.  Hic  quis  possit  objicere: 
elucere,  Baconem  Mathematicam,  quam  antea  scientiae 
magis  universali  ascripserit,  ea  de  causa  ex  illa  dejicere, 
quia  universalia,  quae  Mathematicae  insint,  minoris  aesti- 
maverit.  Nam  si  ea,  quae  maxime  universalia  sint,  nolit 
per  se  in  scientia  universali  existere,  ut  doctrinam  de 
Quanto,  sed  solum  minus  universalibus  inveniendis  ser- 
vire  velit,  id  eum  agere  videri,  ut,  quo  magis  forma 
sit  universalis,  eo  magis  copiis  auxiliaribus  ascribatur, 
ita  ut  universalia  non  propter  se  existant,  ergo  scientia, 
quae  de  iis  ipsis  agat,  non  quatenus  utilitati  et  inven- 
tioni  serviant,  sed  quatenus  propter  se  existant,  de- 
struatur.  Baconem  enim  non  dicere:  Mathematicam, 
quatenus  de  forma  Quanti  agat,  ascribendam  esse  Meta- 
physicae,  quatenus  autem  forma  ad  inventa  adhiberi 
possit,  copiis  auxiliaribus  esse  ascribendam  —  tum  enim 
Mathematica  etiam  ut  scientia  universalis  per  se  existeret 
—  sed  id  velle,  ut  tota  Mathematica  fiat  auxiliaris.  At- 
tamen  hoc  videtur  esse  perpendendum:  Baco,  cum  sola 
inductione  scientiam  inveniri  putaret,  id  inductionis  prin- 
cipio  periculum  afferre  putabat,  si  doctrina  de  forma 

maxime  universali  jam  vere  existere  esset  putanda.  Sci- 
mus,  eum  cum  „De  Augm."  opus  conscriberet  Mathema- 
ticam  accuratius  novisse,  quam  cum  Adv.  ediderit.  (Spedd. 
III,  360  Corol.)  Quo  melius  autem  eam  cognovit,  eo 
magis  etiam  illud  intelligere  debebat,  quantopere  in- 
ductionis  principio  adversaretur  ea  sententia,  Mathema- 
ticam  veram  de  forma  Quanti  doctrinam  esse,  praeser- 
tim  cum  de  se  ipso  semper  diceret,  ultra  axiomata  media 
se  non  progressurum  esse.  Si  ipse,  qui  hoc  de  se  dixit, 
concessisset,  Mathematicam,  quae  suo  tempore  cognosca- 
tur  et  doceatur,  veram  esse  de  Quanti  forma  doctrinam, 
forma  maxime  universali,  secum  pugnasset.  Qua  de  re 
nihil  aliud  restitit,  nisi  ut  Mathematicam  „scientiam 
substantivam  et  principalem"  esse  negaret,  id  quod  fecit 
De  Augm.  III,  6.  Sed  tum  nullum  alium  Mathematicae 
ascribere  potuit  locum,  nisi  eum  scientiae  auxiliaris. 
Itaque,  quia  formam  ipsam  Quanti  Mathematica  docere 
non  potest,  Mathematicos  vituperat,  quod  putent  se  Phy- 
sicae  imperare.  Nam  si  veram  formam  tractarent  Ma- 
thematici,  Physicae  eos  imperare,  concedere  deberet, 
quia,  quo  magis  universalis  forma  sit,  eo  majorem  habere 
eam  effectum  putat.  Contra  si  auxiliaris  est  scientia, 
omnes  ejus  sententiae  magis  hypotheticae  esse  videntur, 
quam  absolute  certae.  Quare  dici  non  potest,  hunc  lo- 
cum,  quem  Mathematicae  ascripsit,  contrarium  esse  illi 
sententiae,  Baconem  in  scripto  „De  Augm."  magis  stu- 
duisse,  ad  universalia  ascendere  et  quae  casui  sint  sub- 
jecta,  abjicere.  Neque  enim  illud  rejicit,  quod  Metaphysica 
complectatur  formas  aeternas,  quod  doctrina  de  Quanti 
forma  Metaphysicae  sit  ascribenda,  sed  illud  tantum, 

Mathematicorum  scientiam  de  forma  Quanti  agere  doctri- 
namque  substantivam  esse  et  principalem;  non  Metaphy- 
sicae  partem,  sed  Physicae,  Metaphysicae ,  Magiae  an- 
cillam  eam  esse  vult. 

Cetera,  quae  fecit  Baco  in  opere  „De  Augm."  addi- 
tamenta,  sunt  haec:  De  hominis  miseriis  et  praerogativis 
doctrinam,  in  Adv.  non  ut  peculiarem  scientiam  com- 
memoratam  adjecit.  In  opere  „De  Augm."  illud  clarius 
exponit,  medicinam  in  naturali  philosophia  esse  funda- 
tam;  Pictoriam,  Musicam,  Hydraulicam  artibus  volupta- 
riis  adnumerat,  quae  corporis  voluptati  serviant,  ex  qui- 
bus  Musicae  et  Hydraulicae  Mathematicam  prodesse  dicit. 
Praeterea  divisionem  animae  in  rationalem  et  irrationa- 
lem,  cujus  facultates  enumerat,  addidit.  In  Rhetoricis 
magna  additamenta  fecit:  scriptum  enim,  quod  anno 
1597  ediderat  „For  God  and  Evil"  (Spedd.  VII,  65)  do- 
ctrinae  de  Elenchis  adjunxit,  scientiam,  quam  „Antitheta 
rerum"  appellat,  multis  exemplis  adornavit,  Paedagogi- 
cam  dilatavit.  In  Ethicis  doctrinam  „de  Negotiis"  ampli- 
ficavit,  praesertim  cum  numerum  Salomonis  sententiarum 
magnopere  auxerit.  Eodem  modo  de  legibus  Baco  multa 
adjecit  et  in  opere  „De  Augm."  (VIII,  3)  Politicam  se  dili- 
gentius  descripturum  promittit,  si  otium  haberet,  quibus 
verbis  „Novam  Atlantidem"  significavit  ut  fragmentum 
relictam.  Hae  sunt  differentiae  maxime  essentiales  inter 
opus  „De  Augm."  et  Adv.  De  differentiis,  quae  de 
religione  inveniuntur,  postea  dicemus.  Totum  librum 
dilatatum  esse,  his,  quae  commemoravimus,  probatur,  ita 
quidem,  ut  Baco,  quae  jam  in  Adv.  docuit,  multo  dif- 
fusius  et  magis  perspicue  proponat,  id  quod  ea  re  af- 

finnatur,  quod  ea,  quae  in  conversione  Baco  oniiserit, 
minimi  sunt  aestimanda. 

Postquam  explicavimus,  quae  ratio  inter  Adv.  et  opus 
„De  Augm."  intercedat,  opus  est,  ut  disseramus,  quo- 
modo  hoc  scriptum  se  habeat  ad  descriptiones  Methodi. 
Duo  in  Adv.  sunt  loca,  quae  de  hac  re  nos  docent:  Spedd. 
III,  389  et  III,  392.  In  priori  loco  dicit:  Inventionem 
scientiarum  bipartitam  esse,  secundam  partem  esse  inter- 
pretationem  naturae,  de  qua  addit:  „But  I  will  not  dwell 
too  long,  nor  speak  too  great  upon  a  promise."  Secundo 
loco  dicit,  in  inventionis  methodo,  quam  ipse  velit,  in  in- 
ductione  scilicet,  judicationem  (Logicae  partem  secundam) 
jam  contineri,  id  quod  in  Syllogismo,  quem  rejicit,  non 
inveniatur.  Deinde  adjicit:  „Therefore  for  the  real  and 
exact  form  of  judgment  we  refer  ourselves  to  that,  which 
we  have  spoken  of  Interpretation  of  Nature".  Quod  de 
interpretatione  naturae  dixit,  hoc  est  id  ipsum,  quod 
illam  p.  389  promisit.  Apparet  igitur  Baconem  jam  in 
animo  habuisse  accuratam  Methodi  explicationem,  quam 
wInterpretationem  naturae"  appellat.  Quaeritur  autem, 
quod  scriptum  in  animo  habuerit  inter  illa,  quae  adhuc 
habemus.  Dixerit  aliquis:  Haec  loca  ad  ipsum  Novum 
Organum  esse  referenda;  et  si  „De  Augm."  (Schonw. 
p.  126. 132. 141;  Spedd.  I,  624.  633.  646)  cum  his  locis 
libri  Adv.  comparamus,  haec  sententia  juvari  videtur. 
Ibi  enim  Baco  Interpretationem  Naturae  Novo  Organo 
ascribit.  Sed  illud  cogitandum  est:  opus  „De  Augm." 
post  Novum  Organum  editum  esse,  ita  ut  in  scripto  „De 
Augm."  Nov.  Org.  commemorare  potuerit.  Sed  utrum 
jam  anno  1605  Nov.  Org.  in  promtu  habuerit,  quaeritur, 

cum  Nov.  Org.  quindecim  annis  post  Adv.  sit  editum. 
Quare  videndum  est,  utrum  alia  scripta  inveniri  pos- 
sint,  quae  operis  Adv.  tempori  sint  propiora.  Proximus 
autem  Adv.  scripto  est  „  Valerius  Terminus".  Quamquam 
duo  annos  ante  Adv.  conscriptus  sit,  tamen  in  illo  Me- 
thodum  describi  jam  vidimus,  et  cum  illo  tempore 
fragmentum  esset,  recte  aliquis  suspicari  possit,  Baco- 
nem  in  animo  habuisse  hoc  fragmentum  perficere,  cum 
in  Adv.  opus  „De  Interpretatione  naturae"  annuneiet, 
quem  titulum  habet  Valerius  Terminus.  Quamquam  Baco 
in  Valerio  Termino  non  clare  dirimit  Methodum  a  ceteris, 
quae  in  hoc  libro  descripsit  et  quamquam  partitionem 
scientiarum  ut  in  uno  eodemque  opere  cum  Methodo 
tractat,  ita  ut,  ubi  Valerium  Terminum  conscripsit,  in 
peculiari  opere  Methodum  describendam  esse  nondum 
putasse  videatur,  tamen  hoc  est  cogitandum:  postquam 
Valerii  Termini  caput  X  in  peculiari  opere  tractavit, 
nihil  magis  aptum  esse  videri  poterat,  quam  ut  etiam 
caput  XI,  quod  Methodi  designationem  continebat,  pecu- 
liari  scripto  accuratius  illustraret.  Sed  si  scire  volumus, 
quo  tempore,  quod  in  Adv.,  nixus  in  capite  XI  Valerii 
Termini  promiserat,  perficere  inceperit,  ad  scripta  nos 
convertere  debemus  post  Adv.,  perfecta.  In  quibus  pri- 
mum  est  „Delineatio  partis  Instaurationis  secundae".  Hoc 
opusculum  scriptum  esse  videtur  (III,  544)  anno  1606 
vel  1607.  Scriptum  est  enim  ante  „Cogitata  et  Visa" 
(1607),  quia  hoc  opus  explicatio  et  expositio  primae 
partis  Delineationis  est,  et  post  Adv.,  quia  Novi  Organi 
dispositio  accurate  jam  hic  invenitur.  Nec  videtur  veri- 
simile,  Baconem  tam  perspicuam  dispositionem  Methodi 

ante  Adv.  conscripsisse,  in  quo  opere  eum  minorem  in 
hac  re  perspicuitatem  ostendere  jam  vidimus.  Sed  ea 
causa,  quae  maxime  hoc  probat,  demenda  est  ab  iis, 
quae  postea  de  Instauratione  erunt  dicenda.  Methodi 
Argumentum  quod  in  „Delineatione"  adumbratur  con- 
sentit  cum  Novi  Organi  explicatione  et  illustratione. 

Prima  pars  redargutionem  Rationis  nativae  amplecti- 
tur,  ad  quam  „Idola  tribus,  specus,  fori"  pertinent.  Prae- 
terea  falsas  demonstrationes  et  philosophias  rejicit,  quas 
idolis  theatri  annumerari  jam  commemoravimus.  Se- 
cunda  pars  novam  methodum  praeparat,  quae  praeju- 
dicia  et  impedimenta  amoveat,  ut  torpor  animi  superetur 
et  ad  novam  philosophiam  mens  attrahatur.  Post  hanc 
partem ,  quam  Baco  etiam  in  Novo  Organo  retinuit  et 
accuratius  descripsit,  nova  Methodus  ipsa  adducitur.  Sed 
in  Novo  Organo  II,  1 — 9  Baco  complura  addidit,  quae 
scopum  philosophiae  illustrent.  In  Methodi  descriptione 
Delineatio  cum  Novo  Organo  consentit,  quatenus  hoc 
perfecit.  Item  inter  Methodi  auxilia  in  Delineatione  Baco 
enumerat  „continuationem  et  variationem",  quas  etiam 
Nov.  Org.  II,  21  commemorat;  invenimus  enim  hoc  loco 
dispositionem  earum  operis  partium,  quas  non  perfecit,  ubi 
variationem  et  Scalas  intellectus,  quae  ad  continuationem 
pertinent,  non  omittit.  Haec  paucis  verbis  attigimus,  ut 
appareat,  de  Methodo  cogitationes  principales  in  Delinea- 
tione  inveniri.  Quare  recte  dicimus  Baconem  in  hoc 
opusculo  promissionem  suam  perficere  incepisse. 

Primam  Delineationis  partem  Baco  in  opere  „Cogi- 
tata  et  Visa"  perfecit,  quod  1607  scriptum  esse  negari 
non  potest  (Spedd.  III,  589)  etsi  concedatur,  eam,  quam 

nos  habemus,  editionem  posteriorem  esse.  Baco  voluit 
hoc  opus  sequi  (Spedd.  III,  589):  „an  example  of  a  true 
inductive  investigation,  with  all  its  apparatus  of  tables  etc. 
as  applied  to  one  or  two  particular  subjects,  which  would 
have  covered  the  same  ground,  which  the  second  book 
of  the  Novum  Organum  was  meant  to  occupy."  Quare 
cum  is  liber,  quem  perfecit,  in  primo  Novi  Organi  libro 
sit  dilatatus,  et  secundam  partem  in  Novo  Organo  de- 
mum  adjecerit,  verisimile  videtur,  et  primam  partem 
operis  „Cogitata  et  Visa"  et  secundam,  quam  nondum 
descripserat,  in  Novo  Organo  absolutam  esse  et  confectam, 
quod  postumum  ejus  opus  est,  quo  Methodus  illustratur. 

Quare  omnia  si  complectimur,  hoc  dicamus:  com- 
munis  et  Methodi  et  partitionis  scientiarum  fundamen- 
tum  est  Valerius  Terminus,  a  quo  duae,  ut  ita  dicamus, 
oriuntur  viae,  una  per  Adv.  1605  et  ^Descriptionem 
Gobi  intellectualis"  1612  ad  opus  „De  Augm."  1623, 
altera  per  Delineationem  1606  sive  1607  et  „Cogitata  et 
Visa"  1607  ad  Novum  Organum  1620.  In  una  via  ad 
perfectionem  partitionis  scientiarum  progreditur,  in  al- 
tera  ad  Methodi  exaedificationem.  Quae  si  cogitamus, 
Baconem  eodem  fere  tempore,  quo  partitionem  scientia- 
rum  etiam  Methodum  descripsisse,  primo  1603,  deinde 
1605  et  1606  (1607)  postremo  1620  et  1623,  etiam  illud 
verisimile  videtur  ex  uno  eodemque  principio  et  scien- 
tiarum  partitionem  et  Methodum  ortas  esse,  ita  ut  dici 
possit,  et  partitionem  scientiarum  Methodo  niti  et  Me- 
thodum,  ut  ita  dicam,  corporari  in  partitione  scientiarum. 

Cui  sententiae  etiam  haec  favent:  Et  Nov.  Org.  et 
opus  „De  Augm."  partes  sunt  Instaurationis  magnae, 

quam  totum  renovandae  Philosophiae  opus  complecti  vo- 
luit.  Instaurationis  partes  sex  jam  invenimus  in  Deli- 
neatione,  qua  ipsa  adumbrari  vult  partem  secundam, 
quamquam,  quae  sit  prima  pars,  ibi  non  explicat.  Ce- 
terae  autem  Instaurationis  partes,  quales  in  Delineatione 
sunt,  plane  consentiunt  cum  iis,  quas  postea  enumeravit. 
Quare  non  quaeritur,  quid  primam  partem  amplecti  vo- 
luerit;  hoc  enim  ex  „Distributione  operis",  quam  Novo 
Organo  praefixit,  apparet,  ubi  „partitionem  scientiarum" 
primam  partem  esse  exponit;  sed  hoc  quaeritur,  quod 
scriptum  in  Delineatione  primam  Instaurationis  partem 
esse  putaverit.  Ita  enim  se  gerit,  ac  si  primam  partem 
jam  absolverit,  cum  dicat  (Spedd.  III,  547):  „.  . .  Omnia 
perspicue  proponamus  atque  ordine  non  perturbato.  Pa- 
teat  itaque  hujus  partis  destinatio  et  distributio."  et 
postea:  „huic  vero  libro  secundo  e  quibus  verbis 

elucet  ante  primae  partis  expositionem  eum  non  scri- 
psisse  Delineationem.  Neque  enim  quisquam  de  secunda 
parte  dicit,  priusquam,  quae  sit  prima  operis  pars,  sciat. 
Quare  Baco  primae  partis  officium  operi  Adv.  ascripsisse 
putandus  est.  Speddingus  quidem  putat  Baconem  Adv.  eo 
tantum  fine  scripsisse,  ut  regi  philosophiam  suam  com- 
mendet;  idcirco  eum  in  Delineatione  de  prima  In- 
staurationis  parte  silere,  quia  ad  hunc  locum  Adv.  non 
aptum  esse  putaverit,  nisi  magnopere  mutaretur.  Con- 
cedamus,  Baconem  in  animo  habuisse  Adv.  mutare,  con- 
cedamus,  eum  regi  Adv.  dedicasse;  sed  hoc  nobis  non 
videtur  verisimile,  eo  solum  fine  Adv.  eum  conscripsisse, 
ut  regem  ad  philosophiam  suam  alliceret.  Nam  si  cogi- 
tamus,  Valerii  Termini  caput  X  partitionem  scientiarum 

eontinere,  id  quod  Speddingum  rejicere  vidimus,  Baco 
scientiarum  partitionem  in  Adv.  accuratius  sic  explicasse 
putandus  est,  ut  prirnum  propositum  se  continuare  sciret. 
Quod  titulus  libri  sit:  ,,Advancement  of  Learning",  non 
„partitio  scientiarum id  cum  nostra  sententia  non 
pugnat.  Potuit  enim  Baco  eodem  jure  hoc  opus  „Ad- 
vancement"  nominare  ac:  „Partitio  scientiarum."  Primo 
titulo  finem  operis  significat,  qui  est  is,  ut  hominibus 
ostendatur,  quomodo  in  scientiis  possint  proficere;  atque 
hic  titulus  cum  ea  conditione  consentit,  qua  Adv.  in  In- 
stauratione  utitur.  Prospectum  enim  opere  Adv.  in  no- 
vum  scientiarum  globum  aperiri  vult  Baco,  ut  ad  novam 
philosophiam  animi  alliciantur,  id  quod  aliter  fieri  non 
potuit,  ac  si  Baco  Augmenta,  quae  nova  philosophia  per- 
fici  possint,  proponeret.  Quare  si  vere  Baco  se  id,  quod 
Val.  Ter.  c.  X  inceperit,  in  Adv.  continuare  putabat,  vix 
dubitari  potest,  cum  jam  in  Adv.  secundam  Instaura- 
tionis  partem  „Naturae  Interpretationem u  promittat, 
quam  promissionem  in  Valerii  Termini  capite  XI  posi- 
tam  esse  vidimus,  Baconem  has  duas  partes  et  Adv.  et 
Interpretationem  ut  uni  fini  servientes  sibi  proposuisse, 
philosophiae  naturali.  Si  addimus,  Baconem  Delineatio- 
nem  non  plenis  annis  duobus  post  Adv.  conscripsisse  — 
siquidem  eam  ante  aestatem  anni  1607  conscripsit,  in 
qua  „Cogitata  et  Visa"  perfecit  —  quae  Delineatio  hoc 
habet  initium:  „Memores  autem  instituti  nostri  omnia 
perspicue  proponemus  atque  ordine  non  perturbato" 
quibus  verbis,  priusquam  Delineationem  conscripserit, 
se  institutum  Instaurationis  habuisse  indicat  —  aliter 
enim  non  posset  memor  esse — ;  haec  si  addimus,  ap- 

paret  ad  duas  primas  partes  descriptionis  philosophiae 
suae,  priusquam  secundam  in  Delineatione  accuratius 
exponere  inceperit,  quatuor  partes  eum  certe  anno  1606 
adjecisse,  easque  omnes  certe  initio  anni  1607  nomine 
Instaurationis  colligasse.  Hac  sententia  non  excluditur 
illud,  quod  Baco  Adv.  emendare  voluerit,  priusquam 
eam  ut  primam  Instaurationis  partem  ediderit,  unde 
elucet,  cur  in  Delineatione  de  prima  parte  sileat.  Cui 
explicationi  illa  res  respondet,  quod,  cum  postea  In- 
staurationem  Novo  Organo  Baco  praefixit,  in  titulo  com- 
memorat  (Spedd.  1, 147):  „Illae  (partitiones  scientiarum) 
ex  secundo  libro  de  progressibus  faciendis  in  doctrina 
divina  et  humana  nonnulla  ex  parte  peti  possunt." 
Speddingus  (1, 147  Coroll.)  ex  his  verbis  concludi  posse 
putat,  Baconem  „Globum  intellectualem "  voluisse  ut 
primam  partem  Instaurationis  Novo  Organo  praeponere, 
quia  nNonnullau  ex  Adv.  „peti  possunt",  ita  ut  cetera 
ex  alio  scripto  videantur  hauriri  debere.  Hoc  scriptum 
fuisse  Globum  intellectualem,  quem  se  perfecturum  esse, 
tum  speraverit.  Baco  jam  anno  1608  Doctori  Playfer 
Adv.  convertendum  dederat  (Baconiana  25,  26 ;  Spedd. 
I,  420) ;  sed  cum  opus  Doctoris  Baconi  displaceret ,  in 
medio  relictum  est.  Deinde  anno  1612  Globum  con- 
scripsit,  quem  tam  diffuse  digerere  coeperat,  ut  per- 
fectionem  sperare  vix  posset.  Quare  si  post  octo  annos 
in  illo  titulo  1, 147  dicit:  nonnulla  esse  ex  Adv.  petenda, 
neque  quicquam  addit,  quo  Globum  se  perfecturum  esse 
annunciet,  id  probari  non  potest,  eum  „Globo  intel- 
lectuali"  primae  Instaurationis  partis  locum  ascribere 
voluisse,  quamquam  nec  eum  illud  noluisse  dicipotest; 

potest  enim  etiam  tum  putasse,  se  Globum  esse  per- 
fecturum.  Quare  de  hac  quaestione  silemus,  quae  mi- 
noris  est  momenti.  Sed  hoc  dicimus,  essentialem  ma- 
teriam,  quam  primae  parti  Instaurationis  ascribit,  non 
aliam  esse,  nisi  eam,  quae  in  Adv.  invenitur,  etsi  addi- 
tamenta  eum  facere  voluisse,  cum  Delineationem  descri- 
beret,  et  postea  in  scripto  „De  Augm."  fecisse  apparet. 
Nam  illud  quoque  constat,  Baconem  Globum  tum  omi- 
sisse,  cum  Adv.  denuo  in  linguam  Latinam  converterit 
cum  iis,  quae  enumeravimus ,  additamentis.  Apparet 
igitur  ab  anno  1607  in  Instauratione  et  partitionem  scien- 
tiarum  et  Methodi  descriptionem  suos  obtinuisse  locos, 
quos  iis  additamentis ,  quae  et  partitio  et  Methodi  de- 
scriptio  acceperunt,  nunquam  amiserunt.  Cui  autem  illud 
mirum  videtur,  quod  Baco  Novo  Organo  praefixerit  In- 
staurationem  et  non  scripto  „De  Augm."  quod  primum 
obtinet  locum,  is  cogitet,  Novum  Organum  cum  antea 
scriptum  sit,  Baconi  melius  visum  esse,  si  Instauratio 
cum  Novo  Organo  ederetur,  ut  quem  Novum  Organum 
in  tota  ejus  philosophia  locum  teneret,  appareret.  Nam 
si  postea  primam  partem  addidit,  hoc  nullam  mutatio- 
nem  in  Instauratione  ipsa  effecit. 

Sed  etsi  illud  conceditur,  Baconem  Adv.  et  „De 
Augm."  primae  Instaurationis  partis  vice  fungi  voluisse, 
tamen  mirum  videri  possit,  quod  Baco  partitionem  scien- 
tiarum  ceteris  partibus  praeponit.  Hoc  enim  loco  id 
significari  videtur,  quod  partitio  scientiarum  ad  tempus 
perfecta  sit,  „quo  facilius  et  veteribus  perfectio  et  novis 
aditus  detur",  ita  ut  hoc  loco,  quem  „De  Augm."  et 
Adv.  in  Instauratione  acceperunt,  magnam  gravitatis 

suae  et  ponderis  partem  haec  scripta  amisisse  videantur, 
cum  alio  loco  propter  se,  hoc  ad  tempus  „tanquam  in 
transitu"  confecta  possint  putari.  Sed  cogitandum  est, 
nova  huic  primae  parti  Baconem  immiscuisse  et,  quae 
in  sequentibus  Instaurationis  partibus  inveniantur  accu- 
ratius  illustrata,  ea  in  hac  parte  anticipasse,  ita  ut  haec 
pars  tanquam  prospectus  totius  ejus  philosophiae  prae- 
missa  sit,  non  ut  postea  destruatur,  sed  quid  Baco  sibi 
velit,  ostendat.  Non  aliter  atque  ex  loco  scripti  „De 
Augm."  ex  eo  loco,  quem  Novum  Organum  obtinet, 
idem  concludi  posset,  ad  tempus  id  esse  scriptum.  Nam 
partes  Nov.  Org.  sequentes  demum  Methodum  re  illu- 
strant,  quam  in  Novo  Organo  jam  descripsit,  cum  tertia 
pars  historiam  naturalem,  quam  Methodi  Basin  esse 
Baco  voluerat,  quarta  tabulas  inveniendi  ex  historiae 
materia  diligenter  compositas,  quinta  mediam  scientiam, 
media  axiomata  ex  illis  tabulis  conclusa,  sexta  demum 
veram  philosophiam  naturalem  explicet  (quae  omnia 
postea  accuratius  explicabimus).  Quare  elucet,  non  minus 
eum  Methodi  descriptionem  anticipasse,  quam  scientia- 
rum  partitionem,  praesertim  cum  ipse  dicat  (Nov.  Org. 
I,  128)  artem  inveniendi  cum  inventis  adolescere,  unde 
sequitur,  Methodum  usu  meliorem  fieri,  ita  ut  falsum 
esse  videatur,  si  anticipetur.  Quodsi  Methodum  antici- 
patam  non  ad  tempus  tantum,  sed  semper  valere  vult, 
cur  partitio  anticipata  ad  tempus  tantum  accipi  potest? 
Sed  hoc  quis  opponat,  Methodum  debere  praesumi,  cum 
nemo  explicare  possit  rem,  priusquam  sciat,  quomodo 
explicet,  nec  quisquam  aliquid  vere  invenire  possit,  nisi 
artis  inveniendi  peritus;  partitionem  vero  scientiarum 

omnino  confici  non  posse,  nisi  omnia  jam  inveneris,  ita 
ut  postremo,  non  primo  loco  recte  ponatur.  Quare  si 
prima  pars  sit  totius  operis,  ad  tempus  tantum  valere 
eam,  elucere.  Sed  „De  Augm."  non  continere  talia,  quae 
ad  tempus  valeant,  jam  indicavimus;  id  tantum  demon- 
strandum  est,  eum  locum,  quem  in  Instauratione  obtinet, 
non  ad  arbitrium  et  libidinem  sed  necessario  ei  attri- 
butum  esse.  Tum  enim  dici  non  potest  loco  suo  pondus 
et  gravitatem  „De  Augm."  amisisse.  Quodsi  cogitamus, 
in  Methodo  inductiva  facillime  id  evenire,  ut  in  singulis 
comprehensionibus  insistamus  et  concatenationem  omit- 
tamus,  nisi  totius  inquisitionis  finem  semper  in  animo 
retineamus,  negare  non  possumus,  opus  esse,  ut  pro- 
vincia  et  finis  philosophiae  nobis  proponatur,  priusquam 
singula  perscrutemur.  Hoc  ipsum  est  officium  scripti 
„De  Augm.",  ut  in  montem  collocemur,  unde  totum 
regnum,  quod  expugnare  volumus,  oculis  terminemus 
(Val.  Term.  c.XI).  Dicat  aliquis,  Baconem  ipsum  dixisse: 
„tanquam  in  transitu"  (Spedd.  I,  134)  primam  partem 
se  conscribere.  Sed  hoc  verbum  eo  ipso,  quod  fecit,  ex- 
plicat.  De  singulis  enim  scientiis  saepissime  breviter 
disputat.  Ac  facile  concedamus,  in  singulis  fortasse  par- 
titionibus  pauca  emendanda  esse,  ipsum  putasse,  sed 
generalem  dispositionem  et  distributionem  eum  ad  tem- 
pus  scripsisse,  negamus.  Accedit,  quod  Instaurationis 
finis  est  vera  philosophia  naturalis,  quamquam  alia  quo- 
que  philosophiae  problemata  in  medio  esse,  non  obli- 
viscitur,  cum  ipse  inter  alia  scripta  „Sermones  fideles" 
in  Ethica  conscripserit.  Quare,  cum  in  prima  Instau- 
rationis  parte  naturalis  philosophiae  fines  excedat,  jam 

ex  hac  re  apparet,  non  ad  tempus  tantum  valere  par- 
tem  primam.  Quae  cum  ita  sint,  in  Systematis  expli- 
catione  demonstrare  conamur,  illud  ipsum  principium 
ad  scientiarum  partitiones  eum  adhibere,  quod  Methodi 
fundamentum  est.  Nam  Baco  etsi  scientias  secundum 
animi  vires,  memoriam,  phantasiam,  intellectum  dividere 
videatur,  tamen  vere  secundum  illud  principium  parti- 
tionem  fecit,  quod  ex  his  verbis  intelligi  potest  (De 
Augm.  III,  4,  Schonw.  p.  91):  „Sunt  scientiae  instar 
pyramidum,  quibus  historia  et  experientia  tanquam  ba- 
sis  unica  substernuntur ;  tabulatum  primum  a  basi  est 
physica,  vertici  proximum  Metaphysica."  Eandem  atque 
in  physicis  eum  in  ethicis  quoque  partitionem  confecisse, 
postea  erit  explicandum.  Quare  recte  dici  potest,  In- 
ductionis  principium  fundamentum  esse  partitionis,  cum 
poesis  ab  illo  scientia  vera  esse  negetur,  quae  phanta- 
siae  ascribitur,  historia  autem  memoriae,  ceterae  scien- 
tiae  rationi  attribuantur,  ita  ut  partitio  secundum  me- 
moriam  et  rationem  perfecta  partitioni  experientiae  prin- 
cipium  secutae  plane  respondeat.  Sed  tempus  est  Ba- 
conis  systema  accuratius  explicandi. 


B.  SYSTEMA  BACONIS. 

§  4.  Quomodo  erga  Dogmatismum,  Empirismum,  Scepti- 
cismum  Baco  se  gerat. 

Rejicit  Baco  Dogmatismum,  Empirismum,  Scepti- 
cismum.  Ac  primo  quidem  de  ratione,  quae  inter  Em- 
pirismum  et  Dogmatismum  intercedit,  pauca  disseramus. 


27 


a.  De  Empirismo  et  Dogmatismo. 
„Empirici?  inquit  Baco  (Nov.  Org.  I,  95 ;  Cogitata  et 
Visa  Spedd.  III,  616)  formicae  more  congerunt  tantum 
materiam  memoriaeque  eam  tradunt,  historiam  ergo  so- 
lam  tractant,  contra  quos  Dogmatici  pugnant,  qui  ara- 
neorum  more  telas  ex  se  conficiunt.  Apis  vero  ratio 
media  est,  quae  materiam  e  floribus  horti  et  agri  elicit, 
sed  tamen  eam  propria  facultate  vertit  et  digerit."  Ergo 
neque  historiam  laudat,  quae  omnium  scientiarum  vice 
fungitur  neque  eos,  qui  historiam  et  res  plane  omittunt. 
Conjungendum  esse  intellectum  cum  experientia,  appli- 
candum  esse  aequum  et  abrasum  ad  particularia,  Baco 
censet.  Singulares  tantum  et  sensibus  animadvertendas 
res  cognosci  posse;  quae  per  sensus  accipiamus  dige- 
rere  et  ordinare  debere  intellectum,  qui  hoc  formali  tan- 
tum  officio  fungatur.  Naturam  nisi  parendo  non  vinci, 
primum,  ut  sensuum  officio  utamur,  opus  esse.  „Intel- 
lectum",  inquit,  „non  contemnimus  sed  regimus,  sensui 
non  derogamus  sed  ministramus"  (Nov.  Org.I, 126).  Non 
in  animo  habemus  generales  quasdam  notiones  innatas, 
sed  generales  notiones  sunt  formae  ac  leges  naturae, 
quae  inductione  vera  inveniri  possunt.  Quare  Syllogis- 
mum  a  philosophica  inquisitione  prohibet,  quia  non  a  sin- 
gulis  ascendat  ad  universalia,  sed  ab  universalibus 
descendat  ad  singularia.  „Syllogismus",  inquit,  „ex  pro- 
positionibus  constat,  propositiones  ex  verbis,  verba  no- 
tionum  tesserae  sunt;  itaque  si  notiones  ipsae  confusae 
sint  et  temere  a  rebus  abstractae,  nihil  in  iis,  quae 
superstruuntur,  est  firmitudinis.  Itaque  spes  est  una  in 

inductione  vera"  (Nov.  Org.I, 14;  DeAugm. V,  2,  p.  125)1). 
Quare  Baeo  dicit,  syllogismum  in  scientiis  popularibus, 
ethicis,  politicis,  legibus  adhibendum  esse,  ubi  accuratis 
notionibus  non  valde  opus  est;  sed  has  scientias,  Ethi- 
cam  et  Politicam  si  ut  scientias  veras,  non  populari 
modo  tractare  vult,  etiam  ad  eas  Inductionem  adhiben- 
dam  esse  putat  (Nov.  Org.  I,  127).  Itaque  restat  usus 
syllogismi  et  in  populari  sermone  et  in  agendo  (quia, 
ut  secundum  praeceptum  vivam,  opus  est  propositione 
majore,  id  est  praecepto  et  minore,  id  est  casu  quo- 
dam,  in  quo  praeceptum  sequar),  ita  ut  recte  dicatur 
syllogismus  ab  inventionis  arte  prohiberi,  quam  philo- 
sophiam  veram  esse  dicit.  Cum  jam  explicaverimus, 
quomodo  historia  conjungatur  Intellectui  sive  Empiri- 
corum  doctrina  cum  Dogmaticorum  axiomatibus,  quid 
de  Scepticismo  Baco  dicat,  videamus. 

b.  De  Scepticismo. 
Gontra  Scepticismum  illud  commonet,  quod  in  na- 
tura  divinae  mentis  ideae  impressae  inveniantur,  quod 
scientia  bonae  sit  naturae  Deoque  acceptae,  quod  ea, 
quae  reali  existentia  digna  sint,  non  sint  indigna,  quae 
sciantur,  cum  scientia  sit  imago  essentiae  rerum  (Nov. 
Org.  I,  23;  Nov.  Org.  I,  125;  DeAugm.I,  p.  24  —  26). 
„Verum",  inquit,  „quod  a  principio  diximus,  et  perpetuo 
agimus,  sensui  et  intellectui  humano,  eorumque  infir- 
mitati  authoritas  non  est  deroganda,  sed  auxilia  prae- 
benda"  (Nov.  Org.  I,  67). 

J)  Si  scriptum  „De  Augm."  sic  citatur:  De  Augm.  L...  C... 
£>...,  hoc  ad  editionem  Schonwetteri  refertur. 

Inter  Scepticismum  autem  et  Dogmatismum  haec 
ratio  intercedit.  Primum  Scepticismum  et  ipsum  Dogma- 
tismum  esse,  exponit,  cum  dicat:  homines  „quidquid  sibi 
ipsis  aut  magistris  intactum  fuerit,  id  extra  terminos 
possibilis  ponunt",  id  quod  prae  ceteris  scholae  Aca- 
demiae  novae,  „quae  Acatalepsiam  ex  professo  tenuit  et 
homines  ad  sempiternas  tenebras  damnavit"  (Nov.  Org. 
I,  75),  objicit.  Deinde  Scepticismum  falsis  praejudiciis 
magnopere  sustentari  explicat;  itaque  omnes  opiniones 
pravas,  quas  idola  appellat,  prorsus  ex  animis  evellere 
studet,  quod  paullo  accuratius  commemorandum  esse 
videtur.  Redarguit  humanam  rationem  nativam  et  sibi 
permissam,  deuionstrationes,  theorias  sive  philosophias 
et  doctrinas,  quae  receptae  sunt  (Nov.  Org.  I,  115;  Nov. 
Org.  I,  39 — 57;  De  Augm.  V,  4).  Idolorum  quatuor  sunt 
genera,  quorum  tria  „Rationi  Nativae"  ascribuntur,  Idola 
tribus,  specus,  fori;  ultimum  genus  idola  theatri,  falsas 
philosophias  et  demonstrationes  amplectitur.  Idola  tribus 
ea  sunt,  quae  in  rationis  natura  continentur,  ut,  exempli 
causa,  si  quis  aliquid  cognoscere  se  ac  perspicere  putet, 
potius  omnia,  quae  opinioni  contraria  occurrant,  secun- 
dum  arbitrium  suum  convertat,  quam  rebus  cedat,  ut 
positiva  negativis  praeferens  falsas  opiniones  accipiat, 
quia  negativa  praetermiserit ,  ut  leges  inde  abstrahere 
soleat,  unde  maxime  moveatur,  ita  ut  remotiores  instan- 
tias,  quae  legum  veritatem  probent,  plane  negligat.  Idola 
specus  ea  sunt,  ut  homines  scientias  in  mundis  propriis, 
non  in  mundo  majore  quaerant;  quod  Chymicis  exprobat, 
qui  e  fornacis  experimentis  totam  philosophiam  elicituros 
se  sperent,  Aristoteli,  qui  e  logicae  praeceptis  ac  regulis 

physicam  tractarit.  Idola  fori,  quae  verborum  ambigui- 
tatem  et  obscuritatem  manifestent,  omnium  esse  mo- 
lestissima,  putat,  cum  verba  e  populi  oriantur  ingenio 
minus  erudito,  ita  ut  sapientes  certioribus  et  arctioribus 
finibus  verborum  significationem  terminare  debeant,  quod 
ne  definitionibus  quidem  conficere  possint,  cum  defini- 
tiones  ipsas  nisi  verbis  usitatis  dare  non  posse  videan- 
tur.  Falsa  explicat  verba  aut  res  significare,  quae  omnino 
non  existant,  aut  prave  esse  a  rebus  abstracta.  Deinde 
idola  theatri  a  philosophorum  derivat  erroribus,  quae 
sophistica  sint,  cum  ad  ea,  quae  experientia  inventa  sint, 
alia  meditatione  et  ingenii  agitatione  false  efficta  ad- 
dantur,  empirica,  cum  ex  paucis  experimentis  tota  con- 
struatur  philosophia,  superstitiosa,  si  theologiae  argu- 
menta  ex  fide  falsa  et  veneratione  perversa  philosophicis 
commisceantur.  Quae  idola  omnia  praviS^fJemonstratio- 
nibus,  quas  ipsas  idolis  theatri  ascribit,  maxime  susten- 
tantur.  Quare  illae  diligentissime  sunt  evitandae,  ex 
quibus  hanc  prae  ceteris  commemorandam  esse  putamus 
(cum  magnas  m  systemate  Baconis  partes  agat  demon- 
stratio  indirecta) :  si  quis  in  demonstratione  exceptiones 
praetermittat.  Ut  autem  philosophias  recte  redarguere 
possimus,  opus  esse  Baconi  videtur,  ut  fundamenta  quae- 
dam  dijudicandi  theoriarum  pretii  condat.  In  quibus  illa 
maxime  Baconis  philosophiae  respondere  videntur,  quod 
systematis  dignitas  ab  experientiae  amplitudine  atque 
divitiis  pendeat,  quod  consensus  omnium  in  rebus  phi- 
losophicis  minime  doctrinam  aliquam  commendet,  qui 
in  idolis  fori  sit  fundatus,  quod  recta  philosophia  vere 
crescat,  cum  omnia  in  naturae  fundamento  posita  crescere 

soleant.  Deinde  errorum  causas  esse  explicat  auctori- 
tatis  reverentiam  et  antiquitatis  verecundiam ;  quae, 
quam  sint  stolida,  inde  apparere,  quod  suum  tempus 
magis  sit  antiquum  quam,  ut  exemplum  afferam,  Grae- 
corum,  ubi  humanum  genus  in  juventute  vixerit;  ad- 
mirationem  operum  jam  perfectorum,  qua  magis  copiae 
quam  inopiae  conscientia  nutriatur;  desperationem,  quae 
superanda  sit  eo,  ut  in  animis  hominum  spes,  in  literis 
profecturos  se  esse,  incitetur. 

Postquam  vidimus,  quae  sint  scientiarum  impedi- 
inenta,  sedem  eorum  quaerere  debemus.  Ac  primo  con- 
spectu  phantasia  errorum  causa  esse  videtur,  cum  Baco 
ipse  phantasiam  confingere  ideas  et  cogitationes  a  rebus 
diversas,  concedat  „ita  ut,  quae  in  rerum  natura  nun- 
quam  eventura  fuissent,  ad  libitum  componat  et  intro- 
ducat"  (De  Augm.  II,  1);  et  quamquam  Baco  eam  inter- 
nuncium  tantum  esse  inter  rationem  et  sensum,  et  inter 
rationem  ac  voluntatem  dicat  —  „nam  sensum  idola 
omnigena  phantasiae  tradere,  de  quibus  postea  ratio 
judicet,  et  rationem  vicissim  idola  electa  et  probata 
phantasiae  transmittere,  priusquam  fiat  executio  decreti" 
(De  Augm.  V,  1)  —  tamen  phantasiam  exsuscitatam,  non 
solum  rationi  insultare,  verum  eidem  vim  quodammodo 
facere,  partim  occaecando,  partim  exstimulando ,  con- 
cedit.  Quare  nihil  obstare  videtur,  quin  in  illam  cul- 
pam  errorum  transferamus.  Sed  rem  si  accuratius  per- 
pendimus,  Baconem  de  phantasia  exsuscitata  loqui,  in- 
venimus,  quam  inflammationem  ab  orationis  persuasione 
originem  trahere  vult,  ita  ut  recte  dici  possit,  phanta- 
siam  et  in  rhetorica  et  in  theologia  (De  Augm.  V,  1)  et 

in  naturalibus  scientiis,  ut  in  Fascinatione,  in  corporis 
motibus  (quorum  rector  et  quasi  auriga  sit  imaginatio 
[DeAugm.IV,3]),  secundum  Baconis  opinionem  adhibitam 
non  errorum  summum  et  ultimum  esse  fundamentutn, 
quamvis  false  applicatam  prava  creare  eam  non  neget. 
Cujus  sententiae  causam  hanc  esse  putamus,  quod  phan- 
tasiae  conditionem  multo  inferiorem  attribuit,  quam  quae 
ex  se  ipsa  errores  possit  generare,  cum  semper  ministri 
officio  fungatur  (etiamsi  enim  motuum  auriga  appellatur, 
ipsa  tamen  ratione  ducitur),  praeterquam  quod  poesis 
mater  sit,  quam  parvi  Baco  aestimat.  Quae  cum  ita 
sint,  affectus  et  voluntatem  sedem  esse  errorum,  pute- 
mus.  Neque  huic  opinioni  Baco  opponit,  cum  ipse  dicat 
(Nov.  Org.  I,  49):  „intellectus  humanus  luminis  sicci  non 
est;  sed  recipit  infusionem  a  voluntate  et  affectibus,  id 
quod  generat  „ Ad  quod  vult  scientias" :  quod  enim  ma- 
vult  homo  verum  esse,  id  potius  credit."  Haud  raro 
voluntati  pravarum  sententiarum  originem  ascribit  et 
affectibus.  Tamen  ne  hac  quidem  re  contentus  est.  Plu- 
rima  enim  vitia  atque  idola  generari  dicit  ratione  ipsa1). 
„Intellectus ,  inquit,  sibi  permissus,  nisi  regitur  et  ju- 
vatur,  res  est  inaequalis  et  omnino  inhabilis  ad  supe- 
randam  rerum  obscuritatem"  (Nov.  Org.  I,  21).  „Gestit 
enim  mens  exsilire  ad  magis  generalia,  ut  quiescat;  et 
post  parvam  moram  fastidit  experientiam"  (Nov.  Org. 
I,  19).  Neque  mirum  est,  quod  Baco  sic  cogitaverit. 
Nam  cum  rationis  sit,  unitatem  quaerere,  quae  singu- 
laria  conjungat,  illud  clarum  est,  universales  ideas  nisi 

l)  Conf.  Lasson  uber  Baco*s  von  Verulam  wissenschaftliche  Prin- 
cipien  p.  19. 

menti  vere  inesse  putamus,  rationis  naturam  omnino 
non  acquiescere,  dum  ad  universalia  ascenderit;  quod 
si  inductionis  tantum  opera  fieri  potest,  infinito  demum 
temporis  spatio  unitas  illa,  quae  rationi  non  minus 
necessaria  est  quam  aer  animalibus,  cognosci  potest. 
Quare  fit,  ut  ratio,  qua  est  natura,  a  singulis,  axio- 
matibus  mediis  praetermissis,  ad  universalia  advolare 
videatur.  Contra  si  concedimus,  vere  existere  ideas  uni- 
versales  in  mente,  basin  habemus,  quae  rationis  natu- 
rae  respondet,  ut  jam  non  opus  sit,  ut  eo  nimis  cele- 
ribus  efferatur  alis,  ubi  domicilium  suum  habet.  Sed 
longe  alium,  putat  Baco,  usum  esse  verum  rationis, 
quod  postea  accuratius  explicabitur.  Jam  vidimus,  quae 
Baco  praejudicia  et  quos  errores  in  animo  humano 
existere  putet,  quibus  scepticismus  juvetur  ac  susten- 
tetur.  Proinde  positivam  methodum,  quam  commendat 
unicam,  et  quae  cum  illa  conjunguntur,  axiomata  ex- 
plicemus.  Ac  primo  naturae  inquirendae  viam  et  ratio- 
nem,  deinde  ceteras  disciplinas,  naturae  autem  inquisi- 
tionem  ita  intueamur,  ut  primo  fontem  omnis  scientiae 
naturalis,  sensus,  deinde  memoriae  scientiam,  Historiam, 
quae  sciendi  basis  est,  postremo  Physicam  contemplemur. 
Postea  de  ascensione  ad  formas  sive  Metaphysicam  erit 
dicendum. 

§  5.   De  cognitione  sensuum. 

Sensuum  experientia  a  sensibus  tantum  deduci  pot- 
est.  Quare  neque  atomos  neque  materiam  abstractam 
vere  existere,  Baco  putat.  Sensibus  enim  individua  tan- 
tum  occurrunt,  ita  ut  individuorum  notitia  basis  omnis 

scientiae  naturalis  sit  (Nov.  Org.  II,  2.  II,  8).  Sed  duae 
occurrunt  difficultates ,  si  particulas  rerum,  quales  in 
natura  sunt,  invenire  studemus.  Sensus  enim  haud  raro 
nos  decipiunt,  saepius  diffusam  tantum  et  perplexam 
praebent  notitiam.  „At  longe  maximum  impedimentum 
provenit  a  stupore  et  fallaciis  sensuum"  (Nov.  Org.  1, 50). 
„Sensus  per  se  res  infirma  est  et  aberrans;  neque  or- 
gana  ad  amplificandos  sensus  aut  acuendos  multum 
valent;  omnis  verior  interpretatio  naturae  conficitur  per 
experimenta,  ubi  sensus  de  experimento,  experimentum 
de  natura  judicat."  Experimentum  igitur  remedium  esse 
putat,  de  quo  paullo  accuratius  disseramus.  Per  ex- 
perimenta  naturam  vult  secari,  ut  particulae  rerum  in- 
veniantur.  Quare  organicam  naturam  divellere  studet, 
quod  opinioni  ejus  convenit,  singula  per  sensus  animad- 
versa  veram  esse  naturae  basin.  Sed  omnino  rejicit 
experientiam  vagam,  appetit  ordinatam  et  digestam, 
quae  lege  certa  procedat  (Nov.  Org.  I,  82.  100),  et  sub- 
tilitate  naturam  prenset  et  captet  (Nov.  Org.  I,  121). 
Quomodo  experientia  vera  conficiatur,  multis  verbis  ex- 
plicat  in  „literata  experientia"  sive  „venatione  Panis"  (De 
Augm.V,2).  Ut  exemplum  afferam,  experimentum  quod- 
dam  applicari  posse  dicit  ad  materiam  subtiliorem, 
quam  ea  sit,  de  qua  antea  factum  sit,  quod  appellat  varia- 
tionem  experimenti.  Sagacitate  quadam  interna,  ait, 
nos  duci  ab  experimentis  ad  experimenta.  Sed  cum  talis 
dux  incertior  sit,  aliam  experimentandi  legem  quaerens 
regulas  quasdam  universales  praecipit,  ut  magis  „luci- 
fera  quam  fructifera"  xexperimenta  faciamus,  sive  ea 
quae  rerum  notitiam  magis,  quam  quae  usum  afferant, 

ut  non  solum  de  certa  natura,  sed  de  compluribus  inter 
se  conjunctis  individuis  inquiramus,  ut,  si  omnino  sensus 
deficit,  graduatione,  id  est  virium  in  experimento  ad- 
hibitarum  accumulatione  et  incremento,  aut  analogia 
defectum  suppleamus,  ut  non  sensibile  ad  sensibile  re- 
ducamus,  ut  exquisitam  naturae  subtilitatem  observemus 
et  inquiramus  (Nov.  Org.  II,  39.  40.  42.  43),  ut  naturae 
motus  contemplemur  gradatim  continuatos,  ut  immedia- 
tas  sensus  actiones  juvemus,  quae  regulae  in  experi- 
mentando  accurate  sint  observandae.  Sed  facile  est  in- 
tellectu,  tales  regulas  universalis  legis  locum  non  explere, 
quae  ordinem  singulorum  experimentorum  praescribat. 
Qua  de  re  postea  iterum  dicendum  erit. 

§  6.  De  Memoriae  cognitione  sive  de  Historia  naturali. 

Omnes  sensuum  imagines  memoriae  traditae  Histo- 
riam  constituunt.  Quare  elucet,  Historiam  quoque  plane 
esse  individuorum.  Sed  cum  inductionis  via  difficillima 
esset  confectu,  si  ex  innurnerabili  experimentorum  mul- 
titudine  memoriae  tradita  ad  magis  universalia  ascende- 
remus,  abbreviandam  esse  eam  Baco  intelligit.  Itaque  in- 
fimas  individuorum  species  immediate  sensibus  cognosci, 
dicit,  ita  ut  si  unum  individuum  cognoveris,  speciem 
perspicias,  quia  infimarum  specierum  individua  vix  inter 
se  discerni  possint.  Quam  demonstrationem  qui  probat, 
etiam  hoc  accipiat,  quod  Historia  dividatur  in  „Histo- 
riam  generationum"  et  „praetergenerationum".  Nam 
si  species  in  Historia  existunt,  fieri  potest,  ut  praeter- 
generationes,  quae  specierum  exceptiones  sunt,  comme- 
morentur,  praesertim  cum  notitiam  haud  inutilem  prae- 

beant  ad  naturae  secreta  ulterius  rimanda  (De  Augm.II,  2) 
secundum  illam  sententiam,  cognitione  negativorum  posi- 
tiva  magis  perspici;  ita  ut  cognitio  specierum  sive  „ge- 
nerationum"  (quod  verbum  singulas  naturas  „ut  cursu 
consueto  se  explicantes"  significat)  cognitione  exceptio- 
num  crescat.  Historiam  autem  generationum  ex  mate- 
riae  varietate  dividit  in  Historiam  Caelestium,  Meteoro- 
rum,  Globi  terrae  et  maris,  Massarum  sive  Collegiorum 
majorum,  Specierum  sive  Collegiorum  minorum1).  Prae 
ceteris  illud  videtur  esse  observandum,  quod  Historiam 
artium  naturae  ascribit.  Effectus  enim  eosdem  esse,  si 

J)  Justus  v.  Liebig  p.  3 — 20  quam  Baco  ipse  conscripsit,  Histo- 
riam  naturalem,  valde  vituperat.  Nos  sic  Physicae  non  sumus  periti, 
ut  de  hac  re  judicare  possimus.  Sed  si  dicit  p.  20:  Nach  dem,  was 
man  in  dem  Yorhergehenden  aus  diesem  Werk  erfahren  hat,  das 
die  Grundlage  des  Novum  Organum  ist,  wird  man  im  voraus  er- 
schliefsen  konnen,  was  Bacon  in  diesem  uns  giebt:  hoc  concedere 
non  possumus.  Ideam  enim  operis  sui  si  male  perfecit,  nondum  ipsius 
ideae  explicatio  rejicienda  est,  sed  sola  perfectio.  Ac  si  Kepleri, 
Galilei,  Stevini,  Gilberti  inventiones  multo  magis  fructiferas  fuisse 
*  p.  49,  50,  51,  de  Liebig  explicat,  cogitet  et  illud,  quod  illi  non  systema 
naturae  quaesiverint,  quod  non  philosophiam  naturalem  descripserint ; 
sed  singulis  inventis  gloriam  sunt  adepti.  Contra  Baco  philosophiam 
naturalem  conscripsit.  Confer  Heinrich  Bohmer:  Ueber  Franzis 
Bacon  v.  Verulam,  p.  22.  Die  Vergleichung  Bacons  mit  den  grofsen 
Naturforschern  seiner  Zeit  ist  unpassend,  da  Bacon  nicht  sowohl 
Naturforscher  als  Naturdenker  war.  Schon  Haller  sagt:  „Bacons 
Vergleichung  mit  Gallilai  (sic)  ist  hochst  ungerecht ;  der  letztere  war 
freilich  ein  besserer  Mathematiker  und  Kenner  der  Sterne;  aber  er 
war  auf  wenige  Wissenschaften  eingeschrankt  und  Bacon  iibersah  sie 
alle."  p.  23.  ...  mit  dem  Experiment  war  noch  nicht  der  Begriff 
des  Experiments  gegeben.  p.  19.  Baco  leistete  nun  nichts  mehr  und 
nichts  minder,  als  dafs  er  den  Begrlff  der  Methode,  den  vor  ihm 
grofse  iNaturforscher  thatsachlich ,  doch  nicht  begrifflich  entwickelt 
hatten,  seiner  Zeit  zum  Selbstbewufstsein  zu  bringen  suchte. 

res  in  ordine  ponantur  natura,  ac  si  ab  homine  dispo- 
nantur,  qui  nihil  aliud  in  natura  efficere  possit  nisi  res 
in  ordine  ponere,  corpora  amovere  et  removere,  locorum 
tantum  transmutationem  producere.  Quae  cum  natura 
et  ipsa  perficiat,  nihil  interest  inter  artem  et  naturae 
opera,  nisi  ut  homo  sit  efficiens  causa  in  arte.  Quae 
differentia  si  tam  parvi  aestimatur,  ut  nihilosecius  ars 
naturae  pars  esse  dicatur,  hominis  opera  naturae  sub- 
jiciuntur,  praesertim  cum  Baco  dicat,  omnium  hominum 
actionum  dignissima  esse  inventa,  quae  nihil  aliud  sunt 
quam  hae  artes,  ita  ut  summum  agendi  genus  sit,  ut  ita 
dicam,  imitari  naturam,  quae  et  ipsa  corpora  movet. 
Sed  de  inventis  postea.  Historiam  naturalem  relinqua- 
mus,  ut  de  inductione  ipsa  verba  faciamus. 

§  7.   Methodi  inductionis  descriptio. 

Ex  multitudine  experientiae  eligendam  esse  certam 
naturam,  Baco  pergit  explicare,  tabulasque  esse  com- 
ponendas  tres,  in  quibus  conscriptum  sit,  quibuscum 
illa  naturis  conjuncta  sit,  a  quibus  abhorreat,  in  quo 
gradu  insit  in  aliqua  natura,  facta  comparatione  incre- 
menti  et  decrementi  aut  in  eodem  subjecto,  aut  in  sub- 
jectis  diversis  secundum  magis  et  minus  (Nov.  Org.  II, 
11.  12.  13).  Deinde  his  tabulis  perfectis  illud  respicien- 
dum  esse,  utrum  perpetuo  et  semper  natura,  de  qua 
inquirimus,  cum  alia  quadam  sit  conjuncta,  utrum  per- 
petuo  ab  alia  abhorreat,  perpetuo  cum  natura  alia  crescat 
et  decrescat,  ita  ut  per  rejectionem  sive  exclusionem1) 


l)  Valde  miramur,  quod  vir  doctissimus  Justus  de  Liebig  p.  24 
de  exclusiva  Baconis  dicit:  die  Hauptsache  bei  diesem  Procefs  ist, 

et  per  „affirmativam"  inquisitio  fiat.  „Supra  enim  homi- 
nem  est  per  affirmationem  formas  nosse,  cui  tantum 
conceditur  procedere  primo  per  negativas  et  postremo  loco 
desinere  in  affirmativas"  (Nov.  Org.II,  15).  Quae  inquisitio 
sine  tabulis  illis  tribus  fieri  non  potest,  cum,  si  vi- 
dendum  sit,  utrum  perpetuo  cum  natura  aliqua  sub- 
jectum,  de  quo  inquirimus,  conjunctum  sit,  opus  sit,  ut 
sciamus,  quibuscum  naturis  omnino  sit  colligatum.  Nam 
si  una  inveniri  possit  subjecti,  de  quo  inquirimus,  con- 
junctio,  in  qua  non  insit  illa  natura,  non  semper  cum 
ea  conjunctum  est.  Eodem  modo,  ut  pro  certo  habea- 
mus,  omnes,  quibuscum  natura,  de  qua  inquirimus,  con- 
juncta  est,  naturas  nobis  esse  notas,  opus  est,  ut  etiam 
omnes  cognoscamus  naturas,  quae  a  data  abhorreant 
semper  et  perpetuo.  Quare  omnes  naturas  scire  debemus, 
quae  absint  a  data,  id  quod  tabulae  indicant,  ut  deinde 
inquiramus,  utrum  semper  absint.  Sed  Baco  ipse,  im- 
mensum  esse  opus  conficere  tabulas  negativas  plenas 
intelligit ;  quare  privationes  inspiciendas  tantum  esse  in 
illis  subjectis,  quae  sint  maxime  cognata  illis  alteris, 
in  quibus  natura  data  insit,  (Nov.  Org.  II,  12)  praescri- 
bit,  qua  restrictione  inductionem  plenam1)  omitti,  quis 

dafs  die  Ausschliefsung  sich  auf  alle  Dinge  und  Erscheinungen  er- 
streckt,  die  man  sich  nicht  zurecht  legen  kann.  „Ist  man  damit 
fertig",  sagt  Bacon  (hat  man  alle  und  die  einzelnen  dieser  Naturen 
nach  seinem  Ghitdunken  iiher  Bord  geworfen)  so  weifs  man  jetzt  . . . 
timemus,  ne  Justus  de  Liehig  praetermiserit,  exclusivam  Baconis  nihil 
aliud  esse,  quam  rejectionem  earum  naturarum,  quae  non  semper  cum 
natura  certa  conjunctae  sint,  ut  naturam  inveniat,  guae  semper  cum 
certa  sit  conjuncta.  Conf.  p.  25 — 27. 

x)  Trendelenhurg,  logische  Untersuchungen  Bd.  II,  p.  283 :  Aller- 
dings  kann  sie  —  die  Induction  —  fiir  sich  zu  keinem  Gtanzen  ah- 

est,  quem  effugiat?  Praeterea  Baco,  quia  saepissime  no- 
tiones  vagas  ac  non  bene  terminatas  excludi  a  dato 
subjecto  intelligit,  vindemiationem  primam  efficiendam 
esse  dicit  „ut  fiat  permissio  intellectui  accingendi  se  ad 
interpretationem  naturae  in  affirmativa."  Cum  enim 
„veritas  citius  emergat  ex  errore  quam  ex  confusione" 
(Nov.  Org.  II,  20)  praestare  putat1),  si  falsa  quam  si 
confusa  dicantur;  praeferendam  igitur  esse  falsam  affir- 
mativam  ad  tempus  explicatam  obscurae  exclusivae,  cum 
falsa  affirmativa,  quae  certam  naturam  semper  cum  data 
conjunctam  esse  falso  edicit,  ad  novam  exclusivae  ap- 
plicationem  nos  impellat,  ad  accuratiorem  differentia- 
rum  inter  naturam  datam  et  eam,  quam  semper  datae 
conjunctam  esse  putamus,  intercedentium  cognitionem 
nos  adducat2).  Ad  hanc  inductionis  viam  expediendam 

schliefsen  und  bleibt  dem  Zufall  einer  widersprechenden  Erfahrung 
offen  und  ihre  Allgemeinheit  ist  daher  unvollstandig ,  nichts  als  die 
grofsere  oder  kleinere  Summe  der  beobachteten  Erscheinungen. 

*)  Remusat  „Bacon"  p.  249 :  „Toutefois  il  faut  bien  commencer, 
c'est  a  dire  risquer  Perreur". 

2)  Quod  Baco  illud  exemplum,  quod  affert  de  calore  usque  ad 
hanc  vindemiationem  adhibuerit  neque  ullo  modo  certam  definitionem 
caloris  dare  voluerit,  virum  doctissimum  Justum  de  Liebig  videtur 
effugisse.  Dicit  enim :  Seine  Untersuchung  uber  die  Natur  der  Warme 
kront  Bacon  mit  einem  Schlufssatz,  der  eigentlich  das  Schonste 
ist,  was  sein  Werk  enthalt,  namlich  ein  Recept,  um  Warme  zu  er- 
zeugen.  Fiir  uns  geht  aus  diesem  Recept,  dem  Product  seiner  eigenen 
Arbeit  mit  seinem  neuen  Werkzeug,  unzweifelhaft  hervor,  dafs  Bacon, 
der  Erfinder  desselben,  kein  Feuer  damit  anziinden  konnte  und  dafs 
sich  mit  sinnlosen,  in  einander  zu  einem  Knauel  verdrehten  Phrasen 
kein  Ofen  heizen  lafst,  p.  27.  De  Liebig  intelligere  omittit,  Baco- 
nem  hic  naturam  caloris  nolle  explicare  sed  exempli  causa  e  calore 
ostendere,  quid  sit  vindemiatio  prima,  quae  non  est  finis  de  alicujus 
naturae  essentia  inquisitionis ,  sed  primus  conatus  essentiam  naturae 

Baco  omnes  relationes  de  quibus  quaeri  possit  et  ratio- 
nes  inter  naturam  datam  et  alia  subjecta  enumerare 
studet,  quas  appellat  praerogativas  Instantiarum.  Exempli 
causa:  „instantiae  solitariae  exhibent  Naturam  datam  in 
talibus  subjectis,  quae  nihil  habent  commune  cum  aliis 
subjectis  praeter  illam  ipsam  naturam"  (Nov.Org.  II,  22), 
subjunctivae  fines  efficientiae  naturae,  de  qua  fit  inqui- 
sitio,  et  mensuras  indicant,  instantiae  foederis  naturas, 
quae  heterogenia  dirimi  videntur,  conjungunt  falsamque 
diremptionem  convincunt,  instantiae  ostensivae  naturam 
inquisitam  nudam  et  in  summo  gradu  potentiae,  clan- 
destinae  quasi  in  cunabulis  et  sub  contraria  natura  sub- 
actam  ostendunt.  Videmus  has  praerogativas  valde  utiles 
esse  ad  rationem,  quae  inter  naturam  datam  et  aliam 
intercedat,  accuratius  inquirendam.  Quae  postquam  ab- 
solvit  Baco  inductionis  methodum  ulterius  se  prosecu- 
turum  esse  pollicetur,  et  partes  inquisitionis  sequentis 
disponit,  quas  in  medio  cum  reliquerit,  enumerare  super- 
vacaneum  videtur.  Sic  Baco  a  singulis  in  Historia  datis 
ascendere  conatur  ad  formas  rerum,  cujus  methodi  hoc 
est  fundamentum,  ut  certae  naturae  proprietates  inve- 
niantur  essentiales,  quae  semper  cum  ea  sint  conjunctae, 
quas  formam  naturae  certae  appellat;  doctrinam  de  formis 
Metaphysicam  nominat.  Inter  Historiam  et  Metaphysi- 
cam  invenitur  scientia,  quae  quid  complectatur,  facile 
est  intellectu;  omnia  enim,  quae  inveniuntur  axiomata 
e  comparatione  naturae,  cujus  formam  inquirimus,  cum 

positive  explicandi.  Non  aliter  ac  de  Liebig  dicit  Lasson:  Man 
versuche  es  doch  einmal  nach  diesem  Recept  eine  Stiibe  zu  heizen, 
p.  27. 

aliis,  quae  non  semper  cum  illa  conjunguntur ,  quae 
forma  illius  non  sunt,  axiomata  media  appellat  et  Phy- 
sicae  attribuit.  Physica  ergo  de  iis  inquirit  axiomati- 
bus,  quae  quidem  semper  valent,  si  certae  fiunt  natu- 
rarum  conjunctiones  —  aliter  enim  axiomata  appellari 
non  possent  —  sed  quae  non  semper  cum  ea,  de  qua 
fit  inquisitio,  natura  conjunguntur.  Contra  Metaphysica 
de  proprietatibus  essentialibus  sive  de  legibus  natura- 
rum,  quas  postea  explicabimus,  disserit.  Nunc  opus  est 
ut  pauca  de  Physica  dicamus. 

§  8.  De  Physica. 

a.  De  terminis  Physicae. 

Physica  est  pernecessaria,  quum  Historiam  cum  Meta- 
physica  conjungat.  Nam  ea  tantum  conditione  formae 
inveniri  possunt,  ut  ea,  quae  non  semper  cum  natura 
quadam  sint  conjuncta,  ab  iis,  quae  illi  sint  propria, 
dirimi  possint.  Sed  hoc  aliter  fieri  non  potest,  ac  si 
omnia  cum  natura  certa  conjuncta  cognoscantur,  quae 
cognitio  ad  Physicam  pertinet.  Unde  sequitur  Physicam 
servire  Metaphysicae,  cum  hunc  ad  finem  comprehendat 
axiomata  media,  ut  a  Methodi  progressu  ulteriore  ex- 
cludi  possint.  Metaphysica  enim  formas  amplectitur, 
axiomata  media  non  recipit.  Ea  de  causa  Baco  dicit  (De 
Augm.  III,  4;  Nov.  Org.  II,  9;  Adv.  Spedd.  III,  354): 
„Physica  igitur  causarum  vaga  et  incerta  et  pro  modo 
subjecti  mobilia  complectitur,  causarum  constantiam  non 
assequitur."  Metaphysica  enim  sola  formas  et  leges  aeter- 
nas  continet,  quae  sunt  „fixed  and  constant  causes." 

b.  De  objectis  Physicae. 

Physicam  postquam  terminavimus,  opus  est  ut  Phy- 
sicae  objectum  paullo  accuratius  destinemus.  Qua  in  in- 
quisitione  oriundum  est  ab  illa  quaestione,  quas  formas 
Baco  cognoscere  velit;  nam  cum  Physica,  ut  ita  dicam, 
ea  tantum  sit  provincia,  quae  in  via  sita  est  ad  formas 
ducente,  scire  debemus,  quas  formas  invenire  velit,  si 
Physicae  objecta  investigare  volumus.  Certae  naturae 
formam  inquirendam  esse  vidimus.  Explicandum  est, 
qualis  sit  certa  illa  natura.  Baconem  diximus  ad  par- 
ticulas  rerum  recurrere.  Quare  illarum  particularum 
naturas  inquiri  debere,  concludi  possit.  Quas  particulas 
individuas  totum  particularum  genus  manifestare  expli- 
catum  est.  Itaque  recte  particularum  genera  fundamenta 
totius  naturae  appellantur,  e  quibus  omnia  componuntur 
et  miscentur1).  Ea  Baco  simplices  naturas  appellat,  vel 
schematismos  materiae  ut  densum,  rarum,  fluidum,  hu- 
midum,  calidum,  frigidum,  pneumaticum,  organicum, 
specificatum ,  alia,  quae  omnia  clare  enumerat  (De 

l)  Justus  de  Liebig,  Franzis  Bacon  p.  31 :  Der  Grundfehler  in 
Bacons  Methode  ist  gerade  der,  dafs  sie  weder  zu  der  Erforschung 
des  Qualitativen ,  noch  des  Quantitativen  geeignet  ist.  Concedimus 
Baconem  non  plane  exposuisse,  utrum  particulae  rerum  an  qualitates 
rerum  hasis  naturae  sint.  Dicit  quoque,  simplices  naturas  esse  hasin 
totius  naturae;  quare  sic  hanc  difficultatem  enodare  posse  videmur, 
simplices  naturas  particularum  genera  esse,  posse  simplices  naturas 
in  particulas  dividi,  quae  eodem  modo  simplices  easdem  naturas  con- 
tineant.  Sed  Baconem  qualitatem  rerum  inquirere,  cum  simplicium  na- 
turarum  leges  inquirat,  quis  est,  qui  neget?  (verbum  „simplex"  quid 
sibi  velit,  conf.  §  10), 

Augm.  III,  4;  p.  86).  Simplicium  ergo  naturarum  for- 
mae  primum  sunt  inquirendae  ea,  quam  exposuimus, 
via  (Nov.  Org.  I,  17),  ex  quibus  tota  natura  componitur. 
Sed  alias  praeterea  naturas  cognosci  debere  explicat  ea- 
rumque  leges  inveniri.  Nam  cum  natura  sit  ubique  con- 
catenata,  neque  rerum  compositio  cognosci  possit,  nisi 
compositionis  causas  scias,  quae  sunt  motus,  opus  est, 
ut  motuum  naturas  earumque  leges  inquiras.  Ergo  si 
motuum  naturas  legesque  et  simplicium  naturarum  for- 
mas  intelligis,  fundamenta  totius  naturae  tibi  sunt  nota. 
Sed  ne  putes  Baconem  a  priori,  non  ex  experientia 
cognovisse,  quid  sit  fundamentum  naturae,  tanquam  in 
transitu  addamus,  nonnullas  simplices  naturas  prehen- 
siones  sensus  immediatas  esse,  ut  Calidi,  Frigidi,  Albi, 
Nigri;  sed  non  ita,  ut  statim  appareant  cum  simplici- 
tatis  harum  naturarum  immediata  cognitione  etiam  for- 
mae  earum  —  tum  enim  immediate  formae  cognoscerentur 
—  sed  ita,  ut  inter  eas,  quae  sensui  dantur,  naturas, 
hae  videantur  esse  simplicissimae ,  id  quod  inductione 
affirmari  debet.  Leve  autem,  Densum,  Humidum  alias- 
que  notiones  false  abstractas  esse  dicit  easque  simplices 
naturas  esse  negat.  Motuum  naturas  Baco  explicavit 
(De  Augm.  III,  4;  Nov.  Org.  II,  48)  esse  motum  anti- 
typiae,  ex  quo  omne  corpus  locum  suum  tenet,  motum 
nexus,  ex  quo  non  detur  vacuum,  motum  libertatis,  ex 
quo  corpora  figuram  naturalem  restituere  studeant  vi 
externa  compressam,  motum  hyles,  ex  quo  corpora  no- 
vum  quaerant  ambitum,  exempli  causa  dilatationem  ca- 
loris,  motum  continuationis,  motum  congregationis  ma- 
joris,  ex  quo  corpora  ad  connaturalia  trahantur,  motum 

fugae  sive  antipathiae,  motum  assimilationis ,  motum 
regium,  ex  quo  certae  in  corpore  particulae  ceteras  re- 
gant,  ut  anima  animalis  corpus,  motum  exhorrentiae 
motus,  ex  quo  materiae  cuidam  pro  appetitu  omni  sit 
non  moveri,  alios,  quos  omnes  non  speculativos  sed  ex 
vera  rerum  natura  abstractos  esse  gloriatur.  Illorum 
formas  inquiri  debere  Baco  (De  Augm.  III,  4;  p.  90) 
dicit.  Quae  autem  Physicae  objecta  sint,  nunc  explicare 
possumus.  Illud  enim  animadvertendum  est:  primo  si 
naturae  forma  inquiritur,  sive  naturae  essentia,  sive  id, 
quid  sit  natura,  magis  id  respicitur,  quid  sint  illa,  quae 
cum  certa  natura  conjuncta  sint  connexione  non  sem- 
piterna;  atque  in  hac  inquisitione  prae  ceteris  Physicae 
adduntur  ea,  quae  ad  materiam  naturarum  pertinent: 
deinde  si  motus  forma  inquiritur,  conjunctiones  natura- 
rum  ipsae  sunt  observandae;  iis  enim  cernuntur  motus; 
conjunctiones  autem  cognosci  non  possunt  nisi  mutuis 
naturarum  efficaciis.  Quare  hic  prae  ceteris  ea  Physicae 
afferuntur,  quae  ad  efficacias  pertinent,  sive  causae  effi- 
cientes.  Ad  materiam  autem  quod  attinet,  hoc  constat, 
Baconem  eam  sine  efficacia  existere  negare,  ita  ut  etiam 
materia  semper  sit  causa,  sed  quatenus  materia  est, 
causa  materialis.  Qua  re  causa  materialis  et  causa  effi- 
ciens  Physicae  sic  ascribi  debent,  ut  mediorum  axioma- 
tum  fines  non  transeas.  Exempli  causa  video  calorem 
siccantem  limum  et  calorem  liquefacientem  ceram.  Ani- 
madverto  causam  esse  et  liquefacientem  et  siccantem  ca- 
lorem.  Sed  etiamsi  haec  mihi  nota  sint,  tamen  caloris 
legem  nescio  sed  solam  causam  efficientem.  Eodem  modo 
si  illud  quoque  respicio,  quod  siccescat  limus,  cera  lique- 

fiat,  quod  ergo  alio  modo  calore  afficiatur  limus,  alio 
modo  cera  eodem  calore,  causam  quidem  materialem 
cognosco,  non  legem  caloris  aut  legem  cerae  vel  limi. 
Itaque  causarum,  quod  sit  nexus  et  qualis  sit,  in  quibus 
materiis  quomodo  sit,  intelligo,  id  est  causam  efficientem 
et  materialem. 

c.  De  circulatione  ab  experimentis  ad  axiomata  et 
ab  axiomatibus  ad  experimenta. 

Sed  etsi  illud  concedimus,  Baconem  a  simplicibus 
naturis  explorationem  incipientem  ad  formarum  ipsarum 
inquisitionem  progredi,  tamen  hoc  nondum  liquet:  quae 
excluduntur  naturae,  non  sunt  simplices  sed  compositae. 
Vidimus  enim  Baconem  ipsum  ea  de  causa  vindemia- 
tionem  primam  conficiendam  praescripsisse,  quae  no- 
tiones  vagas  et  non  bene  terminatas  corrigat.  Illud  enim 
respiciendum  est,  quod  jam  antea  diximus,  sensuum 
cognitionem,  quae  Historiae  est  materia,  in  qua  inductio 
ipsa  posita  est,  non  esse  perfectam,  sed  perplexam  et 
confusam.  Quare  cum  nusquam  ab  experientia  ad  in- 
ductionem  ascendere  possemus,  si  experientiam  comple- 
tam  antea  reddere  vellemus,  praeterea  lex  illa  (confer. 
p.  35),  secundum  quam  experimenta  ex  ordine  fieri  pos- 
sint,  non  adsit,  ita  ut  omnino  non  ad  finem  produci 
posset  experientia,  Baco  hanc  dicit  esse  experimentorum 
seriem  ordinatam,  ut  ex  axiomatum  mediorum  impulsu 
experimenta  denuo  fiant,  ut  si  quid  perplexum  videatur, 
experimento  patefiat.  Sic  Baco  circulum  in  inquisitione 
generat,  cum  incipiendum  esse  ab  experientia  ordinata 
et  digesta  atque  ex  ea  educenda  esse  axiomata  atque 

ex  axiomatibus  constitutis  rursus  experimenta  nova1), 
dicat  (Nov.  Org.  I,  82).  Hac  circulatione  naturarum  sim- 
plicium  leges  paullatim  inventurum  se  esse  sperat  et 
eas  simplices  naturas,  quae  non  immediate  per  sensum 
cognoscantur. 

d.  Quid  intellectus  possit  in  Physica. 
Quodsi  quaerimus,  quid  intellectus  sit  officium  in 
hac  methodo  exsequenda,  dicit  quidem  Baco  (Nov.  Org. 
11,15):  „Facienda  est  prorsus  solutio  naturae  et  sepa- 
tio  non  per  ignem  certe  sed  per  mentem  tanquam  ignem 
divinum."  Sed  accuratius  si  rem  perpendimus,  nihil 
menti  relictum  esse  videtur  nisi,  ut  tabulas  componat, 
quas  antea  commemoravimus;  nam  exclusivam  affirma- 
tivamque  experimentis  effici,  videmus.  Perplexa  enim 
si  adest  notio,  experimento  solo  dirimi  potest,  cum  ra- 
tionem  antea  viderimus  causam  esse  perplexionis.  Sed 
ad  seriem  destinandam  experimentorum ,  ratione  opus 
esse  concludi  possit,  cum  Baco  experientiam  certis  le- 
gibus  ordinatam  comparandam  esse  dicat.  Attamen  nus- 
quam  Baco  hoc  munus  intellectui  attribuit,  cum  ratio- 
nem  regi  debere  pronunciet  nec  regulas  experimentandi 
a  priori  eam  praecipere  posse,  quae  ipsae  experientia 
sint  inveniendae.  Itaque  priusquam  regulae  sunt  inven- 
tae,  sagacitate  quadam  in  experimentando  ducimur,  ut 
jam  explicavimus ,  quae  magis  „odoratio  sit  venatica" 

l)  Justus  v.  Liebig  p.  12.  Dieser  richtige  Grundsatz  verwandelt 
sich  in  Baco's  Praxis  zu  einem  wahren  Zerrbild.  Sed  discernenda 
est  a  descriptione  methodi,  applicatio  in  Physica.  Descriptio  haud 
merito  prorsus  reprohatur  a  J.  de  Liebig,  de  applicatione  ne  judicem. 

quam  scientia.  Sic  non  solum  in  iis,  quae  nobis  per 
sensus  dantur,  comprehensionibus  sed  etiam  in  nostra 
in  naturam  actione  ipsa,  non  ratione  sed  „sagacitate" 
id  est  natura  quadam  bruta  et  rationis  experte  regimur, 
priusquam  regulas  experientia  comperimus.  Quare  sibi 
constat,  cum  (Nov.  Org.  I,  122)  dicat:  „haec  nostra  fe- 
licitatis  cujusdam  sunt  potius  quam  facultatis  et  potius 
temporis  partus  quam  ingenii.  Est  enim  certe  casus 
aliquis  non  minus  .  in  cogitationibus  humanis  quam  in 
operibus  et  factis."  Initium  ergo  omnis  scientiae  sub- 
jectivum,  quamquam  non  principium,  est  casus  cogita- 
tionem  regens.  Postea  ratio  naturam  cum  natura  com- 
parans  tabulas  perficit,  quibus  experientiae  materia  or- 
dinatur,  ut  denuo  dirimatur  ad  formas  inveniendas. 

Historia  congeries  est  rerum  fortuitarum ;  in  Physica 
processus  perficitur,  quo  sensim  casus  excludatur  per 
complures  gradus,  de  quibus  postea  dicemus.  Metaphy- 
sica  leges  ipsas  aeternas  complectitur,  cum  simplicium 
formas  naturarum,  e  quibus  omnia  composita  sunt,  con- 
tineat.  Apparet  igitur  Physicam  in  medio  positam  esse 
inter  casum  et  legem  (Adv.,  Spedd.  III,  354).  Sed  prius- 
quam  de  iis  gradibus  dicamus,  per  quos  in  Physica  pro- 
cedit  processus  casus  excludendi,  haec  commemoremus: 

Hoc  pro  certo  habet  Baco  in  rerum  natura  vere 
leges  universales  omnia  regere.  Nobis  ipsis  tantum,  pu- 
tat,  has  leges  per  longum  processum  sensim  in  cogni- 
tionem  pervenire.  In  nostra  igitur  scientia  tam  diu  ca- 
sus  adest,  dum  cognitionis  processus,  qui  per  Inductio- 
nem  fit,  est  perfectus,  etsi  hoc  concedimus,  casum  cum 
crescente  scientia  decrescere.    Quae  si  ita  sunt,  cum 

nullo  temporis  momento  finiri  possit  inductio  —  nam  sem- 
per  in  orbe  mundi  nova  fiunt,  vetera  corrumpuntur  — 
plane  certam  ac  necessariam  cognitionis  basin  acquirere 
non  possumus,  si  sola  inductione  nitimur,  quamquam 
id  verum  est,  quod  cognitio,  quo  magis  per  inductionem 
crescit,  eo  certior  fit.  Quam  sententiam  de  cognitione 
humana  perferre  possemus,  nisi  haec  occurrerent.  Na- 
turam,  ut  una  sit,  universales  leges  regere  debent  nec 
solum  eae,  quae  relative  sint  universales  sed  eae,  quae 
totam  amplectantur  naturam,  omnem,  quae  quocunque 
tempore  occurrere  potest,  experientiam.  Hoc  Baco  ipse 
concedit.  Sed  ad  naturam  etiam  nos  pertinemus,  qua- 
tenus  sumus  empirici.  Itaque  natura  nostra  empirica 
universalibus  totius  naturae  legibus  subjecta  est.  Qua- 
tenus  autem  cogitandi  facultas  non  est  empirica,  tria 
sunt  possibilia:  aut  facultatis  cogitandi  leges  cum  legi- 
bus  naturae  consentiunt,  aut  pugnant,  aut  nihil  cum  iis 
habent  commune.  Ultimum  est  impossibile,  cum  nemo 
negare  possit,  vere  de  legibus  naturae  nos  cogitare. 
Quod  autem  ad  secundum  attinet,  si  cogitandi  leges  cum 
naturae  legibus  pugnarent,  omnino  non  possemus  cogno- 
scere  leges  naturae,  quia  tum  eae  objecta  cogitandi  fieri 
non  possent.  Nam  ut  res  objectivae  in  cogitationem 
subjectivam  recipi  possint,  opus  est,  ut  et  subjecto  co- 
gitanti  et  objecto,  quod  cogitandum  est,  leges  sint  com- 
munes.  Quare  ut  natura  cognosci  possit,  opus  est,  ut 
naturae  lex  insit,  quae  et  ipsam  cogitationem  regat,  et 
cogitando  lex  insit,  quae  etiam  res  regat,  ut  dici  possit, 
naturam  cum  legibus  rationis  et  rationem  cum  legibus 
naturae  consentire  debere,  ut  natura  sit  cognoscibilis. 

Atque  hic  duo  possunt  cogitari:  aut  lex,  qua  natura 
cum  subjecto  cogitante  conjungitur,  talis  est,  ut  cogitandi 
processum  inscio  cogitante  subjecto  regat,  aut  etiam  in 
conscientia  ipsa  legis  cogitatio  inest,  ita  ut  conscientiam 
ipsam  condat.  Priorem  sententiam,  quae  cum  Bacone 
consentit1),  si  concedimus,  hoc  erit  dicendum:  cogno- 
scendi  progressus  cum  legibus  naturae  consentit,  quin 
etiam  his  regitur.  Necessario  progressus  filo,  ut  ita 
dicam,  „sagacitate"  quadam  paullatim  mens  inductio- 
nem  perficit  et  sola  necessitate,  quamquam  ipse  nescit 
certum  inductionis  finem,  ad  cognitionem  legum  uni- 
versaiium  magis  magisque  progreditur.  Apparet  hunc 
cogitandi  modum  talem  esse,  ut  quatenus  cogitatio  sibi 
semper  par  sit,  eatenus  universales  nesciat  leges,  cum 
paulatim  ad  conscientiam  universalium  legum  existentiae 
erigatur.  Quatenus  enim  sibi  par  est  per  omne  tempus 
cogitatio,  non  cognoscit  leges  universales,  quia  tempus 
est,  quo  nondum  eas  cognoverat.  Ex  hac  prima  sen- 
tentia  illud  sequitur,  quod  tanquam  in  transitu  addamus, 
nusquam  conscientiam  legum  relative  universalium  exi- 
stentiae  ultra  eum  finem  progredi  posse,  ad  quem  in- 
ductionis  processus  provenerit.  Quare  si  Baco  summam 
naturae  legem  existere  affirmat,  secum  pugnare  videtur, 
etsi  respiciendum  sit,  ex  alio  fonte,  hanc  legem  exi- 

l)  Baconem  hoc  velle,  nemo  negare  potest:  nihilo  secius  in  hac 
re  sibi  non  constat.  Dicit  enim  etiam  illud,  principia  philosophiae 
contineri  in  Theologia.  Quodsi  Theologiae  haec  ascribit,  jam  non  illud 
pronuntiare  potest,  cogitandi  processum  inscio  cogitante  subjecto  lege 
iuductionis  regi,  praesertim  cum  Metaphysicam,  Primam  philosophiam, 
summam  legem  naturae  adumbret,  priusquam  inductionis  processu  ad 
illas  res  pervenerit  (Confer  §  19,  §  28). 

stere,  eum  scire,  de  qua  re  postea.  Sed  ad  proposi- 
tum  ut  redeamus,  si  Baco  inductionis  processu  (quem 
eundem  esse  ac  cogitandi  processum  in  scientiis  natu- 
ralibus  ptitat)  paullatim  leges  universales  in  conscien- 
tiam  venire,  non  prorsus  insciam  regi  conscientiam 
legibus,  concedit,  non  est  cur  legis  maxime  univer- 
salis  existentiae  conscientia  ab  illo  temporis  momento 
pendeat,  quo  inductio  est  perfecta.  Nam  si  haec  lex 
vere  objectiva  cogitandi  processus  lex  est,  omnem  scien- 
tiam  condit  et  ipsius  quoque  subjecti  cogitantis  lex  est. 
Quare  etiam  sine  inductionis  methodo  hanc  legem 
cognoscere  debemus,  quae  nos  ipsos  quatenus  cogitamus, 
non  solum  regit  sed  constituit,  quia  lex  est  maxime 
universalis.  Quare  nisi  illud  negare  vult  Baco,  nos  de 
nobis  ipsis  cogitare  posse,  concedere  debet  nos  scire, 
legem  maxime  universalem  et  ut  nostram  et  ut  maxime 
universalem  existere,  quae  nisi  naturam  amplectere- 
tur,  natura  non  esset  cognoscibilis ,  atque  haec  est  al- 
tera  thesis,  quam  proposuimus.  Sed  si  illud  diceretur, 
hominem  non  semper  de  se  potuisse  cogitare,  sed  fieri 
conscientiam  sui  ita,  ut  ea  tantum,  quae  in  experientia 
cogitatio  de  se  inveniat,  sciri  possint,  ut  conscientia 
sui  nunquam  finem  eorum  transgrediatur,  quae  de  se 
experientid  sciat,  tum  et  ipsa  cogitatio  plane  est  empi- 
rica  et  subjectum  cogitationis  nihil  habet,  quo  a  na- 
tura  discernatur.  Sed  Baco  hoc  rejicit  cum  intellectum 
homini  ascribat,  qui  facultatem  habet  abstrahendi  et  ad 
universalia  ascendendi.  Neque  enim  facultatem  abstra- 
hendi  nobis  ascribere  posset,  sed  solas  actiones  singulas 
abstrahendi,  si  sola  experientia  niteretur.   Quare,  ut 

omnia  complectamur,  sola  inductione  veritatem  inve- 
niri  dici  non  potest.  Qui  enim  concedit  universales 
leges  inesse  rebus,  etiam  id  concedere  debet  eas 
esse  in  cogitando.  Ac  si  eae  sunt  in  cogitando,  sunt 
etiam  in  conscientia  et  cognosci  possunt  sine  indu- 
ctione  perfecta,  etsi  non  excluditur,  impulsum,  quo 
expergiscatur  conscientia  sui,  oriri  a  sensibus.  Quare 
Baco  aut  hominem  abstrahendi  et  ascendendi  ad  uni- 
versalia  facultatem,  qua  sic  a  natura  discernitur,  ut  non 
solum  cum  ea  legibus  sit  subjectus,  sed  etiam  leges 
cognoscat  et  sui  conscius  exerceat,  habere,  debebat  negare 
aut  concedere  inductionem  solam  non  sufficere.  Sed  ut 
hoc  Baconi  ostendatur,  illud  non  sufficit  dicere:  eum  velle, 
legem  universalem  in  natura  existere,  et  in  hac  sententia 
non  probata  eum  inductionem  ponere^  priusquam  ipsam 
legem  per  inductionem  invenerit,  ita  ut  postulatum  so- 
lius  inductionis  fundet  in  fide,  universalia  existere.  Nam 
Baco  tum  objicere  potest,  hanc  fidem  esse  revelatam  et 
fixam  inspiratione  divina.  Sed  ad  scientiam  naturalem 
hoc  nihil  valere.  Ex  illa  enim  fide  nihil  posse  deduci, 
quod  ad  scientiam  naturalem  pertineat.  Sed  eam  pignus 
tantum  esse,  quod  inductio  non  sit  irrita,  et  incitamen- 
tum  ad  inductionem  incipiendam.  De  hac  re  postea  di- 
cemus  accuratius.  Hic  illud  commemoremus,  nos  osten- 
disse,  conscientiam  ipsam  lege  universali  constitui  debere, 
ita  ut  sit  propria  conscientiae  illa  lex,  non  extrinsecus 
data.  Quodsi  a  nobis  universale  scitur  ut  proprium, 
non  solum  Tnductio  sed  etiam  Deductio  est  possibilis. 
Sed  ad  Physicam  revertamus. 

e.  De  partibus  Physicae. 
Baco  eam  dividit  in  Physicam  sparsam  et  Physicam 
„collectam  in  unum."  Siquidem  recte  conjicimus,  causa 
hujus  divisionis  sunt  gradus,  quos  intra  physicae  termi- 
nos  percurrit  inductio.  Prima  enim  doctrina  de  Physica 
sparsa  aut  magis  singularia  concreta  complectitur,  Histo- 
riae  naturali  ergo  proxima  est,  aut  magis  abstracta  sin- 
gularia,  quae  magis  universalia  sunt  quam  concreta,  ex- 
plicat;  quae  postrema  e  principio  causae  materialis  et  ef- 
ficientis  in  doctrinam  de  motibus  et  naturis  vel,  ut  Baco 
dicit,  de  Processibus  et  Schematismis  dividitur.  Pro- 
gressum  ad  magis  universalia  elucet  hic  factum  esse  a 
„Physica  sparsa"  concreta  ad  abstractam.  Deinde  Baco 
de  natura  collecta  in  unum  loquitur  neque  opus  est, 
ut  explicemus,  jam  multa  singularia  cognita  esse  debere, 
si  de  connexione  naturae  dici  potest.  Etiam  hanc  doctri- 
nam  dividit  in  „Fabricam  Mundi"  et  „De  principiis"  se- 
cundum  causam  efficientem  et  materialem.  Tota  enim 
concatenatio  et  fabrica  magis  ad  causam  efficientem, 
principia  magis  ad  Materiam  quam  ad  motum  pertinent. 
Sed  illud  nusquam  est  praetermittendum,  quod  Baco  hic 
semper  „causarum  vaga  et  incerta"  (De  Augm.  III,  4) 
respicit,  non  formas  aeternas.  Priusquam  autem  ad 
Mechanicam  pergamus,  hoc  commemoremus,  semper  Ba- 
conem  in  his  divisionibus  causam  materialem  conjungere 
cum  efficiente,  unde  apparet,  quam  profunde  in  Baconis 
philosophia  haec  cogitatio  sit  fundata,  omnes  res  non 
solum  esse  sed  etiam  agere,  quod  idem  in  summa  na- 
turae  lege  ostenditur,  ubi  causa  materialis,  cui  „Esse" 
respondet,  conjuncta  est  cum  efficiente,  quae  actionem 

complectitur.  Hoc  erit  gravissimum  postea,  ubi  expo- 
nimus,  quem  locum  in  Baconis  Systemate  habeat  uti- 
litas.  Hic  illud  ostendisse  nos  putamus,  progressu  In- 
ductionis  divisionem  Physicae  dirigi.  De  doctrina  „De 
principiis"  autem,  ne  magis  universalia  et  graviora  eam 
amplecti  putemus,  quam  vere  continet,  postea  pauca  suo 
loco  addamus. 

§  9.  De  Mechanica. 
a.  Explicatio  Mechanicae. 
Nunc  opus  est,  ut  pauca  de  Mechanica  dicamus, 
quam  Physica  producit  (De  Augm.  III,  5).  Mechanica, 
quae  Operativae  pars  est,  nova  inventa  per  experimenta 
profert.  Quod  officium  perfieere  prae  ceteris  eo  modo 
potest,  ut,  quae  axiomata  media  praecipiunt,  exsequatur: 
„cum  enim  exempli  gratia  dicitur  in  inquisitione  formae 
caloris:  tenuitas  non  est  e  forma  caloris  aut:  rejice  te- 
nuitatem:  idem  est  ac  si  dicatur:  potest  homo  super- 
inducere  calorem  in  corpus  densum  aut  contra,  potest 
homo  auferre  aut  arcere  a  corpore  tenui"  (Nov.  Org. 
II,  17;  Aphorismi  et  consilia  Spedd.  III,  794).  Quare 
Baco  dicit:  ipsissimae  res  sunt  utilitas  et  veritas  (Nov. 
Org.  I,  124)  atque  opera  ipsa  pluris  facienda  sunt,  qua- 
tenus  sunt  veritatis  pignora,  quam  propter  vitae  com- 
moda."  Duplex  ergo  usus  est  Mechanicae  et  ad  scientiam 
firmandam,  ut  quasi  obrussa  sit  axiomatum,  et  ad  sub- 
jiciendam  hominibus  naturam.  Neque  solum  ad  ea, 
quae  cognita  sunt,  axiomata  firmanda,  sed  etiam  ad  nova 
investiganda  fiunt  experimenta.  Nam  vagas  notiones 
diffusasque  animadversiones  experientia  corrigi  vidimus. 

b.  De  Operativae  fine. 

Sed  etiam  hoc  concedere  debemus,  scientiam  Mecha- 
nicae  et  toti  Operativae  servire  ac  de  hac  re  paullo 
diffusius  videtur  esse  disserendum,  cum  haud  raro  sen- 
tentia  floreat  Baconis  systema  soli  utilitati  esse  sub- 
jectum,  quin  etiam,  id  ipsum  esse  novum,  quod  Baco 
attulerit.  Exempli  causa  Macaulay  (conversio  Bulau  1850 

II,  110.  111)  dicit,  Baconis  finem  esse,  ut  commodis 
inserviat  et  utilia  inveniat. 

Primum  hoc  constat,  Baconem,  siquidem  utilitatem 
omnis  scientiae  finem  esse  dixerit,  eam  utilitatem  reji- 
cere,  quae  proprio  commodo  inserviat.  Contra  hanc 
sententiam  omnia  militant.  Hoc  neque  in  Valerio  Ter- 
mino  Spedd.  III,  222  neque  in  Adv.  Spedd.  III,  420.  421 
neque  in  Delineatione,  neque  in  „Cogitata  etVisa"  Spedd. 

III,  611  neque  in  ullo  scripto  dicitur.  Prae  ceteris  De 
Augm.  LiberVII  hanc  rejicit  sententiam,  ubi  dicitur,  bonum 
individuale  minoris  aestimandum  esse  quam  bonum  com- 
munionis.  Sed  hoc  Macaulay  ipsum  rejecturum  esse 
putamus,  quod  Baco  propriae  utilitati  in  philosophia 
sua  consuluerit.  Id  vult,  Baconem  scientiam  subjecisse 
universali  omnium  hominum  utilitati  et  ad  hunc  finem 
scientiam  adhibuisse,  ut  utilitatem  generis  humani  asse- 
queretur,  ut  miseriis  liberetur;  quare  putare  videtur,  Ba- 
conem  id  quod  dicitur  „Cominonwealtha  aequalibus  com- 
mendasse.  Atque  hoc  concedi  debet,  Baconem  non  sin- 
gularia  et  dispersa  inventa  laudasse,  sed  id  egisse,  ut 
totam  inventionum  concatenationem  in  principio  com- 
prehenderet  et  methodum,  quae  semper  et  ubique  va- 

leat,  ad  hunc  scopum  assequendum  describeret,  ut  more 
systematico  omnibus  auxiliis  et  instrumentis  imperium 
naturae  appetendum  esse  doceret.  Imperium  naturae 
felicitatem  hominibus  afferre  cognosci  voluit,  quod  na- 
turae  legum  accurata  cognitione  obtineri  possit,  ita  ut 
philosophiae  scopus  esse  videatur,  ut  fiat  fructifera. 

Sed  etiamsi  hoc  conceditur,  tamen  id,  quod  dicitur 
„Commonwealth"  aut  profundiori  sensu  aut  leviori  sumi 
potest.  Nam  aut  illud  Baco  magis  respexit,  ut  generi 
humano  voluptates  praeberet  et  commoda,  ita  ut  quam 
maxime  tranquillam  voluptatem  homines  assequerentur, 
aut  illud  egit,  ut  continuo  labore  et  diligentia  assidua 
imperium  naturae  appeterent.  Ad  primum  quod  attinet, 
invenimus  in  scriptis  Baconis  sententias,  quae  cum  hoc 
consentire  videntur,  exempli  causa  Valer.  Term.  Spedd. 
III,  223.  Sed  cum  ea  loca,  ex  quibus  illud  fortasse 
probari  possit,  solam  voluptatem  eum  respexisse,  et 
rarae  sint  nec  necessario  illud  contineant,  praesertim  cum 
Baco  facile  ad  propriam  voluptatem  reduceretur,  si  vo- 
luptati  tranquillae  consuleret,  videtur  rectius  dici,  Ba- 
conem  voluisse,  ut  vires  attenderent  homines,  non  ut 
voluptatibus  fruantur,  sed  ad  imperium  naturae  asse- 
quendum,  quo  imperio  fiant  beati.  Multo  pluris  agendi 
principium  quam  quietis  aestimat;  rejicit  tranquillam 
voluptatem,  commendat  continuam  assiduitatem  (Adv. 
Spedd.  III,  420.  De  Augm.  VII,  1).  Quocum  consentit 
primum,  quod  Baco  dicit,  bonum  passivum,  quod  sit 
voluptas  et  fruitio,  esse  mollissimum  et  infimum,  maxi- 
mum  bonum  esse  activum,  quod  semper  novis  inventis, 
continua  actione  dilatetur;  deinde  quod,  omnium  ho- 

minis  actionum  dignissimas  esse  inventiones  vult,  quod 
amorem  ut  scopum  amplissimum  describit,  in  quo  ex- 
cessus  non  detur :  hominem  enim  scientiae  appetitu  pec- 
cavisse,  ad  similitudinem  divinae  bonitatis  aspirando 
nunquam  in  periculum  incidere  (De  Augm.  VII,  3).  Amor 
enim  ea  re  probatur,  ut  generi  humano  inventis  quisque 
serviat,  non  ut  commodis  fruatur;  qua  de  re  etiam  reli- 
gionem  christianam  religionem  amoris  esse  exponit.  Cum 
illa  sententia,  Baconem  voluisse,  ut  scientia  humana  ser- 
viat  actioni  ad  naturam  superandam,  etiam  nova  in- 
ductionis  methodus  convenire  videtur,  cujus  finis  sit,  ut 
scientia  operativa  creetur  ad  naturam  accurate  per  illam 
exploratam  vincendam.  Inde  sequeretur,  quod,  si  philo- 
sophia  alia  vellet  complecti,  quam  ea,  quibus  ad  eum 
finem ,  cui  servit,  opus  est,  haec  inutiles  viderentur  spe- 
culationes,  de  quibus  nihil  sciri  possit,  ac  si  quid  veri  de 
iis  cognosceretur,  hoc  non  magni  aestimandum  videretur. 
Neque  ab  hac  sententia  Baco  plane  abhorrere  videtur, 
cum  doctrinas  de  animae  rationalis  essentia,  de  prin- 
cipiis  et  fundamentis  Ethicae,  de  Deo  a  philosophia  pro- 
hibeat.  Quae  omnia  si  Theologiae  ascribit,  recte  conjici 
videretur,  vere  Theologiam  illi  videri  supervacaneam, 
cum  de  objectis  agat,  quae  ad  necessaria  generi  humano 
non  pertineant.  Ac  si  cogitamus,  Baconem  dicere,  id, 
quod  jam  philosophiae  ascribit,  nempe  amorem  univer- 
salem  in  religione  christiana  perfectum  esse,  facile  pos- 
semus  suspicari,  eum,  ne  communi  de  religione  sen- 
tentiae  adversetur,  religioni  id  ascripsisse,  quod  vere 
jam  philosophiae  attribuat,  amorem  generis  humani, 
praesertim  cum  minus  de  iis,  quae  peculiaria  sunt  chri- 

stianae  religioni,  de  „mysteriis,  de  redemptione"  etc. 
dicat,  quae  in  natura  vineenda  nihil  proficiant. 

Sed  ne  hoc  quidem  scientiae  scopo  Baconem  con- 
tentum  esse,  aliquis  dicat,  ut  sola  naturae  vincendae 
actione  homo  fiat  beatus,  sed  etiam  leges  et  instituta 
civitatis  eum  emendare  voluisse  praeter  inventa  naturae, 
ita  ut  appareat,  Baconem  magis  universaliter  consuluisse 
publicae  saluti  quam  solo  naturae  imperio.  Hoc  quidem 
verum  est,  Baconem  etiam  id  egisse,  ut  leges  emenda- 
rentur  reipublicae;  attamen  naturae  imperium  primum 
ei  videtur  bonum,  ut  ipse  dicit,  dignissima  hominum 
opera  esse  inventa  et  artes  novas  (Nov.  Org.  II,  52; 
Schonw.  p.  418).  Ac  prae  ceteris  hoc  non  est  praeter- 
mittendum,  etiam  in  legibus  emendandis  eum  non  vo- 
luptati  sed  actioni  favere.  Quare  (ut  omnia  comprehen- 
damus)  Baco  scientias  ad  eum  finem  referre  videtur, 
ut  serviant  actioni  humanae,  imprimis  naturae  vincendae, 
qua  re  homo  fit  beatus;  illud  negare  videtur  scientias 
propter  se  existere  et  in  se  aliquo  esse  pretio,  sed 
scientias  ex  usu,  quem  actioni  ferunt,  aestimare  videtur. 

Quodsi  illud  concedimus,  Baconem  saepissime  dicere, 
finem  scientiae  esse  naturae  imperium,  tamen  hac  ipsa 
sententia  nondum  illud  excluditur,  naturae  imperii  finem 
esse  scientiam.  Illud  Baco  magis  premit,  quia  tum  no- 
vum  erat,  dum  omnes  scientiam  scientiae  finem  esse 
sciebant.  Sed  hoc  tum  demum  excluderetur,  si  vere 
naturae  imperium  solum  esse  scientiae  finem  et  unicum 
putaret.  Dicit  quidem  Val.  Term.  Spedd.  III,  232  falsum 
esse,  si  quis  scientiam  propter  se  ipsam  quaerat  sine 
operatione.    Sed  ex  hac  sententia  non  illud  concludi 

potest,  Baconem  omnino  negare  scientiam  propter  se 
existere.  Potest  enim  cogitari,  Baconem  putare,  omnem 
scientiam  naturalem  ea  tantum  conditione  veram  esse, 
quod  sit  fructifera.  Quodsi  hac  solum  conditione  vera 
est  eognitio,  sine  hac  conditione  pretium  habere  non 
potest.  Tum  enim  falsa  esset,  si  esset  sterilis.  Sed 
talem  scientiam,  quae  sit  fructifera  etiam  in  se  pretium 
habere  et  propter  se  existere  posse ,  non  solum  ea  de 
causa,  quia  fructifera  sit  sed  etiam  ea,  quia  scientia 
sit,  id  negari  nondum  potest.  Ut  uno  verbo  dicamus, 
conditio,  sine  qua  non  existit  vera  scientia,  ea  est,  quod 
sit  fructifera.  Sed  utrum  talis  scientia  etiam  propter 
se  existat  necne,  nondum  explicatum  est.  Quaerendum 
igitur  est,  utrum  Baco  putet,  Operativam  servire  scien- 
tiae  non  solum  ita,  ut  scientiam  juvet  eo  fine,  ut  scientia 
rursus  ipsa  juvetur  —  tum  enim  finis  ultimus  esset  ope- 
ratio  —  sed  ita,  ut  scientia  etiam  in  se  habeat  pre- 
tium,  quatenus  non  pendeat  ab  Operativa.  In  Valerio 
Termino  nondum  invenimus  dici  scientiam  propter  se 
existere  nisi  in  uno  loco:  Spedd.  III,  218:  „It  is  true 
that  the  contemplation  of  the  creatures  of  God  has  for 
end  (as  to  the  natures  of  the  creatures  themselves) 
Knowledge"  Sed  hoc  non  praetermittendum  est,  quod 
in  Valerio  Termino  nondum  tanta  perspicuitate  ad  aeter- 
nas  formarum  leges  se  erexerat,  unde  apparet  eum  scien- 
tiae  pretium  aeternum  nondum  tam  clare  potuisse  co- 
gnoscere.  In  Adv.  formarum  aeternitas  clarius  explicatur 
(Spedd.  III,  354).  Ibidem  autem  (III,  261  et  262),  pro- 
mittit  de  progressu  scientiarum  se  dicturum  esse,  non: 
de  progressu  inventionum  neque  hunc  libro  titulum  dedit, 

sed  illum:  de  progressu  scientiarum.  Non  aliter  dicit 
(Adv.  Spedd.  III,  417)  partitionem  scientiarum  se  non 
propter  usum  facere,  sed  cognitionis  rerum  causa.  Ne- 
que  id  comprehendi  posset,  si  propter  usum  solum  scien- 
tias  esse  putaret,  quod  Primam  philosophiam  condere 
vult.  Tum  enim  ultra  summam  legem  aut  naturae  aut 
Politices  aut  Ethices  transgredi  supervacaneum  videretur, 
quibus  tota  Operativa  perficitur,  quae  omnino  re  per- 
fici  potest.  Prima  philosophia  eum  tantum  habet  finem, 
ut  unitatem  scientiarum  adjuvet.  Id  agit  Baco,  ut  uni- 
versalem  scientiam  adumbret,  quae  complectatur  maxime 
universalia.  Quodsi  Delineationem  contemplamur  Spedd. 
III,  547.  548.  553.  554.  557  invenimus,  Baconem  in  hoc 
scripto  scientiam  aequare  Operativae,  non  ei  subjicere. 
Quin  etiam  scientiam  appellat  thalamum,  Operativam 
frptthalamiam  (557).  Eodem  modo  opus  „Cogitata  et 
Visa"  (Spedd.  III,  612)  cum  hac  sententia  plane  con- 
sentit,  cum  dicat  Operativam  esse  „veritatis  pignus", 
eodem  modo  »verissimam  et  utilissimam"  esse  „formu- 
lam",  quam  ipse  velit  (620).  Ad  posteriora  si  nos  con- 
vertimus  scripta,  ad  Nov.  Org.,  Parasceue,  De  Augm., 
Instaurationem,  invenimus  dicta,  quae  superiora  partim 
superant,  partim  exaequant:  Nov.  Org.  I,  124.  I,  129. 
11,52  (Schonw.  p.  416.  417).  Distributio  operis  Spedd. 
I,  140.  144;  Parasceue  V— VI;  Spedd.  I,  399.  400;  De 
Augm.  VII,  6;  Schonw..  I,  p.  2.  Serm.  fid.  I:  „Veritas 
tamen,  quae  sola  se  judicat,  docet,  veritatis  inquisitio- 
nem,  quae  eam  . .  demeretur,  veritatis  cognitionem,  quae 
praesentem  eam  sistit  et  veritatis  receptionem  cum  as- 
sensu,  quae  est  ipsius  fruitio  et  amplexus,  summum 

esse  humanae  naturae  bonum."  Videmus  igitur  Baconem 
non  solam  utilitatem  respicere.  Sed  hoc  non  negamus, 
Baconem  utilitatem  appetere  et  id  persuasum  habere, 
quamcunque  certam  scientiam  simul  principium  agendi 
appetitus  in  se  ferre,  rerum  cognitione  simul  facul- 
tatem  nobis  dari  posse  in  eas  agendi.  Quodsi  quae- 
rimus,  cur  Baco  prae  ceteris  id  respiciat,  ut  scientia  sit 
fructifera,  in  naturali  scientia  hoc  invenimus:  in  summa 
lege  naturali  Baco  causam  materialem  et  efficientem  vult 
conjungi.  Quare  dici.potest,  cum  lex  naturae  sit,  ut 
semper  causa  materialis  cum  efficiente  conjungatur1), 
eundem,  qui  vere  rem  cognoverit,  ejus  actionem  cogno- 
scere,  ita  ut  facultatem  assequeretur  re  ita  uti,  ut  res 
ex  sua  lege  agat.  Qui  autem  rei  actionem  nondum 
cognoscit,  is  rem  ipsam  nescit.  Ea  de  causa  Baco  id 
postulat,  ut  omnis  scientia  naturalis  apta  sit  ad  Opera- 
tivam.  Idem  de  Ethica  dici  debere  apparet,  cum  ethice 
agendi  leges  tractet.  Quare  Baco  dicit  (De  Augm.  V,  1 
p.  121):  „Neque  datur  in  universitate  rerum  tam  in- 
tima  sympathia  quam  illa  veri  et  boni."  (Spedd.  Cogi- 
tationes  de  Scientia  III,  186  „Veritatem  in  caritate  co- 
lere.")  Quare  de  his  scientiis  illud  valet,  quod  et  scientia 
et  Operativa  vi  mutua  conjungantur,  ita  ut  neque  id, 
quod  non  Operativae  vim  habet,  sit  verum  neque  id, 
quod  non  verum  sit,  possit  operari.  Baco  vult  scien- 
tiam  res,  non  cogitationes  amplecti;  res  autem  non  exi- 
stunt  nisi  in  actione;  quare  quamcunque  realem  scien- 
tiam  Operativa  sequitur.    Nam  illud  observandum  est, 


l)  Confer:  Parmenidis,  Telesii  etc.  Philos.  p.  673  (Schonw.). 

quod  scientia  naturalis  neque  eo,  quod  Operativa  affir- 
matur,  desinat  esse  scientia,  ita  ut  transeat  in  Opera- 
tivam,  neque  eo  tantum  fiat  scientiay  quod  Operativa 
eam  sequatur,  ita  ut  nulla  alia  veritatis  nota  existat, 
nisi  Operativa.  Nam  si  Operativa  sola  veritatis  nota 
esset,  Operativa  sola  veritas  cognosceretur,  id  quod  Baco 
rejicit,  cum  veram  scientiam  medium  esse  dicat,  quo 
Operativa  juvetur.  Id  igitur  solum  agit,  ut  scientia  vera 
potentiam  agendi  in  se  teneat,  ut  necessario  eam  se- 
quatur  Operativa,  sed  non  illud,  ut  Operativa  scientia 
devoretur.  Sed  ambo  mutuo  inter  se  nexu  cohaerent. 
Idem  de  Prima  philosophia  dici  potest,  ea  enim  notiones 
maxime  universales  complectitur,  quibus,  si  vere  cognitae 
essent,  tanta  responderet  Operativa,  quanta  est  provincia 
notionum  Primae  philosophiae.  Theologiae  autem  inspi- 
ratae  ut  Operativa  respondet  veneratio  Dei,  de  quo  in 
Adv.  accuratius  dicitur.  Eodem  modo  (Cogitata  etVisa 
Spedd.  III,  612)  dicit:  „et  quod  in  religione  verissime 
requiritur,  ut  fidem  quis  ex  operibus  monstret,  idem  in 
naturali  philosophia  competere,  ut  scientia  similiter  ex 
operibus  monstretur",  ita  ut  dici  non  possit,  Operativam 
deesse  Theologiae. 

Sed  de  hac  quaestione  explicatio  nondum  facta  est, 
utrum  scientia  sit  propter  beatitudinem  humanam  an 
propter  se,  sed  illud  tantum  demonstravimus,  Baconem 
nolle,  propter  opera  tantum  existere  scientiam,  ab  Ope- 
rativa  eam  pendere.  Opera  autem  vult  et  inventa  existere 
propter  felicitatem  humanam.  Quare  de  hac  quaestione 
est  decernendum,  utrum  scientia  etiam  sic  propter  se 
existat,  ut  pluris  aestimanda  sit,  quam  beatitudo,  an 

scientia  propter  beatitudinem  existat,  quia  scientia  ho- 
mines  beati  fiant.  Quodsi  Baco  dicat  propter  beatitu- 
dinem  existere  scientiam,  tamen  hoc  non  sequitur,  pro- 
pter  inventa  sola  eam  comparari.  Tum  enim  illud  non- 
dum  rejectum  est,  scientiam,  quatenus  sit  scientia,  per 
se  beatos  reddere  homines.  Quare  ut  Baconis  doctrinam 
complectamur,  vult  et  scientiam,  quatenus  est  scientia 
et  Operativam,  quatenus  est  Operativa  communi  homi- 
num  saluti  servire.  Sed  hoc  negamus,  Baconem  velle, 
scientiam  Operativae  tantum  medii  vice  fungi. 

c.  De  Appendice  Mechanicae. 

Sed  ad  Mechanicam  revertamus.  Ut  ars  magis  ex- 
pedita  fiat,  Baco  commendat,  ut  inventarium  opum  hu- 
manarum  conscribatur,  „quo  breviter  enumerentur  omnia 
hominum  bona  et  fortunae,  quibus  fruuntur  adjectis  iis, 
quae  olim  innotuisse  constat,  ut,  qui  ad  nova  inventa 
accingitur,  de  jam  inventis  negotium  sibi  non  facessat", 
eodem  modo  „Kalendarium  experimentorum  eorum,  quae 
maxime  ad  aliorum  inventionem  ducant" ;  unde  apparet, 
quanta  cum  diligentia  et  subtilitate  Baco  methodi  exae- 
dificationem  perfecerit.  Sed  jam  tempus  est,  ut  de  for- 
mis  ipsis  pauca  disseramus,  de  quibus  antea  ut  de  meta 
inductionis  verba  fecimus. 

§  10.   De  Metaphysica. 

Vidimus  Baconem,  ut  lex  naturae  certae  inveniatur, 
praescribere ,  ut  natura,  quae  semper  cum  illa  conjun- 
gatur,  inquiratur.  Sed  qualis  sit  illa  lex,  quam  inquirit, 
nondum  explicavimus.    Simplicium  naturarum  formas, 

cum  fundamentum  sint  totius  naturae,  universales  esse, 
apparet.  Quodsi  natura  quaedam  semper  conjungitur 
cum  natura  simplice,  necesse  est,  ut  sit  magis,  non  mi- 
nus  generalis  quam  simplex.  Nam  si  minus  generalis 
est,  non  semper  potest  cum  illa  conjungi.  Pari  autem 
universalitate  quod  utatur,  Baco  rejicit,  quia  coordi- 
natae  simplici  notiones  et  ipsae  simplices  sunt,  ita  ut 
nulla  eluceret  simplex  natura,  quia  quaeque  per  alte- 
ram  appareret  non  expositam.  Quodsi  magis  gene- 
ralis  est  illa,  etiam  id  occurrit,  quod  magis  generalis  cum 
aliis  quoque  naturis  colligetur  praeter  conjunctionem, 
quae  ei  cum  data  intercedat.  Quare  opus  est,  ad  essen- 
tiam  naturae  inquisitae  constituendam,  ut  quam  arctis- 
simo  vinculo  cum  illa  conjungatur.  Itaque  Baco  sic 
praescribit :  „  inveniatur  natura  alia ,  quae  cum  natura 
data  sit  convertibilis  et  tamen  sit  limitatio  naturae 
notioris  instar  generis  veri"  (Nov.  Org.  II,  4).  Attamen 
cum  etiam  simplex  natura  semper  cum  alia  conjuncta 
sit,  quomodo  potest  simplex  appellari?  Quare  verbum 
„simplex"  Baconi  nihil  aliud  significare  videtur  ac:  quam 
minime  compositum. 

Occurrit  et  haec  quaestio,  utrum  natura  magis  uni- 
versalis  sciri  possit,  cum  naturae  minus  universalis  datae, 
formam  non  cognoscamus.  Dicit  quidem  Baco,  nihil  pro- 
proficere  in  Physica,  qui  unam  naturam  investigare 
studeat;  conjunctas  modo  naturas  cognosci  posse.  Na- 
turam  magis  universalem  inveniri  posse,  quia  forma 
non  inveniatur,  nisi  ipsa  inventa  sit,  quae  formam  datae 
naturae  constituat.  Sed  tum  magis  universali  natura 
opus  est,  ut  data  appareat,  quod  cum  inductione  pugnat. 

Sed  una  tantum  formae  pars  est  supra  explicata.  Etsi 
enim  essentialis  est  naturae  simplici  natura  magis  uni- 
versalis,  tamen  etiam  aliarum  naturarum  esse  potest, 
ita  ut  specificam  datae  naturae  essentiam  nondum  cogno- 
scamus.  Denuo  igitur  inquiri  debet,  quibus  restrictio- 
nibus  natura  magis  universalis  circumscribenda  sit.  Tum 
demum  vera  datae  naturae  forma  inventa  est.  Quare 
quaevis  vera  forma  est  species  generis1),  unde  apparet 

l)  Vir  doctissimus  J.  de  Liebig  sic  dicit  p.  48 :  Die  wahre  Methode 
geht  nicht  von  vielen  Fallen,  wie  Bacon  will,  sondern  von  einem 
einzelnen  Falle  aus;  ist  dieser  erklart,  so  sind  damit  alle  analogen 
Falle  erklart.  Wir  schliefsen  nicht  von  dem  Einzelnen,  das  wir  kennen, 
auf  das  Allgemeine,  das  wir  nicht  kennen,  sondern  wir  finden  in 
der  Erforschung  vieler  Einzelnen  das,  was  ihnen  gemeinsam  ist. 
Baco's  Methode  ist  die  der  vielen  Falle  und  da  ein  jeder  unerklarte 
Fall  ein  Zero  ist  .  .  .,  so  sieht  man  ein,  dafs  sein  ganzer  Inductions- 
procefs  in  einem  Hin-  und  Herschaufeln  unbestimmter  Wahrneh- 
mungen  besteht.  Das  Eesultat,  zu  dem  man  nach  seiner  Methode 
kommt,  mufs  immer  ein  Zero  sein.  Er  nennt  den  Punkt,  wo  seine 
Willkiir  sie  (die  Zeiger,  die  auf  einen  Schwerpunkt  zeigen)  zusammen- 
fiihrt,  das  gesuchte  Gesetz.  Differentia,  quae  inter  Baconem  et  de 
Liebig  intercedit  ea  est:  quod  Baco  singulas  rerum  naturas  inquirit, 
de  Liebig  singulos,  qui  in  momento  temporis  inveniuntur,  casus.  Quare 
Baconis  inquisitionem  in  eo  vituperat,  quod  non  divisionem  sic  per- 
fecerit,  ut  etiam,  quae  in  temporis  momentis  fiunt,  totius  inquisitionis 
objectum  esse  voluerit,  sed  aeternas  leges  simplicium  naturarum. 
Si  enim  Liebig  dicit:  Baconem  a  multis  incipere  casibus,  tamen  id 
respiciat :  Baconem  ea  de  causa  a  multis  proficisci  casibus,  quia  certae 
naturae  legem  inquirit;  ergo  unius  naturae  causa  inquirendae  casus 
inquirit,  ut  ex  multis  casibus  inveniat  eam  naturam,  quae  semper 
cum  certa  conjuncta  sit.  Singulos  ergo  casus  non  propter  se,  sed 
propter  naturam  certam  inquirendam  respicit.  Quare  ei  objici  non 
potest,  quod  singulos  casus  non  exponat.  Exponit  eos,  quatenus  pro 
suo  fine  opus  est.  Qua  de  causa  non  concedimus,  quod  Baco  nihil 
nisi  „Zero"  inveniat.  Eam  invenire  potest  naturam,  quae  saepissime 
cum  certa  conjuncta  est.    Quam  J.  de  Liebig  p.  48.  49.  50  exponit 

formam  et  ipsam  esse  definitionem,  quae  naturae  essen- 
tiam  describat  (Nov.  Org.  II,  20  p.  351).  Eodem  modo 
motuum  formae  non  simpliciores  sunt  quam  naturarum, 
quamvis  Baco  etiam  de  motibus  simplicibus  dicat.  Quos 
enim  simplices  appellat  motus,  formas  compositas  ea 
de  causa  habent,  quia,  si  simplices  essent,  definitiones 
eorum  existere  non  possent,  cum  omnis  definitio  uni- 
versale  sive  genus  et  particulare  sive  speciem  deposcat. 
Definire  autem  motus  Baconem  jam  vidimus.  Praeterea 
motuum  formae  universali  motus  formae  subjici  debent, 
quae  vere  existere  eodem  jure  dicitur  atque  universalis 
natura,  cui  data  subjicitur.  Ceterum  id,  quod  exposui- 
mus,  Baconem  universales  simplicesque  leges  quaerentem 
compositas  invenire,  ostendit  ad  legem  simplicissimam 
esse  et  summam  progrediendum,  de  qua  re  postea.  Pauca 
nunc  de  formis  addamus.  Baco  dicit  (Nov.  Org.  II,  4) : 
„Forma  naturae  alicujus  talis  est,  ut  ea  posita,  natura 

methodum  a  singulis  casibus  orientem,  casui  prorsus  subjectam  esse, 
quis  neget?  Quod  Baco  voluit,  ut  certo  ordine  experimenta  fiant, 
quamquam  ipse  legem,  secundum  quam  hoc  perfici  debet,  non  in- 
venit,  J.  de  Liebig  prorsus  rejicit.  Dicit  quidem:  Eine  empirische 
Naturforschung  in  dem  gewohnlichen  Sinne  existirt  gar  nicht.  Ein 
Experiment,  dem  nicht  eine  Theorie,  d.  h.  eine  Idee,  vorhergeht, 
verhalt  sich  zur  Naturforschung  wie  das  Rasseln  mit  einer  Kinder- 
klapper  zur  Musik,  quacum  sententia  nos  consentimus.  Sed  cur  nunc 
certum  casum,  tunc  alium  inquirat,  prorsus  nescit.  Baco  seriem  na- 
turae  inquisitionis  ita  certe  ordinat,  ut,  qui  ad  certam  naturam  per- 
tineant,  casus  inquirat,  non  qui  forte  in  mentem  veniant,  ita  ut  sine 
ullo  ordine  certo  Baconis  totius  naturae  inquisitio  non  procedat,  quod 
J.  de  Liebig  minimi  aestimare  videtur.  Praeterea  J.  de  Liebig  negare 
non  potest,  leges  Physicae  universales  nunquam  ab  omni  dubitatione 
liberas  et  certas  firmasque  esse,  quia  omnes  a  singulis  pendent,  quae 
inductio  complectitur. 

data  infallibiliter  sequatur ;  itaque  adest  perpetuo,  quando 
natura  illa  adest,  talis  est,  ut  ea  amota  natura  data 
infallibiliter  fugiat."  Sed  accuratius  si  rem  perpendi- 
mus,  illud  certum  esse  videtur,  eum,  qui  sensibus  datis 
prehensionibus  pro  fundamento  utatur,  nihil  omnino 
aliud  ab  hoc  fundamento  abstrahere  posse,  nisi  ad  ea, 
quae  conspectui  offerantur  pertinentia.  Quare  si  visa 
eadem  sunt,  quae  essentia  rerum,  recte  dicit  Baco,  for- 
mas,  quas  invenerit,  esse  rerum  essentiam.  Contra  si 
alia  sunt  visa,  aliud  essentia,  formae  Baconis  nihil  aliud 
sunt,  quam  visorum  leges,  quarum  causae  sunt  leges 
internae  et  Baconi  occultae.  Cur  autem  formae  omnes 
sint  compositae,  quas  invenit  apparet.  Simplicia  enim 
in  spatio  non  adsunt,  omnia  in  spatio  data  sunt  com- 
posita.  Itaque  mirari  non  possumus,  quod  illam  sum- 
mam  et  simplicem  naturae  legem  invenire  omnino  non 
potuerit.  Experientia,  quae  in  spatio  fit,  revera  frustra 
quaeritur.  Ii  autem,  qui  simplices  complures  formas 
existere  putant,  ad  atomorum  doctrinam  ducuntur,  quam 
Baco  ipse  rejicit  (Nov.  Org.  II,  8).  Quare  elucet,  quod 
Baco,  si  formam  vere  simplicem  existere  putasset, 
relicto  experientiae  filo  ad  universalia  advolare  debuisset. 
Superest,  ut  commemoremus,  Metaphysicae  ascribi  cau- 
sarum  finalium  inquisitionem,  de  qua  posthac  verba 
faciemus. 

§  11.   De  Magia. 

Praeterea  e  formarum  cognitione  nova  inventa  et 
graviora  quam  ex  axiomatum  mediorum  notitia  produci 
posse  apparet,  quam  artem  Magiam  appellare  Baco  solet. 

§  12.  De  summa  lege  naturae. 
Opus  est,  ut  ad  simplicem  formam  ascendamus. 
Formas  compositas  ad  simplicem  reducendas  esse  vide- 
mus,  quia  forma  composita  simpliciorem  eodem  jure 
pro  fundamento  habere  debet  ac  forma  magis  generalis 
generalissimam.  Accipienda  igitur  est  forma  plane  sim- 
plex  simplicis  naturae.  Sed  quid  de  motuum  formis? 
Apparet,  plane  simplicem  formam  esse  debere  etiam 
motuum.  Ergo  duae  simplices  formae  essent:  una  na- 
turae  simplicis  et  generalissimae,  altera  motus  simplicis 
et  generalissimi.  Sed  (Nov.  Org.  II,  26)  Baco  ipse,  ad 
inventionem  ^iovmae  magnae"  homines  accingere  se 
debere,  dicit,  ita  ut  non  aliam  legem  naturae  simpiicis, 
aliam  motus  esse,  sed  potius  in  lege  naturae  legem 
quoque  motus  contineri  velit.  Motus  enim  esse  non 
potest,  nisi  adsit  subjectum,  quod  moveat.  Eodem 
modo  lex  simplicis  naturae  omnino  existere  non  po- 
test,  si  nullus  in  ea  inest  motus.  Quare  simplicis 
naturae  essentiale  est,  quod  simplex  motus  in  illa  in- 
sit.  Summa  lex  motus  cum  summa  lege  naturae  data 
est.  Quodsi  cogitamus,  causas  efficientes,  quae  rerum 
continuationem  perficiunt,  positas  esse  in  motibus,  mo- 
tus  in  simplice  forma,  dicere  possumus,  causam  effi- 
cientem  in  simplice  forma  esse  fundatam.  Sed  cum 
movens  non  sit  sine  objecto,  quod  movetur,  opus  est 
ut  objectum  motus  sit  natura  simplex  quae  cum  motu 
ut  materia,  quae  moveatur,  conjungatur;  motus  non 
potest  dirimi  a  materia,  in  qua  inest.  Quare  formalis 
causa  cum  efficiente  sive  motu  et  cum  materiali  causa 

semper  conjuncta  est.  In  summa  et  simplici  forma 
omnes  insunt.  Videmus  igitur,  summam  quoque  et  sim- 
plicem  formam  respondere  iis,  quae  in  experientia  in- 
veniantur,  ubi  motus  sunt  conjuncti  cum  materia,  for- 
mae  cum  rebus,  ubi  causas  et  materiales  et  efficientes 
et  formales  omnia  regere,  vidimus.  Forma  igitur  sim- 
plex  et  universalis  ab  iis,  quae  experientia  dantur,  ab- 
strahi  debet,  unde  sequitur,  ut  Baco  non  ulterius  pro- 
grediatur,  quam  docet  experientia,  in  qua  semper  ma- 
teria  per  formam  cum  motu  conjuncta  est.  Quare  de 
viribus  naturae  Baco  non  loquitur.  Experientia  enim 
inveniri  non  possunt.  Qua  de  causa  simplex  forma  mo- 
veat,  an  vi  interna  vel  externa,  omnino  non  dicitur. 
Neque  enim  id  usquam  experientia  inveniri  potest.  Qua 
de  causa  forma  omnino  non  existat  nisi  in  materia,  eo- 
dem  modo  non  explicatur;  experientia  id  docere  non 
potest.  Cur  efficiens  causa  non  a  formali  sejungatur, 
non  probatur.  Experientia  enim  discimus,  semper  eas 
esse  conjunctas.  Quae  cur  ita  sint,  non  pronunciatur. 
Quare  videmus  summam  naturae  legem  (De  Augm.  II,  13 
p.  64;  Nov.  Org.  II,  16;  De  Augm.  III,  4  p.  91)  in  con- 
spectum  quae  veniunt,  amplecti,  non  universalem  cau- 
sam,  cur  in  conspectum  veniant;  quare  nisi  existit  causa 
occulta,  quae  legem  rerum  apparentium  producat,  uni- 
versalem  legem  Baco  describit;  si  existit,  verum  rerum 
fundamentum  omnino  non  cognoscit.  Quare  si  haec  lex, 
quia  ultra  experientiae  limites  progredi  non  videtur, 
vere  simplex  non  est,  praesertim  cum  nusquam  a  ma- 
teria  semper  composita,  dirimatur  forma,  Baco  simpli- 
cem  naturae  legem  omnino  non  cognovit.  Quam  existere 

Baco  vult  legem  sive  formam,  ea  nihil  aliud  edicit,  nisi 
quod  motus  semper  et  usque  cum  materia  conjuncta  sit. 
Sed  etiam  hanc,  de  qua  ipse  disserit,  universalem  legem, 
inveniri  posse,  negat  (De  Augm.  III,  4  p.  91). 

§  13.   De  doctrina  de  principiis  rerum^  quam  Baco 
Physicae  ascribit. 

Quodsi  quis  dicat,  in  summa  illa  lege  causam  ma- 
terialem  conjungi  cumformali;  esse  igitur  doctrinam  de 
materiae  principio  Metaphysicae,  Baconem  vero  doctri- 
nam  de  materiae  principiis  Physicae  attribuere:  hoc 
respondendum  esse  videtur:  eas,  quas  Baco  (De  Augm. 
III,  1)  materiae  qualitates  enumerat,  quod  naturae  quan- 
tum  neque  augeatur  nec  minuatur,  quod  natura  se  po- 
tissimum  prodat  in  minimis,  quod  materia  sit  animata, 
quod  semper  sit  in  fluxu,  experientia  immediate  cognosci 
posse,  etsi  nondum  ad  formas  sint  reductae.  Nam  Baco 
ipse  dicit,  Physicam  vaga  et  incerta  complecti,  causa- 
rum  constantiam  non  assequi,  ita  ut,  qui  motus  et 
naturae  sensibus  percepti  ubique  et  semper  observantur, 
principia  materiae  ad  tempus  valentia  appellentur  et 
recte  Physicae  attribuantur.  His  quaestionibus  expli- 
catis,  de  ceteris  disciplinis  agendum  esse  pronuntiavimus. 

§  14.  De  Ethica  philosophica. 

Praeter  naturae  inquisitionem  ascribuntur  a  Bacone 
philosophiae  et  Ethica  et  Logica,  quae  doctrinae  et  ipsae 
inductionis  methodo  subjectae  esse  explicantur  (Nov.  Org. 
I,  80.  I,  127).  „Quemadmodum  vulgaris  Logicae,  quae 
regit  res  per  syllogismum  non  tantum  ad  naturales  sed 

omnes  scientias  pertinet,  ita  et  nostra,  quae  procedit 
per  inductionem,  omnia  complectitur."  In  his  quoque 
disciplinis  omnia  in  Historia  posita  sunt.  „Historia  enim 
est  veritatis  magistra"  (De  Augm.  I,  7).  Ad  Ethicam 
pertinet  Historia  civilis.  Dignissima  hominum  opera 
inventa  esse,  jam  supra  vidimus,  quae  Physicae  at- 
tribuuntur.  Quare  Historiae  civilis  est,  fundamenta  pru- 
dentiae  civilis  (De  Augm.11,5)  constituere.  Ut  in  Historia 
naturali,  sic  in  civili  id  efficere  studet,  ut  quam  sub- 
tilissimas  cognitiones,  quam  maxime  discretam  rerum 
copiam  assequatur.  Quare  complures  enumerat  Historiae 
fontes  ut  memorias,  quae  acta  nude  composita  continent, 
chronologiasque,  et  „  justam  Historiam"  commendat,  quae 
complectitur  chronica,  amplitudinem  actionum  publica- 
rum  et  personarum  facies  externas  commemorantia, 
minora  autem  silentio  involventia,  ut  fomites  veros  et 
texturas  subtiliores  non  ostendant,  vitas,  exempla  pro- 
ponentes  imitatione  digna,  relationes  sive  actionum  sin- 
gularum  descriptiones,  ut  bellorum,  quae  maxime  omnium 
causarum  concatenationem  explicant.  Historiam  univer- 
salem  omnino  rejicit,  quia  connexionum  rerum  cogni- 
tionem  non  praebeat.  Apparet  igitur,  hic,  ut  in  Historia 
naturali  ad  subtilissima  quaeque  eum  descendere  omnes- 
que  conjunctiones  causarum  cognoscere  velle,  ut  inde 
regulas  abstrahat.  Eodem  modo  Historiam  petit,  quae 
res  veras  et  integras  enarret,  quae  magis  referat,  quam 
judicet.  Rejicit  narrationes,  quae  vel  ad  invidiam  vel 
ad  gratiam  conscriptae  sint,  et  illud  remedium  connasci 
commemorat,  „quod  ex  utraque  semper  fere  parte  edan- 
tur  enarrationes,  quae  viam  tanquam  inter  extrema  ve- 

ritati  aperiant"  (De  Augm.  II,  5— 10).  Quo  fundamento 
vero  et  res  ipsas  sequente,  posito,  per  tabulas  ad  axio- 
mata  media  ascendendum  esse  explicat  (Nov.  Org.  1, 127), 
in  quibus  de  singulis  naturis  ethicis,  ut  de  ira,  metu, 
verecundia,  inquiratur.  Deinde  ab  axiomatibus  mediis 
ad  formas  ascendens,  fontes  ipsos  rerum  moralium  ape- 
rire  et  purgare  se  conari,  dicit  (De  Augm.  VII,  1).  Ob- 
jicit  philosophis,  „quod,  si  radices  ipsas  boni  et  mali  et 
radicum  illarum  fibras  indagassent,  ingentem  lucem  illis 
omnibus,  quae  postea  in  inquisitionem  ventura  fuissent, 
affudissent,  ante  omnia  si  naturam  rerum  consuluissent, 
non  minus  quam  axiomata  moralia."  Baco  autem  ut  in 
Physica  exclusivam  adhibuit,  ita  hic  quoque  doctrinam 
de  vitiis  commendat  (De  Augm.  VII,  2)  „quae  inter  mu- 
nitissima  virtutis  propugnacula  videtur  enumeranda." 
Quare  gratias  agendas  esse  Macchiavello  dicit,  „qui  aperte 
profert,  quid  homines  facere  soleant,  non  quid  debeant." 
Itaque  illud  observandum  est,  quod  axiomata  media,  quae 
in  inveniendis  formis  comparantur,  non  sint  regulae 
agendi,  cum  ex  Historia  afferantur,  quae  mala  et  bona 
promiscue  refert.  Existit  igitur  differentia  inter  res  et 
ideas.  Nihilo  secius  hoc  negare  nemo  potest,  appetitum 
hominis,  ut  et,  quod  sibi  utile  sit,  assequatur,  et  com- 
munione  et  societatis  vinculo  utatur,  experientia  inveniri 
posse,  eodem  modo,  quae  recta  intercedat  ratio  inter  bo- 
num  „individuale  et  communionis"  ex  Historia  secundum, 
eventum  dijudicari  posse.  Formas  autem  Baco  has  duas 
enumerat  „legem  suitatis"  et  communionis,  quae  „sui- 
tatis"  lege  sit  superior  (De  Augm.VII,  1 ;  Serm.  fid.  XIII). 
Ex  quibus  legibus  clarissime  perspici  potest,  quanta  cum 

diligentia,  quanto  studio  Ethicam  naturae  assimilet,  ne 
dicam,  subjiciat.  Dicit  enim,  ut  has  leges  firmet  et  pro- 
bet:  „inditus  est  unicuique  rei  appetitus  ad  duplicem 
naturam  boni,  individualis  et  communionis,  quae  poste- 
rior  dignior  est  et  potentior,  cum  tendat  ad  conserva- 
tionem  formae  amplioris"  (De  Augm.  VII,  1).  Ex  dua- 
bus  his  legibus  ad  particulares  descendit  formas,  quae 
sunt  compositae.  Earum  numero  etiam  politicae  leges 
ascribuntur.  Ut  in  naturae  inquisitione  sic  hic  simplices 
leges  sunt  fundamentales,  quae  omnes  ceteras  constituunt. 
Sed  ut  compositae  inveniantur,  opus  est,  ut  ab  Histo- 
ria  abstrahantur,  ita,  ut  omnino  cum  duabus  illis  le- 
gibus  „suitatis"  et  „communionis"  non  pugnent  axiomata, 
quae  inveniuntur,  cum  illae  verum  totius  Ethicae  sint 
fundamentum.  Talia  Baco  ipse  conscripsit  axiomata  de 
singulis  ethicis  notionibus  disputantia  in  libro,  quem 
„Sermones  fideles"  appellavit.  De  nonnullis  vitiis  quod 
ibi  dicatur,  mirum  non  est,  cum  vitiorum  cognitione 
virtutes  accuratius  intelligi  posse,  jam  explicavimus. 
Itaque  recte  vitiorum  quoque  formae  compositae  ut  legi- 
bus  illis  contrariae  explicantur.  Sic  legibus  Historiae 
civilis  vere  abstractis  opus  est,  ut  eodem  modo,  ac 
Physicae  Mechanica,  Metaphysicae  Magia  addatur,  Histo- 
riae  civilis  leges  homines  exsequantur,  quam  disciplinam 
de  officiis  perficiendis  doctrinam  de  „cultura  animi"  ap- 
pellat,  „sine  qua  pars  prior  nihil  aliud  videtur  quam 
imago  quaedam  aut  statua  pulchra  quidem  aspectu,  sed 
motu  et  vita  destituta"  (De  Augm.  VII,  3).  Ad  culturam 
animi  perficiendam,  opus  est,  ut  characteres  ingenio- 
rum,  quales  Historia  traduntur,  cognoscantur,  ut  ima- 

ginum  ipsarum  lineae  et  habitudines  magis  simplices, 
quae  inter  se  commixtae  quascunque  effigies  constituant, 
quot  et  quales  sint  et  qua  ratione  inter  se  connexae, 
uno  verbo  characterum  formarum  compositiones  exci- 
piantur,  ut  fiat  accurata  ingeniorum  dissectio,  ex  quo- 
rum  notitia  curationum  animi  praecepta  secundum  leges 
ethicas  rectius  instituantur.  Eodem  modo  vult,  ut  af- 
fectus  accuratius  inquirantur;  qui  si  non  tumultuarentur 
et  omnia  miscerent,  naturam  mentis  humanae  sedatam 
fore  et  sibi  constantem  affirmari  vere  posse,  dicit.  Af- 
fectus  ita  componere,  ut  rationi  militent,  non  eam  in- 
vadant,  finem  esse  Ethicae  explicat  (De  Augm.  VI,  3). 
Inter  remedia  autem  prae  ceteris  consuetudinem  enu- 
merat;  ut,  quo  magis  verum  fuerit,  tam  virtutes  quam 
vitia  in  habitu  consistere,  eo  magis  tendendum  eo  sit, 
ut  normae  praescribantur,  quomodo  hujusmodi  habitus 
sint  aut  acquirendi  aut  amovendi  (De  Augm.VII,  3). 
Videmus  igitur,  quomodo  Baco  de  experientia  promat 
etiam  ea,  quibus  ut  fundamento  opus  est  ad  leges  per- 
ficiendas,  ea,  quae  conditiones  sunt,  sine  quibus  nullo 
modo  officio  satisfacere  aliquis  possit.  Quodsi  quaerimus, 
ad  quod  initium  Baconis  Ethica  recurrat,  illud  prae  ce- 
teris  observandum  est,  quod  dicit,  voluntatem  esse  agendi 
principium:  „Ethica  enim  voluntatem  humanam  intuetur, 
Voluntatis  stimuli  aflfectus",  quos  recte  disponi  oportere, 
jam  vidimus.  Pergit  autem  explicare:  „Voluntatem  gu- 
bernat  recta  ratio"  (De  Augm.VII,  1).  Qualis  sit  illa, 
haud  difficile  est  intellectu.  Scimus  experientia  docen- 
dam  esse  rationem  et  regendam.  Quare  si  experientia 
factorum  eorumque  eventus  nondum  perfecta  est  et  ex- 

pedita,  regulae,  per  quas  ratio  voluntatem  regit,  hac- 
tenus  tantum  liberae  sunt  a  casu,  quatenus  experientia 
nituntur,  etsi  illud  concedi  potest,  casum  cum  crescente 
experientia  decrescere.  Ad  initium  autem  generis  hu- 
mani  si  respicimus,  in  quo  rationi  deerat  experientia, 
tum  casus  eam  rexisse  putandus  esset,  nisi  in  Paradiso 
Deus  praecepta  dedisset  partim  postea  amissa.  Quod 
consentit  cum  Baconis  verbo,  Graecos  philosophos  fontes 
Ethicae  nondum  cognosse.  Scire  non  potuerunt,  quia 
eorum  intellectus  nondum  tanta  experientiae  copia  neque 
methodi  eruditione  impletus  fuit,  quanta  Baconis.  Ap- 
paret  igitur  ut  duae  leges  naturae  etiam  Ethicae  prin- 
cipia  sint,  eodem  modo  methodum  Ethicae  inveniendae 
eandem  esse  ac  Physicae.  Dicit  quidem  Baco  (De 
Augm.  IX):  „Notandum  tamen,  lumen  naturae  duplici 
significatione  accipi;  primo,  quatenus  oritur  ex  in- 
ductione,  secundo  quatenus  animae  humanae  interno 
affulget  instinctu  secundum  legem  conscientiae ,  quae 
scintilla  quaedam  est  et  tanquam  reliquiae  pristinae  et 
prirnitivae  puritatis."  Eodem  modo  in  opusculo:  „Con- 
fession  of  Faith"  (Spedd.  VII,  222)  dicit,  hominem  solam 
negativam  Ethicae  legum  cognitionem  habere  in  con- 
scientia.  Sed  aliis  locis  Baco  de  bonitate  naturali  verba 
facit,  quae  non  solum  potest  esse  negativa,  sed  posi- 
tiva.  Quae  non  secum  pugnant.  Nam  in  illis  locis  con- 
scientiam  solam,  in  his  inventionem  respicit  per  in- 
ductionem.  Quod  autem  ad  conscientiae  scintillam  at- 
tinet,  si  ad  legis  divinae  cognitionem,  qualis  in  Paradiso 
fuerit,  recedimus,  hoc  videtur  conjiciendum.  Id  quod 
Baco  de  conscientia  explicat,  qualis  in  Paradiso  fuerit, 

non  sic  potest  intelligi,  ac  si  homo  ex  se  cognovisset, 
quid  bonum  sit,  quid  malum,  sed  ita,  ut  homo  prae- 
cepto  sibi  a  Deo  extrinsecus  dato  obediverit  (conf.  Spedd. 
VII,  222;  Val.  Term.  III,  217;  Cogitationes  III,  185). 
Quare  conscientiae  scintilla,  quam  nunc  habemus,  nihil 
est  nisi  infirma  recordatio  pristinae  Dei  legis  extrin- 
secus  datae,  ita  ut  memoriae  facultati  sit  ascribenda, 
non  peculiari  conscientiae  internae  facultati.  Opus  autem 
est,  ut  ad  Logicam  nos  convertamus. 

§  15.   De  Logica. 

Etiam  in  Logicis  inquisitionis  fundamentum  est  Hi- 
storia.  Baco  enim  Historiam  literarum  conscribi  vult, 
quam  accuratissime  causarum  nexum  respicientem ,  e 
quibus  causis  magni  processerint  eventus.  „Observetur 
per  singulas  artes  inventionis  occasio  et  origo,  tradendi 
mos  et  disciplina,  colendi  et  exercendi  ratio  et  insti- 
tuta"  (De  Augm.  II,  4).  „De  modo  Historiae  conficiendae 
illud  imprimis  monendum  est,  ut  per  singulas  annorum 
centurias  libri  praecipui,  qui  eo  temporis  spatio  scripti 
sunt,  in  consilium  adhibeantur",  unde,  studium  ejus  quam 
sit  magnum,  veram  perficiendi  et  integram  Historiam, 
perspicitur.  Degustatione  et  observatione  dicit,  argu- 
menti,  styli,  methodi  genium  alicujus  temporis  litera- 
rium  a  mortuis  esse  evocandum  (De  Augm.  II,  4).  Etiam 
hic  experientia  progrediendum  est.  Historia  vere  con- 
dita,  tabulae  sunt  faciendae  (Nov.  Org.  1, 127),  per  quas 
ad  axiomata  media,  deinde  ad  formas  ascendatur.  Etiam 
in  Logica  exclusiva  magni  est  momenti.  Prima  Novi  Or- 
gani  pars  causas  explicans,  cur  in  scientiis  nihil  pro- 


76 


fectum  sit,  „per  exelusivam"  praeparat  novam  inductionis 
methodum.  Deinde  formam  simplicem  sive  legem  funda- 
mentalem  totius  Logicae  explicat,  quae  est  inductionis 
methodus,  secundum  quam  ab  singulis  paulatim  ascen- 
datur  ad  universalia.  Quo  principio  fundato  leges  com- 
positas  logicae  inquirit.  Omnes  enim,  quas  praescribit 
regulas,  in  illa  lege  fundamentali  ponuntur.  Quin  etiam 
Logicae  partitio  illam  legem  sequitur,  cum  inveniendi, 
dijudicandi  de  inventis,  custodiendi  seu  memoria  pro- 
bata  retinendi,  postremo  tradendi  artes  illi  ascribat. 
Videmus  enim  experientia  inventam  esse  hanc  partitio- 
nem.  Inveniendi  artem  experientia  cognoscendam  esse, 
Baco  ipse  pronunciat  (De  Augm.  V,  3;  p.  134):  „An- 
gusti  cujusdam  animi  esse  constat,  qui  existimet,  Artem 
de  scientiis  inveniendis  perfectam  jam  a  principio  ex- 
cogitari  et  proponi  posse,  eandemque  postea  in  opere 
poni  et  exerceri  debere.  At  certe  sciant  homines  artes 
inveniendi  solidas  etveras  adolescere  cum  ipsis  inventis." 
Deinde  in  arte  dijudicandi  quaerenda  tabulas  perficiendas 
esse  ipse  dicit  (Nov.  Org.  I,  127),  eodem  modo  „de  mo- 
tibus  mentalibus  memoriae,"  quod  ad  tertiam  partem 
attinet.  Non  aliter  in  arte  traditiva  ex  iis,  quae  expe- 
rientia  dantur,  methodis  eam  inventa  enarrandi  rationem 
eligit,  quae  novis  inventis  locum  praebeat.  In  omnibus 
Logicae  partibus  universalis  inductionis  lex  pro  basi  est 
neque  in  inquirendis  formis  compositis  Logicae  partium 
ullo  modo  a  Bacone  negligitur.  Apparet  igitur  etiam 
in  inveniendis  logicae  formis  experientiam  adhiberi. 
Quodsi  quaerimus,  num  logicae  operativa  respondeat 
quaedam  scientia,  cogitemus,  Baconem  (Nov.  Org.  1, 127) 

dicere,  omnes  philosophiae  disciplinas  hanc  methodum 
amplecti,  ita  ut  in  omnibus  adhibeatur  doctrinis.  Lo- 
gica  igitur  fuudamentum  est  philosophiae  naturalis,  quae 
mater  est  scientiae  moralis  (Nov.  Org.  I,  80).  Logicam 
autem,  quae  omnium  scientiarum  methodum  praecipit, 
fundatam  esse  ipsam  in  experientia  vidimus,  Quare  si 
ad  initia  omnis  scientiae  recedimus,  quo  tempore  Logica 
experientia  nondum  fuit  exculta,  omnino  casui  tunc  sub- 
jecti  fuisse  videremur  et  iis,  quae  sensibus  forte  da- 
bantur,  ducti,  nisi  in  Paradiso  a  Deo  ipso  docti  fuis- 
semus.  Sed  si  a  Paradiso  oculos  removemus,  quatenus 
nos  peculiari  modo  agere  incepimus,  negari  non  potest, 
nos  a  casu  pependisse,  qui  sensim  longo  processu  su- 
peretur. 

Si  quis  autem  dubitet,  num  Baco  inductionis  legem 
per  petitionem  principii  proposuerit,  cum  per  inductio- 
nis  methodum  invenire  se  simulet  ipsam  inductionis 
methodum,  ei  hoc  videtur  esse  cogitandum.  Si  primo 
homines,  quatenus  ipsi  peculiari  modo  agebant,  casui 
erant  subjecti,  deinde  per  multos  errores  et  falsas  vias 
abducti  nihil  profecerunt  in  literis1),  ipsius  Historiae 
literarum  processus  nihil  aliud  est,  quam  inductionis  via, 
per  quam  genus  humanum  ab  initio  per  negativam  et 
exclusivam  ad  ejus  legis  pervenit  cognitionem,  quae  in 
totius  scientiarum  humanarum  Historiae  progressu  ho- 
mines  inscios  rexerit,  ita  ut  recte  dici  possit,  per  in- 
ductionem  generis  humani  per  multorum  saeculorum 
spatia  progredientem  ipsam  inductionis  legem  in  homi- 

l)  Hunc  processum  litterarum,  quomodo  Baco  eum  factum  esse, 
putat,  accuratius  explicavit  Charles  de  Remusat:  „Bacon/'  p.  198— 202. 

num  conscientiam  pervenisse.  Quae  antea  inventa  sunt, 
axiomata  media  esse,  apparet.  Forma  ipsa  inductionis 
per  Baconem  est  inventa.  Hanc  Baconis  sententiam 
accipi  non  posse,  supra  explicare  conati  sumus.  Sed 
ex  ea  hoc  elucescit,  quod,  quae  ante  eum  inventa  sunt, 
summa  cum  moderatione  accipit,  nisi  summae  inductionis 
legi  contraria  sunt1).  Axiomata  enim  media,  quae  scitu 
digna  sunt,  continent.  Quin  etiam  ea,  quae  cum  summa 
lege  pugnant  (et  quae  clare  ex  eventu  falsa  esse  cogno- 
scuntur,  etiamsi  lex  summa  nondum  inventa  est)  quam- 
quam  ut  vera  suscipi  non  possunt,  tamen  per  exclu- 
sivam  affirmativam  sustentant. 

§  16.  De  Physica,  Logica,  Ethica  breve  judicium. 

Sed  illud  non  est  praetermittendum,  quod,  quae  ex- 
cluduntur,  non  semper  falsa  sunt.  Axiomata  enim  media, 
ut  in  Physica  Ethica  etc.  inveniuntur,  falsa  non  sunt; 
nihilo  secius  talia  praedicant  saepissime,  quae  in  forma 
aliqua  inquirenda  excludantur.  Error  excluditur.  Sed 
non  omnia,  quae  excluduntur,  errori  subjiciuntur.  Qui 
error  cur  omnino  existat,  recte  quaeratur.  Baconem, 

l)  Consentire  non  possumus  cum  hac  Fischeri  sententia,  p.  358 : 
Die  Ungiiltigkeit  aller  friiheren  Systeme  wird  in  Baco  zum  Geschichts- 
vorurtheil,  und  an  dieses  Vorurtheil  kniipfen  sich  seine  geschicht- 
lichen  Erklarungen  und  Urtheile;  er  denkt  nur  an  die  Gegenwart 
und  die  Zukunft,  die  er  hereichern  und  von  der  Gegenwart  los- 
reifsen  will.  Darum  vernichtet  er  die  Vergangenheit.  Aher 
die  Vergangenheit  ist  Geschichte.  Non  aliter  Lasson  p.  33 :  Das  ist 
diese  grenzenlose  Verachtung  aller  Geschichte,  alles  dessen,  was  vor 
ihm  gegolten.  Contra  confer  Ritter,  chr.  Phil.  Bd.  6  p.  330 :  Vielmehr 
ist  die  Mafsigung  zu  bewundern,  welche  ihm  sein  welterfahrener 
Sinn  giebt. 

vidimus,  intellectum  erroris  causam  primariam  esse, 
putare.  Verum  rationis  usum  esse,  ut  experientia  re- 
gatur,  dicit.  Attamen  cur  ratio  hanc  sortem  suam  et 
provinciam  non  recte  cognoscit,  cur  ultra  fines  suos  pro- 
greditur?  Causam  hujus  rei  Baco  non  explicat  neque 
invenire  potest,  si  experientiam  solam  respicit.  Eodem 
modo  in  Ethica  malum  et  peccatum  esse,  potest  cogno- 
scere  ex  eventu.  Sed  si  lex  communionis  vere  summa 
est,  cur  non  omnia  ei  respondent?  Videmus  igitur  neque 
errorem  neque  malum  ad  veras  causas  esse  reducta.  In 
his  quoque  disciplinis  Baco  revera,  non  leges  ipsas, 
quae  potentiam  et  facultatem  erroris  malique  amplecti 
debent,  sed  eorum,  quae  apparent,  formam  explicat. 
Cum  enim  facultatem  erroris  et  mali  non  exponat,  fa- 
cultatem  boni  et  veri  omnino  omittit.  Cur  bonum  sit 
bonum,  verum  sit  verum,  non  quaerit,  quin  etiam  hanc 
quaestionem  causam  fuisse  hominis  peccati  putat;  quare 
bonum  et  verum,  quatenus  apparet,  ad  legem  reducit, 
sed  ipsam  boni  et  veri  essentiam  praetermittit.  Quodsi 
quas  leges  Baco  et  in  natura  et  in  Logica  et  in  Ethica 
invenerit,  recte  notare  volumus,  id  nobis  dicendum  est, 
Baconem,  quae  sint,  ubique  cognoscere  et  leges  entium, 
non  facultatem  et  potentiam  essendi  quaerere  neque, 
cur  sint  ea,  quae  existunt,  an  per  se  sint  ipsa  neces- 
saria  et  aeterna,  investigare.  Atque  hoc,  quod  Baco  in 
ea  essentia  haeret,  quae  extrinsecus  datur,  cum  ea  sen- 
tentia  est  concatenatum,  sola  inductione  veritatem  esse 
inveniendam  in  scientiis  naturalibus.  Nam  si  conce- 
deret  cognitionem  maxime  universalis  legis  existentiae 
necessariam  esse  rationi,  non  solum  necessitatem  em- 

piricam  appeteret.  Tum  enim  etiam  in  se  posse  aliquid 
esse  necessarium,  quod  solutum  sit  ac  liberum  ab  ex- 
perientia,  concederet. 

§  17.   De  Philosophia  prima. 

Logicam,  Ethicam,  Philosophiam  naturalem  singulas 
per  se  cognovimus.  Sed  Baco  omnium  scientiarum  vin- 
culum  existere  explicat,  Philosophiam  primam.  „Con- 
stituatur  una  scientia  universalis,  quae  sit  mater  reli- 
quarum  et  habeatur  in  progressu  doctrinarum,  tanquam 
portio  viae  communis,  antequam  viae  se  separent:  huic 
scientiae  nulla  alia  opponitur,  fastigia  scilicet  rerum 
tantummodo  tractanti."  De  prima  parte  hujus  scientiae 
dicit:  „Volumus,  ut  designetur  aliqua  scientia,  quae  sit 
receptaculum  axiomatum,  quae  particularium  scientia- 
rum  non  sint  propria,  sed  pluribus  earum  in  commune 
competant"  (De  Augm.  III,  1).  Altera  pars  de  conditio- 
nibus  adventiciis  agit,  de  notionibus  generalissimis  et  in 
omnibus  scientiis  valentibus,  quae  secundum  rerum  non 
secundum  sermonis  leges  inquirendae  sint,  ut  Pau- 
cum,  Multum,  Simile,  Diversum,  Possibile,  Impos- 
sibile,  Ens,  Nonens.  Imprimis  observemus,  quod  expe- 
rientiae  filum  ne  hic  quidem  deserit.  Axiomata  enim 
ea  in  Philosophia  prima  conferuntur,  quae  in  pluribus 
disciplinis  inveniuntur,  eodem  modo  notiones  illae  uni- 
versales  rebus  arctissime  applicantur;  inquiri  vult  Baco, 
quomodo  in  ipsis  rebus  insint,  quae  leges  de  earum 
quasi  vita  in  rebus  acta  valeant.  Exempli  causa,  qui 
de  Simili  et  Diverso  disserit,  explicare  debet,  „cur  quasi 
perpetuo  inter  species  diversas  interponantur  participia 

quaedam  quae  sunt  speciei  ambiguae,  veluti  vesperti- 
liones  inter  aves  et  quadrupedes,  pisces  volantes  inter 
aves  et  pisces  etc."  Apparet  igitur  Philosophiam  pri- 
mam  experientiae  sepem  non  transilire,  unde  concludi 
potest,  quod  eas,  quas  antea  de  singularum  scientiarum 
principiis  proposuimus,  difficultates  non  explanet,  cum 
intra  experientiae  terminos  enucleari  omnino  non  pos- 
sint.  Id  tantum  concedendum  est,  quod  Philosophia 
prima  communi  vinculo  ceteras  amplectens  scientias, 
ut  magis  universales,  sic  simpliciores  formas  producere 
possit,  quam  singulae  doctrinae,  ut  Physica,  Ethica, 
Logica.  Quae  omnia  si  perpendimus,  mirari  non  pos- 
sumus,  quod  Baco  dicat  (Essays  1612  Spedd.  VI,  560; 
Serm.  fid.XVII):  „Atheismus  non  prorsus  convellit  dicta- 
mina  sensus,  non  Philosophiam,  affeetus  naturales,  leges, 
bonae  famae  desiderium;  quae  omnia,  licet  religio  ab- 
esset,  morali  cuidam  virtuti  externae  conducere  pos- 
sunt."  Leges  enim  Physicae,  Logicae,  Ethicae  existunt, 
sive  in  Deo  fundatae  sunt  sive  in  se  ipsis,  de  quo  legum 
fundamento  experientia  omnino  nihil  docet.  Qua  de 
causa  si  de  fundamento  ipso  inquirere  volumus,  alio 
inquisitionis  principio  uti  debemus  atque  experientia  et 
sensibus.  Quare  ad  inspirationem  divinam  ducimur. 

§  18.   De  scriptis  Baconis  Theologicis ,  quatenus  inter 
se  consentiunt. 

Priusquam  autem  explicabimus,  quae  sit  ratio  inter 
Theologiam  inspiratam  et  Philosophiam,  pauca  de  scriptis 
Baconis,  quatenus  de  religione  agunt,  praemittenda  vi- 
dentur.   Sed  illud  monemus,  nos  nunc  non  inquirere, 

6 


82 


utrum  in  iis,  quae  de  Theologia  ipsa  dicit,  differentiae 
inveniantur  necne ;  sed  cum  eatenus  tantum  de  Theolo- 
giae  doctrina  dicere  possimus,  quatenus  cum  Philosophia 
est  conjuncta,  primum  inquirendum  est,  utrum  in  hac 
re  differentiae  ostendi  possint,  inter  ea,  quae  in  diversis 
dicit  scriptis. 

Inter  prima  Baconis  de  religione  scripta  invenitur 
opusculum  „Confession  of  Faith",  quod  conscriptum 
est,  priusquam  Baco  eques  auratus  factus  est,  ergo  ante 
diem,  quo  rex  Jacobus  diadema  aceepit,  ante  aestatem 
anni  1603.  Ea  hic  omittere  non  possumus,  quae  cla- 
rissime  ostendunt,  quomodo  naturae  inquisitionem  in 
hac  confessione  non  neglexerit.  Dicit  enim,  quatuor  esse 
legum  naturae  mutationes,  quarum  tertia  sit  mutatio 
legum  propter  peccatum  hominum,  quo  privatus  est 
homo  imperio  creaturarum,  Dei  et  legis  moralis  cogni- 
tione,  quam  Baco  ut  extemo  jussu  a  Deo  homini  da- 
tam  esse  semper  putavit.  Leges  naturae  autem  ab  ho- 
minis  lapsu  usque  ad  ultimam  mutationem  mundi  fixae 
sunt  et  immotae.  Facile  est  cognitu,  hac  sententia  Ba- 
conem  naturae  legum  inquisitionem  sibi  reservare1). 
Miracula  accepit,  sed  ea  tantum,  quae  ad  hominum  sa- 
lutem  a  Deo  facta  sunt,  ita  ut  arbitrario  modo  leges  na- 
turae  corrumpi  non  possint,  sed  necessitati  cuidam 

l)  Confer  de  Parmenidis,  Telesii,  Democriti  philosophia  Schonw. 
p.  670:  „Quin  et  in  ipso  Systemate  ingens  est  lapsus  (Telesii)  quod 
tale  constituat  Systema,  quod  videri  possit  aeternum  nec  supponat 
Chaos  et  mutationes  Schematismi  magni  . . .  Tria  enim  videntur  esse 
dogmata,  quae  scimus  ex  Jide  circa  hanc  rem  . . .  tertio,  quod  Sche- 
matismus  ille  ante  praevaricationem  fuerit  optimus  ex  iis  quae  Ma- 
teria  (qualis  creata  erat)  suscipere  possit". 

superiori  cedant.  Haec  sententia  optime  consentit  cum 
illa,  quod  religionem  christianam  negat  esse  superstitio- 
sam.  His  cum  doctrinis  optime  conveniunt  preces  a 
Bacone  conscriptae  (Spedd.  VII,  259.  260;  Baconiana 
p.  181)  quarum  una  „Temporis  partui  Maseulo"  (a.  1608) 
praefixa  est,  ubi  dicitur  (Spedd.  11,  527):  5?Ad  Deum 
preces  fundimus,  ut  humani  generis  aerumnarum  me- 
mores  et  peregrinationis  istius  vitae  nostrae,  in  qua 
dies  malos  et  paucos  terimus,  nova  adhuc  refrigeria  e 
fontibus  bonitatis  suae  ad  miserias  nostras  leniendas 
aperiant,  atque  illud  insuper,  ne  humana  divinis  offi- 
ciant  neve  ex  reseratione  viarum  sensus  et  accensione 
majore  luminis  naturalis  aliquid  incredulitatis  et  noctis 
animis  nostris  erga  divina  mysteria  aboriatur;  sed  po- 
tius  ut  ab  intellectu  a  phantasiis  et  vanitate  repurgato 
et  divinis  oraculis  nihilominus  subdito  . . .  fidei  dentur, 
quae  fidei  sunt."  Verisimile  est,  hanc  precationem  ante 
1608  scriptam  esse,  cum  Baco  eam  ex  Anglica  lingua 
in  latinam  converterit,  Spedd.  VII,  259.  260.  Baconiana 
p.  181  scripta  est  lingua  Anglica.  In  secunda  oratione 
invenimus  similia  verba  ac  postea  De  Augm.  VIII,  3 
(Schonw.  p.  358)  Spedd.  III,  794  (Aphorismi  et  consilia). 
Paululum  mutataNovo  Organo  addita  est  (Spedd.1, 145). 
Unde  apparet  Baconem  studere  fidem  cum  scientia  con- 
jungere.  Meditationes  sacrae  anno  1597  scriptae  plane 
cum  his  scriptis  consentiunt.  Conferas  imprimis  tracta- 
tum  de  haeresibus  et  atheismo.  Eodem  modo  Essays 
anno  1612  editae  et  Sermones  fideles  1625  de  atheismo 
et  superstitione  idem  dicunt,  quatenus  illa  ad  hanc,  de 
qua  loquimur,  rationem  pertinent  (confer  Of  Church  Con- 

6* 


84 


troversies:  the  Works  of  F.  Bacon,  London  1819.  Vol.II, 
520).  Illud  semper  negat,  fidem  christianam  esse  super- 
stitionem.  Valerius  Terminus  multa  de  religione  com- 
plectitur  dicta,  eodem  modo  scriptum:  „Cogitationes  de 
scientia  humana"  (ante  annum  1605  Spedd.  III,  180), 
quae  cum  ceteris  Baconis  de  ratione  inter  Theologiam 
et  Philosophiam  sententiis  conveniunt.  Praeterea  com- 
plures  a  Bacone  conscriptas  habemus  epistolas,  quae 
ostendunt,  quid  Baco  in  hac  re  sibi  voluerit  (unam  ex 
anno  1620  Baconiana  191  alteras  p.  193. 189).  Praeterea 
de  religione  Baco  pauca  dixit  in  Novo  Organo,  qui  liber, 
cum  plane  ad  naturam  investigandam  se  convertat,  prae 
ceteris  hic  commemorandus  esse  videtur;  ibi  enim  de 
religionis  et  Philosophiae  connexione  et  diremtione  verba 
fecit.  Praemittamus ,  Novum  Organum  et  ipsum  regi 
dedicatum  esse,  ut  scriptum  „De  Augm."  Videtur  autem 
nobis  optimum,  si  omnia  enumeremus  loca,  ubi  de  re- 
ligione  aliquid  dicitur,  ut  appareat,  Baconem  de  ea  nihil 
aliud  dicere  atque  in  ceteris  scriptis :  I,  62,  65,  68,  70, 
73,  77,  79,  in  quo  ultimo  loco  Baco  causas  explicat, 
cur  naturalis  Philosophia  sit  omissa,  ubi  non  Theolo- 
giae  Philosophiam  naturalem  praefert;  sed  id  tantum 
vult,  Philosophiam  naturalem  adhuc  omissam  et  ipsam 
esse  magni  aestimandam.  Cetera  loca  sunt:  I,  89,  93, 
95,  124.  II,  15,  52,  quae  omnia  cum  iis  sententiis,  quae 
editae  sunt  in  scripto  „De  Augm."  nullo  modo  pugnant. 
Quod  autem  in  Novo  Organo  non  plura  verba  de  reli- 
gione  facit,  mirum  non  est,  quia  Baco  in  hoc  scripto 
de  methodo  inveniendi,  non  de  religione  dicit.  Quod 
vero  nihilosecius  de  religione  hic  dicat,  id  certe  illud 

ostendit,  enm  ne  in  Philosophia  naturali  quidem  reli- 
gionem  rejecisse.  Quodsi  quis  putat,  Baconem  sibi  non 
constare  in  hoc  libro,  naturalem  ejus  Philosophiam  non 
consentire  cum  religione,  is  non  hanc  discordiam  in- 
veniat  inter  Novum  Organum  et  „De  Augm."  vel  alios 
Baconis  libros,  sed  in  Baconis  systemate.  In  Novo  enim 
Crgano  nihil  aliud  dicitur,  nisi,  quod  in  aliis  ejus  libris. 
Sed  aliam  differentiam  non  possumus  omittere,  quae 
intercedit  inter  Adv.  et  „De  Augment.",  de  qua  re 
postea.  Hic  illud  tantum  commemoremus ,  differentias 
doctrinam  Baconis  ipsam  eatenus  non  attingere,  ut  in- 
ter  Adv.  et  „De  Augm."  differentia  inveniatur  etiam  de 
ratione,  quae  inter  Philosophiam  et  Theologiam  inter- 
cedat,  id  quod  sic  comprobare  conamur,  ut  semper  in 
descriptione  Baconis  de  ratione  inter  Philosophiam  et 
Theologiam  doctrinae  infra  loca  addamus  et  ex  Adv. 
et  ex  aliis  scriptis  ejus  collecta,  e  quibus  eluceat,  in 
hac  doctrina  Baconem  sibi  constare. 

Postea  si  de  iis  quaestionibus  judicabimus,  utrum 
Baco,  quae  pronuntiaverit,  et  ipse  crediderit,  utrum  di- 
versis  temporibus  diversis  studii  et  amoris  religionis 
gradibus  usus  sit,  utrum,  quae  crediderit,  semper  cum 
libertate  dixerit,  an  dissimulaverit,  quin  etiam  simula- 
verit,  utrum  Theologiae  ejus  studium  ad  scientiam 
magis  quam  ad  religionem  pertinuerit,  talia  si  quaeri- 
mus,  oportebit,  nos  etiam  de  Theologia  Baconis  ipsa 
pauca  addere.  Sed  nunc  de  connexione  et  diremtione 
Theologiae  et  Philosophiae  disputemus. 

§  19.  De  Theologia  inspirata,  quatenus  supplementum 
est  Philosophiae. 

„Omnis  scientia  duplicem  sortitur  informationem, 
una  inspiratur  divinitus,  altera  oritur  a  sensu"  (De 
Augm.  III,  1 ;  Adv.  Spedd.  III,  346;  Cogitationes  III,  184; 
Bacon.  189. 191. 193;  De  Augm.  III,  1).  Principia  ergo 
omnia  Philosophiae  Theologia  continet1).  Qua  in  re  in- 
spirata  Theologia  quasi  domina  est  Philosophiae,  causas- 
que  ultimas  cognoscit,  ita  ut  Philosophia  sit  ancilla  Theo- 
logiae2).  Deus  omnium  fundamentum  est  et  finis,  et 
tota  Philosophia  ad  Dei  nomen  exaltandum  est  inqui- 
renda3).  Idcirco  Theologiam  divinitus  inspiratam  cuncto- 
rum  laborum  ac  peregrinationum  humanarum  sabbathum 
ac  Portum  nobilissimum  appellat  (De  Augm.  VIII,  3. 
p.  258  )4).  Hic  summam  naturae  legem  vere  fundatam 
invenimus,  et  quia  illam  cognoscere  non  possumus,  cer- 
tissimum  quasi  pignus  habemus,  quod  tota  natura  una 
lege  vere  colligetur.  Revelatione  enim  scimus  creavisse 
Deum  omnipotentem  et  sapientem  mundum  (De  Augm. 
IX.  p.  259) 5).  Atque  hoc  loco  de  causis  finalibus  pauca 
disseramus. 

De  causis  finalibus. 
In  naturae  inquisitione  Baco  de  fine  nihil  dicit. 
Quin  etiam  explicat  (Nov.  Org.  I,  48)  causas  finales 

1)  Nov.  Org.  I,  93. 

2)  Nov.  Org.  I,  89.  Cogitat.  de  Scientia  humana  Spedd.  III,  184. 

3)  Valerius  Terminus  Spedd.  III,  221. 

4)  Advancement  Spedd.  III,  477.  351. 

5)  Adv.  Spedd.  III,  478. 


87 


plane  ex  natura  hominis  potius  esse,  quam  universi; 
causa  finalis,  tantum  abesse,  ut  prosit,  ut  etiam  scien- 
tias  corrumpat,  nisi  in  hominis  actionibus  (Nov.  Org. 
II,  2).  Sed  illud  est  observandum,  quod  Baco  de  inquisi- 
tione  in  physicis  verba  faeiat,  ubi  vere  dici  possit,  fa- 
bricam  universi  qualis  sit,  per  causas  efficientes,  for- 
males,  materiales  multo  melius  cognosci,  si  causa  finalis 
praetermittatur,  cum  tractatio  causarum  finalium  in  phy- 
sicis  inquisitionem  causarum  physicarum  expellat  et  de- 
jiciat,  ut  silentio  praetereantur  (De  Augm.  III,  4  p.  92). 
Baco  enim,  quae  sunt,  ita  cognoscit,  quomodo  per  sensus 
percipiuntur.  Sed  eorum,  quae  per  inductionem  in- 
veniuntur,  finem  si  transgredimur,  non  habemus,  cur 
causas  finales  veras  esse  negemus.  Potius  Dei  sapientia 
effulget  mirabilius,  „cum  natura  aliud  agit"  (per  causa- 
rum  materialium,  efficientium,  formalium  concatenatio- 
nem),  „providentia  aliud  elicit1)."  „Qua  de  causamagno- 
pere  hallucinantur,  quicunque  finales  causas  physicis  ad- 
versari  aut  repugnare  putent,  conspirantibus  utrisque 
causis,  nisi  quod  altera  intentionem,  altera  simplicem 
consecutionem  denotet."  Quod  Baco  vere  Theologiae 
ascribat  causarum  finalium  in  natura  inquisitionem, 
etiam  inde  apparet,  quod  dicit :  Aristotelem,  qui  naturae 
inquisitioni  finales  causas  commiscuerit,  naturam  pro 
Deo  substituisse,  causasque  finales  potius  ut  Logicae 
quam  ut  Theologiae  amatorem  amplexum  esse,  fontem 
causarum  finalium  Deum  omisisse.  Eodem  modo  cau- 
sarum  finalium  inquisitionem  „virginem  Deo  consecra- 


l)  Adv.  Spedd.  III,  359. 

tam*  appellat  (De  Augm.  III,  5)1).  Ut  autem  uno  verbo 
dicamus:  ex  tota  inductionis  via  excluduntur  causae 
finales;  sed  si  concatenationem  rerum  Deumque  aucto- 
rem  cognovimus,  intelligere  quoque  possumus,  quomodo 
Deus  tota  illa  concatenatione  usus  sit  ad  fines  perfi- 
ciendos.  Quae  inquisitio  cur  Metaphysicae  attribuatur, 
apparet.  Postquam  enim  formae  rerum  naturalium  co- 
gnitae  sunt  et  rerum  connexiones,  tunc  demum  in  se- 
cunda  parte  Metaphysicae  finales  causae  possunt  respici. 

Quodsi  auctorem  naiurae  Deum  esse  revelatione 
constat,  tamen  nullo  modo  licet,  Theologiae  axiomatibus 
naturae  inquisitionem  regi.  Inquisitio  autem  naturae 
merito  donatur  religioni  tanquam  fidissima  ancilla,  cum 
potestatem  Dei  manifestet  et  sapientiam  (Nov.  Org.I,  89). 
Sed  utrum  et  illud  dici  possit,  cognosci  per  naturae 
inquisitionem  Dei  potentiam,  etiamsi  nihil  de  Dei  exi- 
stentia  sit  revelatum,  postea  explicabimus.  Eodem  modo 
veri  fundamentum  est  Deus,  qui  suae  mentis  ideas  et 
veras  signaturas  atque  impressiones  facit  in  creaturis, 
ita  ut  omnes  veritatis  vinculo  conjungantur.  Falsum  cur 
sit,  Baconem  non  enodare  jam  explicavimus.  Non  aliter 


l)  Ibidem  dicit:  sterilem  esse  causarum  finalium  inquisitionem. 
Contra  Trendelenburg  Log.  Unters.  II.  p.  40  explicat:  „Es  ist  noch 
dazu  unwahr,  dafs  die  Erkenntnifs  des  Zweckes  Mchts  erzeuge.  Wenn 
der  geniale  Arzt  durch  seine  Kunst  die  Hemmung  lost,  die  auf  einem 
Organ  lastet,  und  er  ihm  die  Freiheit  wiedergiebt,  zu  welcher  es 
geboren  ist,  oder  wenn  der  umsichtige  Erzieher  die  Anlagen  im 
Ganzen  und  Einzelnen  ihrer  harmonischen  Bestimmung  entgegenfiihrt, 
so  wirken  sie  das  Grofse  nur  aus  dem  erkannten  Zweck,  und  der 
Zweck  erzeugt  hier  nicht  minder  als  die  physische  Ursache  im  Ex- 
perimente". 

principium  Ethicae  revelatione  datur,  cum  leges  mo- 
rales  Dei  voluntatem  manifestare  doceantur.  Quin  etiam 
„doctrina  de  redemptione"  mali  exstinctionem  pollicetur. 
Qua  de  causa  Theologiae  munus  est  „animorum  curatio", 
item  doctrina  de  summo  bono;  aliud  enim  est  lex  com- 
munionis,  quam  antea  Philosophiam  invenire  posse,  vi- 
dimus,  aliud  summa  beatitudo,  quae  summum  bonum 
est,  quod  sine  Deo  omnino  non  existit  (De  Augm.  VII, 
3,  1.  Adv.  Spedd.  Vol.  III,  433.  419.  421).  „Illam 
quoque  legem  communionis  Philosophiae  moralis  nulla 
omnibus  saeculis  Philosophia  vel  secta  vel  religione 
vel  lege  aut  disciplina  in  tantum  exaltavit,  quan- 
tum  sancta  fides  christiana."  Unde  apparet,  Philoso- 
phiam  summam  Ethicae  legem  non  plane  cognoscere 
posse,  quia  Theologia  sola  nos  docet,  omnes  homines  pro 
fratribus  habere,  cum  omnes  Deo  utantur  patre  (De 
Augm.  IX,  VII,  3  p.  204  1,  p.  188;  Meditationes  sacrae 
Spedd.VII,  235;  Cogitat.  de  Scient.  Spedd.  III,  186.  Ser- 
mones  fid.  Schonwetter:  p.  1158.  Essays  1612  Spedd. 
Vol.  VI,  545;  Valer.  Term.  Spedd.  III,  218).  Qua  de  re 
mirari  non  possumus,  quod  Baco  dicat  (De  Augm.  VII,  3 
p.  197):  „Philosophum  moralem  in  famulitium  Theolo- 
giae  recipi  instar  ancillae  prudentis  et  pedissequae  fidelis, 
quae  ad  omnes  ejus  nutus  praesto  sit,  ita  ut  et  ipsa 
intra  suos  limites  haud  pauca  sana  et  utilia  documenta 
continere  possit."  Quae  si  cogitamus,  totam  Philoso- 
phiam  fundatam  esse  in  Theologia  videmus,  non  quate- 
nus  philosophica  doceat  axiomata,  sed  quia  summa  re- 


l)  Cogitata  et  Visa  Spedd.  III,  597.  Advancement  Vol.  III,  433. 

rum  principia  non  sint  Philosophiae  ,  sed  Theologiae. 
Itaque  Baco  ipse  dicit  (De  Augm.  IX):  „Si  attente  rem 
perpendamus,  dignius  quiddam  est  credere  quam  scire, 
qualiter  nunc  scimus.  In  scientia  enim  mens  humana 
patitur  a  sensu,  qui  a  rebus  materiatis  resilit;  in  fide 
autem  anima  patitur  ab  anima,  quae  est  agens  dig- 
nius1)."  Videmus  igitur  in  omni  scientia  hominem  pati, 
quatenus  res  accipit,  quas  cognoscit.  Sed  illa  intercedit 
differentia  inter  cognitionem  per  sensus  et  per  inspira- 
tionem,  quod  in  Theologia  rationi  infundantur  axiomata 
universalia,  in  Philosophia  a  singulis  ascendatur  ad  par- 
ticularia  et  generalia. 

§  20.   Theologiam  non  pugnare  cum  Philosophia, 
exponitur. 

Quodsi  in  Theologia  primae  propositiones  firmae  sunt, 
hoc  concedi  non  potest,  eas  Philosophiae  axiomatibus 
esse  contrarias2).  Quamvis  enim  Baco  dicat  (De  Augm.IX) : 
„quanto  mysterium  divinum  fuerit  magis  absonum  et 
incredibile,  tanto  plus  in  credendo  exhibetur  honoris 
Deo;  etiam  peccatores  quo  magis  conscientia  sua  gra- 
vantur  et  nihilominus  fidem  de  salute  sua  in  Dei  mi- 
sericordia  collocant,  eo  Deum  majore  afficiunt  honore", 

1)  Valer.  Term.  Spedd.  III,  218.  Adv.  Vol.  III,  478. 

2)  Quare  cum  K.  Fischer  plane  non  consentimus,  cum  dicat 
p.  294:  Die  Offenbarung  widerspricht  der  menschlichen  Vernunft, 
aber  nicht  dem  menschlichen  Wohle  (nach  Baco).  Conf.  Medit.  sacr. 
Spedd.VII,  241:  „Voluntas  Dei  revelatur  magis  per  scripturas;  Scru- 
tamini;  potestas  magis  per  creaturas,  Contemplamini.  Ita  asserenda 
plenitudo  potestatis  Dei,  ne  maculemus  voluntatem,  ita  asserenda 
bonitas  voluntatis,  ne  minuamus  potestatem." 

tamen  respiciendum  est,  quod  Baco,  ut  peccati  cogni- 
tionem,  sic  rationis  insufficientiae  conscientiam  nos  ha- 
bere,  vult.  Praeterea  quia  majoris  pretii  esse  Theologiae 
axiomata,  putabat,  ita  ut  Deo,  qui  nos  immediate  quasi 
tangit,  majorem  fidem  tribuamus,  quam  sensibus,  illa 
verba  dixit.  Sed  falsum  est,  si  quis  concludat,  revela- 
tioms  axiomata  cum  Philosophia  pugnare.  Quod  inde 
apparet,  quod  dicit:  (De  Augm.VII,  1 ;  Adv.  Spedd.  III, 
421)  eundem  fuisse  Deum,  qui  creaturis  leges  naturae, 
hominibus  vero  legem  christianam  dedisset,  cum  et  illa 
lex  in  natura  inveniretur,  quae  tenderet  ad  conserva- 
tionem  formae  amplioris  et  quae  in  caritatis  praecepto 
ad  summum  auctoritatis  fastigium  elata  esset.  Ceterum 
ne  hoc  quidem  praetermittendum  est,  dicere  Baconem: 
differunt  certe  informationes  oraculi  et  sensus  et  re, 
et  modo  insinuandi;  sed  spiritus  humanus  unus  ejusque 
arculae  et  cellae  eaedem."  Quare  Baco  et  Historiam 
sacram  et  Poesin  divinam  et  „Philosophiam  tanquam 
perennem1)"  quae  constet  ex  dogmatibus  et  praeceptis, 
Theologiae  ascribit  (De  Augm.  II,  1).  Historiam  sacram 
dividit  (Adv.  Spedd.  III,  341 ;  De  Augm.  II,  11)  in  Histo- 
riam  „ecclesiae",  et  Historiam  „ad  prophetiam",  de  ipsa 
ejusque  adimpletione  agentem,  et  Historiam  „nemeseos", 
quae  divinam  providentiam  explicet,  cujus  Historiae  usus 
est,  „ut  animi  fidelium  confirmentur  in  fide,  iisque  prae- 
beatur  solatium."  Quod  ad  doctrinam  de  dogmatibus 
et  praeceptis  attinet,  hic  videre  possumus,  quam  rationi 
conditionem  attribuat.  Dicit  ipse  (De  Augm.  IX.  p.  260; 


l)  Descriptio  Globi  intell.  Spedd.  III,  728. 

Adv.  III,  479) :  „humanae  rationis  usus  in  rebus  ad  re- 
ligionem  spectantibus  duplex  est,  alter  in  explicatione 
mysterii,  alter  in  illationibus ,  quae  inde  deducuntur." 
Nullo  modo  hic  inductionis  methodus  valet,  ita  ut  Historia 
non  sit  basis  Theologiae,  sed  eam  tantummodo  firmet 
et  rebus  gestis  approbet.  Fundamenta  sunt  axiomata 
a  Deo  inspirata  rationi,  „ad  cujus  infirmitatem  Deus 
se  dimittit,  mysteria  ita  explicando,  ut  a  nobis  optime 
ea  possint  percipi"  (Adv.  III,  480)."  Qua  de  re  opus 
est,  „ut  animus  ad  amplitudinem  mysteriorum  pro  mo- 
dulo  suo  dilatetur,  non  mysteria  ad  angustias  animi 
constringantur1)."  Apparet  igitur,  ratione  ipsa  Deum 
uti  ad  mysteria  sua  nobis  revelanda,  ita  ut  rationi  con- 
traria  et  quae  cum  illa  pugnent,  rationi  infundere  non 
possit,  sed  ea  tantum,  quae  Philosophiae  fines  trans- 
grediantur.  Sed  et  illationes  ab  axiomatibus  inspiratis 
deducere  rationi  licet.  Qua  de  causa  apparet,  hic  syl- 
logismum  recte  adhiberi,  cum  universalia  axiomata  jam 
firma  sint,  de  quibus  per  syllogismum  concludere  pos- 
simus.  Theologia  enim  haurire  debet  ex  verbo  et  ora- 
culo  Dei,  ita  ut  primariae  propositiones  sint  „Authy- 
postatae"  nec  regantur  ab  illa  ratione,  quae  proposi- 
tiones  sequentes  deducat,  unde  sequitur  supra,  non  contra 
rationem  esse  Theologiae  axiomata2).  Quae  si  Baco  Dei 

1)  Haec  sententia  in  Advancement  III,  480  nondum  invenitur ;  sed 
nihil  novi  addit,  cum  jam  antea  dictum  sit:  „and  doth  grift  his  re- 
velations  and  holy  doctrine  upon  the  notions  of  our  reason  and  ap- 
plieth  his  inspirations  to  open  our  understanding  as  the  form  of  the 
key  to  the  ward  of  the  lock". 

2)  Confer  Medit.  Sacr.  Spedd.  VII,  241,  uhi  religio  a  superstitione 
divellitur.  Adv.  III,  480. 

placita  appellans,  cum  iis  legibus  humanis  confert,  quae 
„auctoritate  magis  quam  ratione  nitentes"  „placita  mera 
juris"  sint,  ea  de  causa  hoc  illum  facere  putamus,  quia 
omnis  scientia  humana  ab  auctoritate  pendere  ei  videtur 
aut  sensuum  aut  Dei.  Cum  enim  in  nobis  ipsis  certum 
veritatis  fundamentum  non  habeamus,  omnino  scire  non 
possumus,  in  se  ipsa  rem  esse  veram,  sed  illud  tantum, 
axioma  quoddam  aut  per  sensus  aut  per  Dei  auctori- 
tatem  datum  ut  verum  accipi  debere,  ita  ut  omnis 
scientia  in  auctoritate  externa  sit  posita1).  Quin  etiam 
hoc  addere  conor,  si  cognoscere  non  possimus,  cur  sit 
verum  aliquid,  in  placito  arbitrii  fundatum  illud  esse, 
facile  nos  putare.  Sed  illud  concludi  non  potest,  quia 
e  Dei  placitis  Theologiae  axiomata  effundi  videantur, 
contraria  ea  esse  Philosophiae  axiomatibus,  cum  et  in 
natura  ipsa  divinae  mentis  ideae  sint  explicatae. 

§  21.  De  Theologia  quatenus  divellitur  a  Philosophia. 

Ceterum  si  quis  putet,  Eaconem,  quia  in  Theologiam 
syllogismum  inducat,  descendere  a  principiis  in  Deo 
fundatis  ad  singulas  scientias,  is  magnopere  errat.  Nam 


J)  Non  consentimus  cum  hoc  verbo  Fischeri,  p.  322 :  „die  Philo- 
sophie  weifs  nichts  von  Willkiir^  die  Eeligion  Mchts  von  Nothwen- 
digkeit."  '  Sic  Philosophiam  et  Theologiam  Baco  divellere  non  vi- 
detur.  Rectius  nobis  quidem  dici  videretur,  neque  religionem,  ne- 
gue  Philosophiarn  in  se  ipsa  esse  necessariam,  Baconem  putare. 
Religioni  Christianae  contrariam  esse  superstitionem,  Baco  vult.  Cfr. 
Of  Church  Controversies  II.  p.  520  (editio:  the  Works  of  F.  Bacon 
in  ten  Volumes  London  1819).  They  forget  ...  that  the  word  is 
doubleedged  and  cutteth  on  both  sides  as  well  the  profane  trans- 
gressions  as  the  superstitious  observances. 

quae  per  sensum  cognoscuntur,  nullo  modo  cognosci 
possunt,  nisi  per  inductionem ;  ac  si  quis  dicat,  causas 
finales  in  natura  secundum  Baconis  verba  inquiri  de- 
bere,  quae  sola  inductione  inquiri  non  possint,  is  co- 
gitet,  eum,  naturae  cognitione  acquisita,  de  finibus  na- 
turae  inquirere  velle,  ita  ut  per  hanc  inquisitionem  ea, 
quae  per  sensum  dantur,  omnino  non  possint  accuratius 
cognosci.  Item  Baco  Logicam  de  Theologia  deduci  posse 
negat,  cum  summam  Logicae  legem  inductionem  esse 
dicat.  Sed  aliter  res  se  habere  videtur  in  Ethicis,  ubi 
christiana  demum  fide  revelatum  est,  quanta  sit  summa 
lex  caritatis  amplitudine  et  quam  universali  auctoritate. 
Qua  de  causa  fines,  quibus  Ethica  philosophica  a  theo- 
logica  dirimitur,  incerti  et  vagi  esse  videntur.  Accedit, 
quod  in  lege  exercenda  syllogismus  est  adhibendus, 
cum  casus,  de  quo  agitur,  ut  propositio  minor  legi,  ut 
propositioni  majori  subjici  debeat.  Illud  quidem  est  con- 
cedendum,  quod  omnia,  quae  tanquam  media  sunt  ad 
legem  exsequendam  Philosophiae,  non  Theologiae  sunt 
ascribenda,  ergo  ea,  quae  ad  doctrinam  „de  Georgica 
animi"  pertinent.  Ad  legem  moralem  ipsam  quod  at- 
tinet,  haec  praeter  cetera  intercedit  differentia  inter 
Ethicam  theologicam  et  philosophicam,  quod  lex  in  phi- 
losophica  disciplina  videatur,  quia  existit,  perficienda 
esse,  in  theologica,  quia  Deus  legem  praecepit.  Qua  de 
causa  summam  legem  Ethicae  plenam  et  universalem 
Theologiae  eum  ascribere,  vidimus.  Quae  differentia 
quamquam  invenitur,  quod  principia  universalia  sint 
Theologiae,  magis  singularia  Philosophiae ,  tamen  hic 
ascensio  fit  ad  magis  universalia  a  Philosophia,  descensio 

a  Theologia  ad  magis  singularia,  quae  omnia  lex  com- 
plectitur,  ita  ut  Theologiae  supplementum  sit  Ethica 
philosophica,  (agendi  enim  praeceptum  frustra  datur,  nisi 
exercetur,  quam  artem  legis  exercendae  doctrina  de 
cultura  animi  docet)  Ethicae  philosophicae  supple- 
mentum  theologica  (vere  enim  et  ethice  agi  tum  de- 
mum  potest,  cum  summum  praeceptum  est  cognitum). 
Sed  de  ceteris  disciplinis  philosophicis  Baco  sic  censet: 
commixtionem  Theologiae  et  Philosophiae  producere  re- 
ligionem  haereticam  et  Philosophiam  phantasticam l).  Si 
quis  misceat  Theologiam  cum  Philosophia,  ita  ut  Theolo- 
giam  quaerat  in  Philosophia,  eum  quaerere  vivos  inter 
mortuos,  ac  si  quis  de  Theologia  derivare  velit  Philo- 
sophiam,  eum  mortuos  quaerere  inter  vivos.  De  Augm. 
IX.  p.  262;  Adv.  Spedd.  III,  486. 

§  22.  De  Theologia  naturali. 

In  hac  explicatione  de  Theologia  inspirata  verba  fe- 
cimus.  Sed  Baco  Theologiae  inspiratae  addit  naturalem, 
quamquam  (De  Augm.  11,1)  ubi,  quid  sit  Philosophiae 
officium,  explicat,  ne  ullo  quidem  verbo  Theologiam 
naturalem  commemorat.  De  Deo  per  inductionem  nihil 
sciri  posse,  jam  explicavimus ,  quia  Deus  experientia 
sensuum  inveniri  non  potest2).  Attamen  Baco,  cum  du- 


!)  Val.  Term.  Spedd.  III,  219.  Nov.  Org.  I,  65.  I,  89.  Eadem  de 
causa  Baco  dicit  hominem  nimio  scientiae  divinorum  mysteriorum  de- 
siderio  peccavisse:  Cogitat.  de  Scient.  Spedd.  III,  185.  Valer.  Term. 
III,  217.  Confession  of  Faith  VII,  222. 

2)  Kuno  Fischer  p.  278 :  der  Baconischen  Philosophie  fehlen  alle 
Organe  der  Religion  heizukommen.    Welchem  Experiment,  welchen 


96 

plicem  sortiri  informationeni  scientiam,  dicat,  inspi- 
ratam  divinitus  et  a  sensu  ortam,  cui  posteriori  Theo- 
logiam  naturalem  ascribit,  „radio  refracto  per  medium 
inaequale  (creaturas  scilicet)1)"  Deum  intelligi,  explicat. 
„Quod  sit  Deus,  quod  rerum  habenas  tractet,  quod 
summe  potens  . . .  etiam  ex  operibus  ejus  demonstrari 
et  evinci  potest.  Hujus  scientiae  limites  ad  atheismum 
confutandum  et  convincendum  se  extendunt2);  ad  reli- 
gionem  autem  astruendam  non  proferuntur.  Quamobrem 
nec  Deus  unquam  edidit  miraculum,  quo  converteretur 
atheus,  quia  poterat  ipso  lumine  naturae  ad  Dei  noti- 
tiam  perduei"  (De  Augm.  III,  2).  „Certissimum  est  et 
experientia  comprobatum,  leves  gustus  in  Philosophia 
movere  fortasse  ad  atheismum,  sed  pleniores  haustus 
ad  religionem  ducere  (De  Augm.  I.  p.  5;  Medit.  sacr. 
Spedd.VII,  240;  Cogitat.  de  scient.Spedd.111,184;  Serm. 
fid.  XVI).  Sed  etiamsi  „scientiae  scintilla  tantum  sit 
Dei  cognitio",  qualis  haberi  potest  per  lumen  naturae 
et  contemplationem  rerum  creatarum,  tamen  ex  iis, 
quae  Baco  Philosophiae  ascribit,  omnino  abstrahi  non 
potest,  Deum  vere  existere.  Est  enim  rationis  officium 
in  Philosophia,  ut  ab  iis,  quae  experientia  dantur,  uni- 
versalia  abstrahat,  quomodo  in  rebus  ipsis  existant. 

mechanischen  Untersuchungen  offenbart  sich  Gott?  Erklaren  kann 
also  die  Baconische  Philosophie  die  Religion  nicht. 

x)  Adv.  Spedd.  III,  349:  And  as  concerning  Divine  Philosophy 
or  Natural  Theology,  it  is  that  knowledge  or  rudiment  of  knowledge 
concerning  God  which  may  be  obtained  by  the  contemplation  of  his 
creatures. 

2)  Cogitationes  de  Scientia  Spedd.  Vol.  III,  183.  Yaler.  Term. 
III,  218.  Adv.  III,  349. 

Quare  si  ab  experientia  avolat,  vera  invenire  non  potest. 
Quodsi  ratio  ab  iis,  quae  experientia  dantur,  ad  Deum 
ascendit,  experientiae  fines  transgressa,  nihil  certi  in- 
venit.  Objici  nobis  possit:  hominis  esse,  ut  causas  finales 
sibi  proponat.  Hominem  autem  naturae  partem  esse, 
sicut  scientia  de  homine  scientiae  naturalis  ipsius  sit 
portio  (De  Augm.  IV,  1).  Quare  si  natura  una  sit  (quod 
Baco  ipse  vult)  debere  existere  in  illa  quoque  causas 
finales,  non  solum  in  hominis  voluntate.  Quos  fines, 
cum  in  ipsa  natura  ultimam  causam  habere  non  possint, 
in  Deo  fundari  debere  (De  Augm.  III,  4).  Sed  illud  re- 
spondendum  est,  experientia  fines  in  natura  inveniri, 
non  Deum:  et  qui  causarum  finalium  auctorem  quae- 
rendum  esse  dicat,  eum  non  probare,  Deum  existere, 
sed  id  tantum:  experientiam  solam  omnino  non  suffi- 
cere  ad  omnes  res  vere  cognoscendas.  Quin  etiam  si 
quis  illud  argumentum  afferat:  experientiam  ipsam  do- 
cere,  quod  religio  hominis  naturae  insit,  „cum  contra 
Atheistas  homines  maxime  ferini  cum  philosophorum 
subtilissimis  militent"  (Serm.  fid.  XVI):  objiciendum  est, 
eo  ipso  probari,  non  omnes,  quae  experientia  inveniantur 
in  hominibus,  cogitationes  ex  sensuum  cognitione  abs- 
trahi,  cum  etiam  ferissimi  homines,  qui  Dei  ideam  in- 
ductionis  methodo  non  invenerint,  tamen  religione  utan- 
tur.  Esse  igitur  immediatam  Dei  ideam  in  hominum 
animis.  Quare  recte  dici  potest,  ab  experientia  Baconem 
ad  Dei  cognitionem  nos  perducere  non  posse,  nisi  in- 
natam  quasi  Dei  ideam  habeamus.  Illud  quidem  con- 
cedi  potest,  rationis  esse,  ut  non  quiescat,  nisi  in 
uno  principio,  quod  est  Deus.  Sed  Baco  rationis  offi- 

cium  tarn  arcto  vinculo  cum  sensuum  perceptione  con- 
jungit,  ut  ipsa  per  se  nihil  efficere  possit,  nisi  ut  prae- 
sagio  quodam  et  divinatione  praescire  possit,  debere 
nobis  donari  cognitionem  Dei;  sed  Deum  existere,  per 
se  nescit.  Neque  enim  Baconi  hanc  sententiam  ascri- 
bere  possumus,  potentia  quidem  nobis  inesse  Dei 
ideam;  sed  internum  intellectus  igniculum  sensibus  so- 
lis  excitari.  Nam  intellectui  abstrahendi  et  conclu- 
dendi  tantum  facultatem  attribuit  formalem.  Qua  de 
causa  Baco  sibi  non  constare  videtur,  cum  contempla- 
tione  rerum  creatarum  Dei  existentiam  cognosci  dicat. 
Quod  autem  immediatam  Dei  conscientiam  habeamus, 
indicare  Baco  videtur,  cum  dicat:  „Athei  magis  intra 
se  atheismum  asserunt,  tanquam  rem,  quam  lubentes 
optarent,  quam  quod  penitus  hoc  credant  et  sentiant. 
Nulla  alia  re  magis  convincitur,  atheismum  labiis  tan- 
tum  insidere,  cordi  autem  minime,  quam  hac,  quod 
athei  opinionem  suam  saepe  praedicent  et  defendant, 
ac  si  ipsi  sibi  diffiderent1)"  (Serm.  fid.  XVI.  p.  1165). 
Praeterea  etiam  inde  concludi  possit,  Baconem  innatam 
velle  Dei  ideam,  cum  animam  in  creatione  non  „ex- 
tractam  aut  deductam  e  massa  caeli  et  terrae  sed  im- 
mediate  inspiratam  a  Deo"  esse  dicat  (De  Augm.  IV,  3. 
p.  115).  Sed  additBaco:  eadem  de  causa,  quia  anima 
immediate  a  Deo  sit  inspirata,  Philosophiam  de  ejus 
substantia  nihil  scire.  Ne  de  nobis  quidem  ipsis  imme- 
diatam  habemus  cognitionem;  ex  inspirata  Theologia 
cognoscimus,  utrum  anima  sit  nativa,  separabilis,  mor- 


l)  Meditationes  sacrae  Spedd.  VII,  240. 

talis,  an  adventicia,  inseparabilis ,  immortalis.  Quodsi 
cogitamus,  Baconem  hominis  animae  rationem,  memo- 
riam,  phantasiam  ascribere,  nescimus,  cui  facultati  im- 
mediatam  Dei  cognitionem  attribuamus.  Ratio  non  habet 
ideas  innatas,  memoria  peculiarem  scientiam  non  pro- 
ducit;  phantasia,  quae  ceteris  facultatibus  insunt,  col- 
ligat  et  internuncia  est  inter  rationem  et  voluntatem. 
Unde  igitur  interna  quaedam  Dei  cognitio?  Si  ad  illud 
recedimus,  quod  Baco  dicit  de  hominum  statu  in  Para- 
diso,  Deum  hominibus  dedisse  praeceptum,  cui  obedirent 
caeco  obsequio,  quod  Baco  sic  intelligit,  ut  neget,  homi- 
nibus  conscientiam  boni  a  Deo  esse  inditam,  apparet, 
de  Dei  praecepto,  ergo  de  Dei  voluntate  nihil  nos  scire 
per  lumen  internum.  Attamen  de  Dei  poientiae  cognitione 
res  aliter  se  habere  possit.  Peccato  dicit  hominem  lumen 
rationis  naturale  amisisse.  Ergo  habuit.  Quare  scin- 
tilla  hujus  luminis  potest  etiam  nunc  adesse.  Sed  dicit 
Baco:  radio  refracto  per  creaturas  Deum  nos  cognoscere 
(De  Augm.  I,  3)  in  Theologia  naturali;  ergo  non  imme- 
diatam  Dei  cogitionem  habemus.  Attamen  hoc  certum 
videtur,  si  homo  per  creaturas  Deum  cognoscit,  quod 
inductione  fieri  non  potest,  cognitionem  per  creaturas 
positam  esse  in  immediata  Dei  conscientia.  Quare  ad 
primam  sententiam  reducti  sumus:  Baco  hanc  quaestio- 
nem  accuratius  non  explicavit.  Fortasse  in  eo,  quod 
commemoravimus,  (p.  98)  praesagio  Dei  fundatam  esse 
vult  Theologiam  naturalem.  Quo  in  principio  eam  velit 
positam  esse,  non  explicat.  Hoc  certum  est,  non  magni 
eum  aestimasse  hanc  scientiam,  quod  et  ex  aliis  et  ex 
his  verbis  apparet  (De  Augm.  III,  2):  „in  hac  Theologia 

naturali  tantum  abest,  ut  defectum  aliquem  observem, 
ut  excessum  potius  reperiam.  Ad  quem  subnotandum 
paulum  sum  digressus  propter  maxima  incommoda  et 
perieula,  quae  ex  eo  tum  Religioni  tum  Philosophiae 
iinpendent,  utpote  qui  et  religionem  haereticam  producit 
et  Philosophiam  phantasticam  et  superstitiosam."  Talia 
dicit  de  Theologia  Naturali,  ita  ut  eluceat,  cur  talem 
scientiam  accuratius  excolendam  non  curaverit.  Neque 
potest  putari,  in  hac,  quae  scintilla  tantum  scientiae 
est,  eum  potuisse  fundare  has  sententias:  mundum  esse 
unum,  cum  nostro  cogitandi  modo  convenire,  ita  ut 
cognitio  sit  possibilis,  Ethicae  leges  cum  naturae  legibus 
non  pugnare,  quae  omnia  ad  Deum  eum  referre  vidi- 
mus.  Certum  quidem  pignus  habet  in  Theologia,  naturae 
lege  suprema  Deum  operari,  quod  est  necessarium  uni- 
tatis  naturae  fundamentum.  Theologiae  autem  Naturali 
hoc  munus  Baconem  ascribere  non  est  verisimile ;  nam 
si  vere  tale  ei  vellet  assignare  officium,  majorem  ei  at- 
tribueret  provinciam  quam  cognitionem  Dei  negativam 
ad  rejiciendum  atheismum.  Hac  igitur  ratione  systema 
ejus  cum  Revelatione  connectitur;  quam  sententiam  sem- 
per  retinuit.  Semper  voluit  divinae  mentis  ideas  naturae 
esse  innatas,  in  Theologia  unitatis  causam  esse  inve- 
niendam,  quae  conjungit  naturae  et  Ethicae  leges,  in 
summa  lege  naturae  Deum  operari.  Eatenus  vere  dici 
potest  Baconis  Philosophiam  cum  Theologia  conjungi. 
Sed  utrum  Baco  accuratiorem  fecerit  scientiae  theolo- 
gicae  inspiratae  inquisitionem,  utrum  his  sententiis  po- 
sitis,  illud  egerit,  ut  eas  excoleret,  an  basi  Philosophiae 
naturalis  in  Theologia  posita  Philosophiae  soli  operam 

navarit,  Theologiam  negligens  et  eo  contentus,  ut  certam 
basin  haberet,  haec  quaestio  nunc  est  tractanda. 

§  23.  De  scriptis  Baconis  Theologicis  prioribus,  quatemts 
religioni  Evangelicae  favent. 

Primum  hoc  commemoremus,  Baconem  putare  reli- 
gionem  esse  scientiam  et  actionem;  peculiare  eam  ha- 
bere  principium,  non  explicat.  Cognitio  in  dogmatibus 
exponitur,  actio  in  Ethicis.  Ad  doctrinam  de  dogmatibus 
et  ecclesia  si  nos  tanquam  in  transitu  convertimus, 
inter  scripta  priora  et  posteriora  videtur  esse  discer- 
nendum.  Inter  priora  ejus  scripta  haec  commemoremus : 
primo  loco  „Confession  of  Faith";  quod  opusculum  qui 
legit,  negare  non  potest,  Baconem  hic  non  verba  sed 
res  explicare ,  non  in  omnibus  dogmatibus  eum  fidem 
orthodoxam  verbis  languidis  et  effeminatis  exponere, 
sed  ipsum  de  hac  re  non  sine  studio  et  amore  cogi- 
tasse  (confer  Remusat  Bacon  p.  152).  Nonnulla,  quae 
magis  peculiaria  videntur,  commemoremus.  Jam  vidi- 
mus  quomodo  cum  naturali  scientia  fidem  conjungere 
velit  iis,  quae  de  legum  naturae  mutationibus  dicit, 
Christi  mediatoris  munus  satis  profunde  comprehendit, 
omnia  ejus  miracula  esse  beneficia  vult,  quae  sententia 
prorsus  in  ejus  systemate  fundata  est ;  hominem,  quam- 
quam  peccaverit,  per  Christum  ad  majorem  statum  pro- 
vehi,  quam  ubi  sit  creatus.  Nam  supra  Angelos  per 
Christum  hominem  esse  elatum.  Sed  de  his  satis,  ver- 
samur  enim  in  Philosophia.  Apparet,  Baconem,  quam- 
quam  nullo  modo  his  quaestionibus  satisfecit,  tamen  de 
iis  cogitasse.  Hac  cum  Confessione  consentire  complu- 

res  preces  et  Meditationes  sacras  jam  diximus.  In  Adv. 
de  Trinitate  peculiarem  explicat  sententiam  (imprimis 
Spedd.  Adv.  III,  488—491).  Non  aliter  sub  Elisabetha 
regina  librum  „Of  Church  Controversies"  conscripsit 
(Works  London  1819  p.  517)  et  1603  Jacobo  regi  scri- 
ptum:  „0f  the  Pacification  of  the  Church"  dedicavit1), 
ubi  (p.  524)  commemorat,  se  idem  de  hac  re  dixisse 
sub  Elisabetha  regina.  Nec  potest  dici,  propter  regis 
Jacobi  gratiam,  cujus  principium  fuit:  „fto  bishop,  no 
king"  Baconem  episcopali  institutioni  favere  in  scripto : 
35of  the  Pacific",  cum  jam  in  „Church  Controvers."  sub 
Elisabetha  regina  idem  dixerit,  et  eodem  modo  in  „Con- 
fession."  dicat:  se  credere  successionem  sacram.  Ex 
his  duobus  scriptis  elucet  ecclesiae  amor  et  studium; 
mala  vult  emendari;  episcoporum  discordias  finiri,  ser- 
mones  ecclesiasticos  haberi,  qui  magis  moralia  ample- 
ctantur,  exercitationes  in  habendis  sermonibus,  in  quibus 
adsint  laici,  institui.  „Nonconformistae"  suadet  in  am- 
bobus  scriptis,  ne  nimia  severitate  tractentur,  id  quod 
Elisabethae  gratissimum  esse  non  poterat,  cum  per 
„Actum  conformitatis"  omnibus  Elisabetha  carcerem 
minata  sit,  qui  Episcopatum  et  Liturgiam  rejicerent  (Dor- 
ner,  Gesch.  d.  protest.  Theol.  p.  474).  Eodem  modo  Jacobus 
cum  Katholicis  ^Nonconformistis"  litigavit  illo  tempore, 
quo  Baco  „of  Pacific."  conscripsit  (Weber  Weltgesch. 

:)  Confer  Pacific.  p.  528 :  „ . . .  pretending ,  that  if  reformation 
were  necessary,  yet  it  were  not  now  seasonable  at  your  Majesty's 
Jirst  entrance:  yet  Hippocrates  saith:  si  quid  moves,  a  principio 
move"  :  unde  apparet  primo  tempore  Jacobi  regni  librum  „Pacifica- 
tion"  scriptum  esse. 

II,  157),  ita  ut  regem  non  adulatus  sit  consilio  illo,  ut 
erga  „Nonconformistas"  mitius  se  gereret1).  Sed  Baconi 
nocere  non  potuit  hoc  consilium,  cum  modestas  preces 
pro  „Nonconformistis"  fuderit,  dum  ipse  Episcopalista 
regius  fuerit.  Praeterea  et  in  scripto:  „of  Chureh  Con- 
trov."  p.  511,  513  adversus  Katholicos  haud  levia  dicit, 
et  in  „Pacificationw  Papae  adversatur,  quocum  tum  liti- 
gabat  Jacobus  (confer  Herzog  Realencyclop.  VI,  387  et 
388.  Pacific.  532.  533:  „fas  enim  et  ab  hoste  doceri"). 
Atque  quamquam  invenimus,  postea  Baconem,  ubi  rex 
cum  Katholicis  pacem  agebat,  quin  etiam  iis  favebat, 
erga  Katholicos  aliter  se  gerere  atque  a.  1603,  tamen 
jam  hic  id  anticipandum  videtur,  scriptum  quoddam  Ba- 
conis,  de  quo  postea  dicemus,  probare,  veram  ejus  sen- 
tentiam  fuisse  hanc,  quam  anno  1603  et  antea  expli- 
cavit.  In  scripto  „Controversies"  cum  libertate  quadam 
loquitur,  cum  exempli  causa  haec  proferat  p.  515:  I  de- 
mand,  if  a  civil  state  should  receive  the  preaching  of 
the  word  and  baptism,  and  interdict  and  exclude  the 
sacrament  of  the  Lords  supper,  were  not  men  bound 
upon  danger  of  their  souls  to  draw  themselves  to  con- 
gregations,  wherein  they  might  celebrate  this  mystery, 
and  not  to  content  themselves  with  that  part  of  God's 
worship  which  the  magistrate  had  authorised  ? "  Illud 


l)  Quae  duo  scripta  Remusat  videtur  in  animo  habuisse,  cum 
dicat:  (Bacon  p.  155)  Non  seulement  dans  ses  ouvrages  (?)  mais  en 
divers  memoires  adresses  a  Elisabeth  ou  a  Jacques  touchant  les  dis- 
sensions  religieuses  et  les  moyens  de  retablir  la  concorde,  il  n'a  ex- 
prime  que  des  opinions  moderees  et  s'est  eleve  contre  toute  inter- 
vention  de  la  force  dans  le  gouvernement  des  consciences. 

videtur  esse  concedendum,  Baconem  in  his  scriptis  ec- 
clesiae  amorem  et  studium  probare.  Quod  religionem 
non  neglexerit  etiam  ex  accurata  scripturae  sacrae  cogni- 
tione,  quam  ostendit,  potest  concludi;  nam  non  solum 
ex  illa  multa  dicta  affert  in  scriptis  suis,  sed  etiam  pe- 
culiari  quodam  modo  ea  interpretatur,  ita  ut  eluceat, 
more  Anglico  multa  eum  in  scriptura  legisse.  Etiam 
patres  ecclesiasticos  non  ignoravit,  prae  ceteris  Augusti- 
num,  e  cujus  „confessionibus"  (XIII,  35  et  36  Edit.Ve- 
net.  1756  Vol.  I,  288)  precationem  (Spedd.  VII,  259  et 
260.  I,  145.  Baconiana  182)  magna  ex  parte  sumpsisse 
videtur.  Sed  unum  opusculum  nobis  videtur  adversari 
„Christian  Paradoxes",  quod  H.  Ritter  hoc  priore  tem- 
pore  scriptum  esse  putat  (Gesch.  der  christl.  Philosophie 
VI,  318).  Dubitant  nonnulli  num  a  Bacone  „Paradoxes" 
sint  composita.  Spedding  (VII,  289)  dicit,  anno  1643 
Paradoxa  primum  esse  edita  cum  Baconis  nomine,  deinde 
1648  ea  in  „Remains"  esse  recepta.  Sed  neque  Rawley 
Baconis  familiaris  proximus  de  Paradoxis  quicquam 
sciebat  neque  Tenison1).  Spedding  putat  nulla  re  demon- 
strari  Paradoxa  Baconem  scripsisse,  praeter  titulum  ex 
anno  1643;  qui  falso  possit  esse  praefixus.  Sed  ne  hoc 
quidem  comprobari  potest,  non  a  Bacone  ea  esse  scripta. 
Sed  quomodocunque  haec  sese  habeant,  nobis  quidem 
non  videntur  Paradoxa  novi  aliquid  afferre.  Multa  eorum 
nobis  in  memoriam  revocant  dicta  scripturae  sacrae,  quae 
oxymora  sunt,  alia  lusus  sunt  ingenii,  plurima  non  de 
dogmatibus  verba  faciunt  sed  de  vita  christiana,  et,  si 


l)  Tenison  „Baconiana"  edidit  1678. 

Baco  ipse  ea  conscripsit,  maxime  videtur  verisimile,  plu- 
rima  ab  ipso  esse  enodata.  Trinitatem  secum  pugnare 
explicat  (Parad.  II)  de  cujus  actionibus  ipse  in  Adv. 
peculiaria  quaedam  edixit  (Spedd.  III,  488).  Difficile 
esset  probatu,  in  Paradoxis  aliquid  acerbi  et  mordacis 
adversus  fidem  christianam  dici.  E  Paradoxis  eadem 
elucet  cogitatio,  quae  in  Adv.  invenitur  (Spedd.111,478): 
„For  if  we  believe  only  that  which  is  agreeable  to  our 
sense,  we  give  consent  to  the  matter  and  not  to  the 
author;  which  is  no  more  than  we  would  do  towards 
a  suspected  and  discredited  witness ;  but  that  faith  which 
was  accounted  to  Abraham  for  righteousness ,  was  of 
such  a  point  as  whereat  Sarah  laughed,  who  therein 
was  an  image  of  natural  reason"  (De  Augm.  IX.  Schonw. 
p.  258).  Sed  si  in  his  scriptis  prioribus  studium  et  amo- 
rem  religionis  invenimus  —  Paradoxa  enim  utrum  scri- 
pserit  Baco  incertum  est,  etsi  scribendi  modus  a  Ba- 
cone  differre  videtur,  cum  autor  magis  ludat,  quam 
vere  explicet  —  tamen  postea  Baco  descriptionem  Theo- 
logiae  paulum  mutavit,  de  qua  re  nunc  dicamus. 


§24.   De  differentiis  inter  priora  et  posteriora  scripta 
Theologica. 

Maximae  et  gravissimae  differentiae  inveniuntur  inter 
Adv.  et  „De  Augm."  Primum  jam  id  est  observandum, 
dum  in  conversione  scripti  Adv.  omnia  cetera  dilatata 
esse  vidimus,  de  religione,  quae  dicuntur,  maxime  esse 
abbreviata.  Differentiae  inter  Adv.  et  „De  Augm."  sunt 

hae  (Schonw.  p.  15;  De  Augm.  I  et  Spedd.  III,  282 
In  Adv.  enini  sic  dicit:  „Martin  Luther  conducted  (no 
doubt)  by  an  higher  Providence,  but  in  discourse  of 
reason  finding  what  a  province  he  had  undertaken  against 
the  Bishop  of  Rome  and  the  degenerate  traditions  of  the 
church,  and  finding  his  own  solitude,  being  no  ways 
aided  by  the  opinions  of  his  own  time,  was  enforced 
to  awake  all  antiquity  and  to  call  former  times  to  his 
succors  to  make  a  party  against  the  present  time"  ..... 
Contra  „De  Augm."  nihil  dixit  nisi:  „intemperies  ista, 
in  luxuria  quadam  orationis  sita  circa  Lutheri  tempora 
miris  modis  invaluit."  Conferamus  III,  288  et  De  Augm. 
I  p.  18.  In  his  locis  Baco  dicit  de  historiis  ecclesiasticis, 
quarum  nonnullae  nimis  faciles  se  praebuerint  in  pro- 
dendis  miraculis  a  martyribus  atque  eorum  reliquiis  etc. 
In  opere  „De  Augm."  autem  haec  omisit:  „which  though 
they  had  a  passage  for  a  time,  by  the  ignorance  of  the 
people,  the  superstitious  simplicity  of  some  and  the  po- 
litic  toleration  of  others  . . . .  yet  after  a  period  of  time, 
when  the  mist  began  to  clear  up,  they  grew,  to  be  estee- 
med  but  as  old  wives  fablesy  impostures  of  the  clergy, 
illusions  of  spirits  and  badges  of  antichrist,  to  the  great 
scandal  and  detriment  of  religion."  Gregorium  primum, 
episcopum  Romanum,  in  Adv.  p.  300  valde  vituperavit: 
„but  contrariwise  (the  emulation  and  jealousy  of  Gre- 
gory)  received  the  censure  of  humour,  malignity  and  pu- 
sillanimity*  Contra  De  Augm.  I  p.  26  sic  dixit:  „Neque 

l)  Hac  in  Paragrapho  sic  dicta  Baconis  citamus,  ut  Scripto  nAd- 
vancement"  secundum  S  p  e  d  d  i  n  g  i  editionem,  scripto  „De  Augmentis" 
secundum  Schonwetteri  editionem  utamur. 

Gregorii  . . .  (caetera  viri  egregii)  aemulatio  et  invidentia 
. . .  in  bonam  partem  accepta  est."  Eodem  modo  De 
Augm.  I  p.  26  omisit,  quae  contra  ecclesiam  Romanam 
dixerat  (III,  300)  in  Adv.:  „And  we  see  before  your 
eyes,  that  in  the  age  of  ourselves  and  our  fathers,  when 
it  pleased  God  to  call  the  church  of  Rome  to  account 
for  their  degenerate  manners  and  ceremonies  and  sundry 
doctrines  obnoxious  and  framed  to  uphold  the  same  ab- 
uses;  at  one  and  the  same  time  it  was  ordained  by  the 
divine  Providence  that  there  should  attend  withal  a  re- 
novation  and  new  spring  of  all  other  knowledges."  De 
Augm.  IV,  3  p.  117  Baco  dicit  de  Fascinatione,  de  cae- 
remoniis,  characteribus,  incantationibus  etc. ;  addit  autem 
haec:  „Quemadmodum  etiam  usus  imaginum  in  Religione 
ad  mentes  hominum  in  rerum  contemplatione  defigendas 
et  devotionem  Precantium  excitandam  invaluit."  Sed  ad 
Adv.  si  respicimus,  III,  387  hoc  dictum  esse  invenimus: 
„as  images  are  said  by  the  Roman  church  to  fix  the  co- 
gitations  and  raise  the  devotions  of  them  that  pray  be- 
fore  them."  De  Augm.  VI,  4  Baco  criticam  tractat  et 
exemplum  affert,  ut  demonstret,  criticis  haud  raro  mo- 
rem  esse,  ubi  incidant  in  quidpiam,  quod  non  intelli- 
gant,  vitium  statim  in  exemplari  supponere.  Hoc  exem- 
plum  e  Tacito  sumpsit.  Contra  in  Adv.  hoc  commemorat 
III,  414:  „as  the  Priest  that  where  he  found  it  written 
of  St.  Paul:  Demissus  est  per  sportam,  mended  his  book, 
and  made  it  Demissus  est  per  portam,  because  sporta 
was  a  hard  word,  and  out  of  his  reading;  and  surely 
their  errors,  though  they  be  not  so  palpable  and  ridi- 
culousy  are  yet  of  the  same  kind."    Conferamus,  quid 

de  Paedagogica  dicat  Adv.  III,  415.  416  et  De  Augm. 
Libr.  VI  cap.  IV.  In  Adv.  enim  Jesuitas  omnino  non 
commemorat  in  ea  paragrapho,  in  qua  de  educatione 
verba  facit.  Contra  „De  Augm."  eam  explicationem  sic 
incipit:  „Consule  scholas  Jesuitarum.  Nihil  enim,  quod 
in  usum  venit,  his  melius."  Alio  loco  in  Adv.  III,  277 
Jesuitas  commemoravit:  „which  excellent  part  of  ancient 
discipline  hath  been  in  some  sort  revived  of  late  times 
by  the  colleges  of  the  Jesuits;  of  whom,  although  in- 
regard  of  their  superstition  I  may  say,  quo  meliores,  eo 
deteriores,  yet  in  regard  of  this  and  some  other  points, 
concerning  human  learning  and  moral  matters,  I  may 
say,  as  Agesilaus  said  to  his  enemy  Pharnabazus,  talis 
cum  sis?  utinam  noster  esses?  In  conversione  De  Augm. 
I,  p.  11  vituperationem  superstitionis  eorum  plane  omi- 
sit,  et  laudem  solam  retinuit,  ita  ut  homo  fidei  evan- 
gelicae  ascriptus  Jesuitis  dicat:  „Utinam  noster  esses!" 
Ad  haec  omnia  addendum  est,  quod  semper  cum  summa 
diligentia  in  scripto  „De  Augm."  Elisabetham  reginam 
iis  laudibus  afficere  devitat,  quibus  eam  in  Adv.  affecit. 
Conferamus  Adv.  306.  307  ubi  tota  pagina  Elisabethae 
laudem  pronunciat,  quam  in  conversione  omisit.  Non 
aliter  haec  verba  in  Adv.  (III,  337)  in  conversione  II, 
7  p.  54  omisit:  „and  yet  her  government  so  masculine 
as  it  had  greater  impression  and  operation  upon  the 
states  abroad  than  it  any  ways  received  from  thence." 
Quae  omnia  si  complectimur ,  elucet  has  mutationes 
omnes  ecclesiae  Romanae  favere,  quod  eo  graviorem 
Baconi  affert  vituperationem,  si  in  memoriam  revocamus, 
eundem  Baconem  in  scriptis  „0f  Church  Controversies" 

et  „Of  Pacification  of  the  Church"  in  ecclesiam  Roma- 
nam  valde  esse  invectum. 

Sed  de  nono  libro  scripti  „De  Augm."  nondum  verba 
fecimus.  Has  imprimis  commemoremus  hujus  libri  mu- 
tationes.  Si  comparamus  initium  hujus  libri,  invenimus 
Baconem  „De  Augm."  hoc  addidisse:  „Verum  tamen  si 
eam  (Theologiam  inspiratam)  tractare  pergamus,  exeun- 
dum  nobis  e  navicula  rationis  humanae  et  transeundum 
in  ecclesiae  navem,  quae  sola  Acu  nautica  divina  pollet, 
ad  cursum  recte  dirigendum.  Neque  sufficient  amplius 
stellae  Philosophiae."  Eodem  modo  de  interpretatione 
scripturae  sacrae  ubi  dicit,  hoc  de  Augm.  (Schonw. 
p.  261)  addidit:  „Neque  nunc  de  Auctoritate  eas  inter- 
pretandi  loquimur,  quae  in  consensu  ecclesiae  jirmatur" 
Apparet  Baconem  tum,  cum  hoc  conseriberet,  princi- 
pium  illud  fidei  evangelicae,  scripturam  sacram  se  ipsam 
interpretari,  haud  magni  aestimasse.  In  Adv.  hoc  addi- 
tamentum  nondum  invenimus  (III,  483) ;  quin  etiam  in 
Adv.  Scholasticos  valde  vituperat  propter  eorum  inter- 
pretationem  scripturae  (III,  483.  484).  Dicit  Scholasti- 
cos,  latices  Divinos,  qui  aquis  illis  ex  puteis  Jacobi  in 
infinitum  praestent,  sub  primum  haustum  in  cisternas 
recepisse,  quae  cisternae  nihil  aliud  esse  videntur  nisi 
traditio  ecclesiastica,  unde  per  tubos  complures  ad  usum 
commode  diducti  sint.  Qua  Methodo  tria  eos  voluisse 
assequi  (111,483):  „a  summary  brevity,  a  compacted 
strength,  and  a  complete  perfection",  quorum  nihil  as- 
secuti  sint.  „The  former  sort  whereof  ( Scholastico- 
rum  interpretatio  scripturae)  though  it  seems  to  be  the 
more  ready,  inquit,  yet  in  my  judgment  is  more  subject 

to  corrupt"  (p.  483).  „And  therefore  I  conclude,  that 
the  true  use  of  these  Sums  and  Methods  hath  Place  in 
institutions  or  introductions  preparatory  unto  Knowledge; 
but  in  them  or  by  deducement  from  them  to  handle 
the  main  body  and  substance  of  a  Knowledge,  is  in  all 
sciences  prejudicial,  and  in  divinity  dangerous"  (p.  484). 
Contra  in  conversione  (IX,  p.  262)  enumerat  sine  ulla 
vituperatione  Scholasticorum  methodum  interpretationis. 
At  in  Paracelsum  et  Kabbalistas  valde  invehitur;  quod 
quamquam  etiam  in  Adv.  facit,  tamen  minus  inju- 
stum  videtur,  cum  etiam  Scholasticos  ibi  reprehendat. 
Baconem  priori  tempore  scripturam  ut  unicum  revela- 
tionis  Organum  comprobasse,  apparet  etiam  e  „Confes- 
sion  of  Faith"  (Spedd.  VII,  225)  et  e  Meditationibus 
sacris"  (Spedd.  VII,  242),  ubi  hoc  dicit:  „Contradictiones 
linguarum  ubique  occurrunt  extra  tabernaculum  Dei. 
Quare  quocunque  te  verteris,  exitum  controversiarum 
non  reperies  nisi  huc  te  receperis.  Dices,  verum  est, 
nempe  in  unitatem  ecclesiae.  Sed  adverte.  Erat  in  ta- 
bernaculo  arca,  et  in  arca  testimonium  vel  tabulae  legis. 
Quid  mihi  narras  corticem  tabernaculij  sine  nucleo  testi- 
monii?  Tabernaculum  ad  custodiendum  et  tradendum 
testimonium  erat  ordinatum.  Eodem  modo  et  ecclesiae 
custodia  et  traditio  per  manus  scripturarum  demandata 
est,  sed  anima  tabernaculi  est  testimonium."  Contra 
scripto  „Essays  civil  and  moral",  tertiae  editioni  (1625) 
tractatum:  „De  Unitate  ecclesiae"  addidit,  qui  in  edi- 
tionibus  annorum  1597  et  1612  nondum  invenitur.  Qua 
in  dissertatione  talia  docet,  quae  cum  „De  Augm."  con- 
veniunt.   Ethnicis  dissidia  circa  Religionem  fuisse  in- 

cognita,  quia  certam  fidem  et  confessionem  non  habue- 
rint,  neque  doctores  et  patres.  Scripturam  commune 
ecclesiae  vinculum  esse  non  dicit,  sed  patres  comme- 
morat,  qui  traditionem  magna  ex  parte  constituunt. 
Praeterea  pronunciat  (Serm.  fid.  III,  p.  1142;  Schonw.) 
nihil  tam  periculosum  esse  quam  Haereses  et  Schis- 
mata,  haec  esse  maxima  ecclesiae  scandala,  ut  quae 
etiam  corruptelas  morum  superent.  Nihil  tam  ecclesiae 
nocere,  quam  si  unitas  ejus  laedatur.  Contra  in  „Medi- 
tationibus  sacris"  (Spedd.  VII,  239.  241)  non  tanta  cum 
ira  in  haereses  invehitur,  neque,  quae  ecclesiae  inferant 
haeretici  detrimenta  exponit,  sed  contra  Deum  eos  pec- 
care  praedicat.  Non  aliter  in  scripto  „De  Augm."  eas 
omittit  quaestiones,  quae  in  Adv.  (III,  481)  proponuntur 
de  finibus  revelationis,  de  ejus  sufficientia,  quatenus  sin- 
gulae  personae  et  quatenus  ecclesia  sit  inspirata.  Sed 
ne  hoc  quidem  licet  negare,  Baconem  non  sic  traditioni 
et  fidei  Katholicae  in  scripto  „De  Augm."  favere,  ut 
eam  claris  verbis  doceat,  commendat  enim  emanationes 
scripturarum  (De  Augm.  IX,  p.  263)  quae  tractent  ea, 
quae  ex  „scriptis  leniter  expressis  emanent  nec  ad  con- 
troversias  aut  locos  communes  trahant."  Vult  ergo 
„liberam  et  solutam  interpretationem  scripturarum", 
quam  Scholastici  rejecerant.  Omittit  autem,  ut  ceteras 
inter  Adv.  et  scriptum  „De  Augm."  differentias  adda- 
mus,  exemplum,  quod  in  Adv.  attulerat.  Commenda- 
verat  enim  (Spedd.  III,  488)  sermonum  ecclesiasticorum 
in  Anglia  per  quadraginta  annos  ultimos  habitorum  col- 
lectionem,  de  qua  dicit:  „it  had  been  the  best  work 
in  Divinity  which  had  been  written  since  the  Apostles 

times."  Quae  verba  Baconem  regis  causa  non  omisisse 
apparet,  qui  Theologorum  Brittannicorum  laudem  non 
rejiciebat.  Praeterea  totam  de  fidei  materia  explicatio- 
nem  omisit,  in  qua  nihil  nisi  divisiones  proposuit,  quae 
nec  Romae  essent  rejectae  nec  regi  adversabantur,  sed 
ei  ut  viro  doctissimo  placere  debebant.  Quin  etiam  adu- 
lationem,  quam  regi  ipsi  fecerat,  omisit:  regem  vere 
dicere,  Idololatriae  verticem  esse  artem  magicam;  id 
quod  gravius  videtur,  si  cogitamus,  regem  ipsum  „Dae- 
monologiam  sive  Dialogum  de  artibus  Magicis"  (circa 
annum  1592)  conscripsisse,  quae  res  ei  videbatur  maximi 
esse  momenti  (Herzog,  Realenc.  VI,  385). 

§  25.  De  causis  differentiarum  inter  priora  et  posteriora 
scripta  Theologica. 

Quodsi  quaerimus,  cur  Baco  has  mutationes  fecerit, 
primo  hoc  occurrit.  Scimus  Baconem  conversionem  scri- 
pti  Adv.  voluisse  tanquam  primam  partem  Instauratio- 
nis  Magnae  edere.  Sed  Instauratio  de  naturali  tantum 
Philosophia  agit.  Quare  opus  esse  videbatur,  ut  Theo- 
logia  abbreviaretur.  Non  potuit  eam  plane  omittere, 
quia  id  et  regi  et  omnibus,  qui  religioni  favebant,  dis- 
plicuisset.  Ex  hoc  Baconis  consilio  apparet,  cur  de 
maieria  Theologiae  nihil  dixerit  et  de  ceteris  minus 
diffuse  verba  fecerit.  Sed  cur  Baco  omnia  summa  dili- 
gentia  evitaverit,  quae  ecclesiae  Romanae  adversabantur, 
sic  enodare  non  possumus. 

Quare  hoc  addendum  est:  Baco  ea  de  causa  Adv. 
in  linguam  latinam  convertit,  ut  etiam  in  externis  re- 
gnis  legeretur,  praesertim  in  Italia,  ubi  tum  Philoso- 


113 


phia  naturalis  maxime  florebat.  Sed  in  Italia  Pontifex 
Romanus  habebat  indicem  expurgatorium ,  ita  ut  Baco 
omnia  deberet  evitare,  quae  contra  ecclesiam  Romanam 
dixerat.  Nunc  scimus  cur  laudem  Elisabethae  et  ser- 
monum  Anglicorum  omiserit,  cur  ecclesiae  auctoritatem 
magis  veneratus  sit,  cur  de  traditione  ecclesiastica  doctri- 
nae  propensior  fuerit.  Causae  igitur  mutationum  viden- 
tur  esse  eae,  quod  „De  Augm."  opus  prima  pars  Phi- 
losophiae  naturalis  factum  est  et  quod  hoc  opus  in  Italia 
legi,  Baco  voluit.  Sed  quid  ex  hac  re  elucet?  Illud, 
quod  Baco  scientiis  naturalibus  magis  faverit  quam  re- 
ligioni,  cum  opus  „De  Augm."  conscriberet,  ita  ut  re- 
ligionem  scientiis  naturalibus  subjiceret.  Ac  si  nihil 
fecisset,  nisi  ut,  quae  adversus  Romam  dixerat,  omitte- 
ret,  ignoscere  aliquis  posset  hoc  eius  naturalis  Philoso- 
phiae  studio,  praesertim  si  in  aliis  scriptis  Protestan- 
tismum  juvisset.  Sed  jam  vidimus,  eum  ad  doctrinam 
de  traditione  inclinasse  et  ecclesiae  summos  honores 
attribuisse.  Eodem  modo  in  aliis  quoque  scriptis,  quae 
non  de  naturali  Philosophia  agebant,  idem  fecit.  Ergo 
ne  ex  his  quidem,  quae  jam  enumeravimus,  causis  so- 
lis  apparet,  cur  etiam  in  aliis  scriptis  ecclesiae  Roma- 
nae  se  appropinquaverit.  Accedit,  quod  hae  Baconis 
mutationes  non  excusantur,  sed  ingravescunt  eo  facto, 
quod  eodem  tempore,  quo  haec  mutavit,  Protestantismus 
in  Germania  opprimi  videbatur,  ubi  eo  magis  opus  erat, 
ut  auxilium  ferrent  Angli,  quia  Jacobi  regis  gener  Fri- 
dericus,  comes  Palatinus  et  Bohemiae  rex  regno  erat 
dejectus,  dum  senatus  Anglicus  regem  magnopere  mo- 
nuit,  ut  Germanis  fidei  Evangelicae  fratribus  auxilium 

ferret.  Quod  tali  tempore  Baco,  qui  secundum  fidei 
Confessionem,  quam  ipse  priore  tempore  conscripserat, 
fidei  Evangelicae  addictus  esse  videbatur,  ad  ecclesiam 
Romanam  se  inclinaverit,  hoc  ostendit,  quanti  tum  re- 
ligionem  aestimaverit.  Sed  constat,  regem  Jacobum 
senatui,  qui  eum  impensis  precibus  fatigaverat,  ut 
omnibus  viribus  Protestantismo  Germanico  auxilium  fer- 
ret,  respondisse  (1621)  ne  se  immisceret  rebus,  quae 
intelligentiam  senatus  superarent.  (Herzog  Realencycl. 
VI,  387.  Weber  Weltgesch.  II,  159). 

Quare  haud  ineptum  videtur,  ut  inquiramus,  num 
Baco  praeter  eas  quas  jam  enumeravimus  mutationum 
causas  eam  quoque  habuerit,  ut  cum  Papa  Angliae,  cum 
rege  consentiret.  Hoc  objici  non  potest,  Baconem  cum 
„De  Augm."  scripserit,  jam  non  fuisse  Cancellarium, 
ergo  non  utile  ei  fuisse,  regem  adulari;  nam  qui  literas  le- 
gerit,  quas  tunc  regi  scripsit  (Baconiana  45 — 52),  jam  non 
dicet,  Baconi  non  opus  fuisse,  ut  rex  ei  faveret.  Nam 
aes  alienum  Baco  contraxerat,  quod  regem  sibi  solvere 
voluit,  ita  ut  appareat,  cur  id  egerit,  ut  cum  rege  con- 
sentiret.  Regem  autem  illo  tempore  Katholicis  favisse 
constat.  (Herzog  VI,  388.)  Filium  enim  suum  Carolum 
feminam  principem  Hispaniensem  in  matrimonium  du- 
cere  voluit,  de  qua  re  per  multos  annos  cum  Hispanis 
agebat.  Baconem  autem,  dum  erat  Cancellarius,  scimus 
regi  certum  consilium  dare  non  ausum  esse,  quod  il- 
lius  voluntati  adversari  putabat,  quamquam  intelligebat, 
matrimonium  illud  rei  publicae  nocere1).  Eodem  modo 

*)  Confer  Histoire  de  la  vie  et  des  ouvrages  de  Franc.  Bacon 
chez  Adriens  Moetjens  1742.  p.  88.  89:  „Quoique  Bacon  vit  tres- 

constat  regem  „Puritanos"  et  Presbyterianos  magnopere 
odisse.  Presbyterium,  dixit,  sic  consentire  cum  Monar- 
chia  ut  diabolum  cum  Deo1).   Jam  vidimus  Baconem 


bien  la  Vanite  d'un  pareil  dessein  et  les  suites  dangereuses  qu'il  pou- 
vait  avoir,  il  n'avait  pas  assez  de  courage,  pour  parler  comme  il 
aurait  du.  II  se  contenta  d'insinuer  mollement  au  Koi,  qu'il  lui 
semblait  necessaire  en  cette  occasion,  d'avoir  le  suffrage  unanime  du 
Conseil,  quelsque  pussent  etre  leurs  sentimens  particuliers.  Un  sem- 
blable  Conseil  n'etait  pas  capable  de  faire  ouvrir  les  yeux  a  Jaques." 

*)  Jam  in  primo  sermone,  quem  rex  coram  senatu  Anglico  ba- 
buit  1603,  rex  dixerat:  „eine  mit  ihrer  verwirrten  Verfassungsform 
und  Gleichheit  in  jedem  wohlregierten  Staate  unleidliche  Secte" 
(die  Presbyterianer  in  Schottland).  Sed  cogitandum  est,  hunc  ser- 
monem  in  Anglia  regem  tunc  habuisse,  ubi  ecclesia  episcopalis  erat. 
In  Scotial592  (Dorner  Gesch.  d.  prot.  Theol.  p.475)  institutiones  pres- 
byterianas  comprobaverat.  Anno  1603  ergo  rex  ancipitem  et  ambi- 
guum  se  gerebat,  alium  in  Scotia  alium  in  Anglia  se  praestitit.  Qua 
cum  re  consentit,  quod  Baco  illo  tempore  dixit  (Pacification  529): 
„1  for  my  part  do  confess,  that  in  revolving  the  scriptures  I  could 
never  find  any  such  thing:  but  that  God  had  left  the  like  to  the 
Church  government,  as  he  had  done  to  the  civil  government  to  be 
varied  according  to  tirne,  and  place  and  accidents,  which  nevertheless 
his  high  and  divine  providence  doth  order  and  dispose.  For  all  civil 
governments  are  restrained  from  God  unto  the  general  grounds  of 
justice  and  manners;  but  the  policies  and  forms  of  them  are  left 
free,  so  that  monarchies  and  kingdoms,  senates  and  seignories,  po- 
pular  states,  and  communalties,  are  lawful  and  where  they  are  planted 
ought  to  be  maintained  inviolate."  Sed  postea  Jacobus  in  Scotia 
r/Courts  of  High  Commission",  tribunal  ecclesiasticum  praesidibus 
Archiepiscopis  instituit  (1610),  quod  Presbyterianos  quaestionibus  de 
fide  habitis  persequeretur.  Anno  1617  Scotiae  senatum  coegit  de- 
cernere:  ut,  quodcunque  rex  cum  episcoporum  consilio  et  numero 
pontificum  apto  de  externo  ecclesiae  ordine  decerneret,  id  legis  vim 
haberet."  Sic  ecclesiam  Scoticam  oppressit  Presbyterianorum.  Quare 
mirum  non  est,  quod  Baco  postea  (Serm.  fid.  III)  talia  dixit,  quae 
cum  regis  voluntate  consentirent. 

tractatum  de  ecclesiae  unitate  libro:  „Essays"  addidisse, 
ubi  haec  dicit:  Conscientiis  vim  inferri  non  licere,  gladium 
Muhametis  esse  rejiciendum.  Sed  haec  verba  jam  non 
ad  Papistas  refert,  quos  ut  rex  mitius  tractaret  precatus 
erat  —  hoc  enim  non  opus  erat  illo  tempore,  cum  rex 
senatum  impelleret,  ut  poenas  abrogaret,  quas  Katholici 
dare  lege  cogebantur  (Weber  Weltgesch.  II,  158)  —  sed 
pronunciat:  exceptum  esse  casum  scandali  aperti  et 
insolentis  Blasphemiae  et  Machinationis  adversus  statum 
civilem;  maximum  autem  periculum  esse,  quod  „gladius 
in  manus  populi  tradatur"  (Serm.  fid.  Schonw.  III,  1144). 
Addit,  hoc  monstri  simile  esse:  „Sibi  habeant  hoc  Ana- 
baptistae  et  hujusmodi  furiae."  Suspicari  quis  possit 
„furias  hujusmodi"  fuisse  Presbyterianos,  a  quibus  rex 
abhorruit.  Eodem  modo  anno  1612  scripto  „Essays" 
addidit  tractatum,  quem  sic  concludit:  (Spedd.VI,  553) 
„A11  precepts  concerning  Kings  are  in  effect  comprehen- 
ded  in  those  two  remembrances.  Memento  quod  es  homo, 
and:  Memento,  quod  es  Deus  seu  Vice  Dei:  The  one 
to  bridle  their  power  and  the  other  their  will."  Idem 
dicit  Serm.  fid.  XIX  (Schonw.  p.  1172).  Prae  ceteris  ob- 
servandum  est,  quomodo  discernat  regum  „will"  ab  eo- 
rum  „power",  id  quod  semper  in  explicationibus  de 
Deo  facit.  Qua  cum  sententia  optime  consentiunt,  quae 
rex  de  se  ipso  in  sermone  pro  senatu  habito  anno  1609 
dicit:  „Quemadmodum  apud  Theologos  blasphemia  est, 
quid  Deus  possit,  inquirere,  licet  autem  vestigare,  quid 
velit;  ita  quid  rex  suprema  potestatis  suae  vi  possit  fa- 
cere,  nemo  subditus,  nisi  seditiosus  inquirat:  at  justi 
regis  est,  si  divinam  iram  vitare  cupiat,  notam  facere 

populo,  voluntatem  suam1)."  Illud  videtur  recte  judi- 
cari,  Baconem  cum  rege  consentire  volentem  erga  Ka- 
tholicos  propensiorem  se  ostendisse  quam  antea.  Sed 
aliud  quoddam  videtur  esse  addendum. 

Supra  commemoravimus,  Baconem  de  Elisabetha 
nihil  dixisse  in  scripto  „De  Augm."  Quodsi  rex  Jaco- 
bus  cum  Hispanis  de  filii  matrimonio  agebat,  non  est 
verisimile,  eum  lubenter  audivisse  Elisabethae  victo- 
riam  de  Hispanis  reportatam,  cum  hujus  rei  comme- 
moratio  vetus  inter  Angliam  et  Hispaniam  odium  ex- 
citavisset;  et  si  Katholicis  favebat,  eodem  modo  Elisa- 
bethae  laudem  vix  auribus  secundis  audivit,  quod  fidem 
evangelicam  sit  tuita  enixis  viribus,  quam  Jacobus 
omni  modo  negligebat.  Ab  altera  parte  certum  est, 
Baconem,  perinde  ac  si  eum  poenituisset,  quod  Elisa- 
betham  sic  neglexerit,  ut  descripsimus,  opus  „In  felicem 
memoriam  Elisabethae",  quod  non  ipse  edidit,  post  mor- 
tem  suam  edi  curavisse2);  („Baconiana"  204)  dicit  in  „his 
last  Will":  In  particalar ,  I  wish  the  Elegie,  which  I 
writ  in  felicem  Memoriam  Elisabethae,  may  be  publi- 
shed."  In  hoc  scripto  Baco  Elisabetham  maxime  lau- 
davit,  imprimis  severitatem  ejus  in  Katholicos  defendit, 
cum  justae  fuerint  poenae  iis  illatae,  fidei  tutelam  lau- 
dibus  maximis  effert  (Spedd.VI,  298—301),  et  Verbi  Dei 


1)  Confer  De  Augm.  VII,  2.  p.  195. 

2)  Baco  hoc  opus  jam  anno  1608  —  1609  conscripsit  (confer  Spedd. 
VI,  283),  sed  non  edidit.  Dicit  Baco  in  literis  ad  „Sir  George  Carew" 
conscriptis:  „This  last  summer  vacation  by  occasion  of  a  factious 
book  that  endeavoured  to  verify  Misera  Femina  upon  Queen  Eli- 
zabeth,  I  did  write  a  few  lines  in  her  memorial." 

ad  priscam  gravitatem  restitutionem ;  ibi  laude  dignum 
Baconi  videtur  (p.  301)  „quod  religionem  pontificiam, 
regno  sororis  auctoritate  publica  et  multa  cura  impense 
stabilitam  et  altas  jam  radices  agentem  atque  omnium, 
qui  in  magistratibus  et  cum  potestate  erant,  consensu 
et  studio  firmatam,  tamen  quandoquidem  nec  verbo  Dei 
nec  primitivae  puritati  nec  conscientiae  suae  consentanea 
esset,  maximo  animo  et  paucissimis  adjumentis  convulsit 
et  abrogavit."  Talia  Jacobo  regi  vivus  post  annum 
1608  vix  dixerit,  qui  (post  1608)  Romanam  ecclesiam 
matrem  filiae  Anglicae  tam  propinquam  esse  putabat, 
ut  unio  possit  sperari  (Herzog  VI,  388).  Sed  tum,  ubi 
illud  conscripsit,  nocere  ei  opusculum  non  potuit,  quia 
anno  1608  rex  cum  Pontifice  Romano  litigabat.  Tum 
rex  edidit  scriptum  „Apologia  pro  juramento  fidelitatis." 
Postea  Baconi  non  videtur  utile  fuisse,  hoc  opusculum 
edere.  Neque  enim  ita  multo  post  annum  1608  Jacobus 
filium  Henricum  cum  Anna  principe  Hispaniensi  femina 
sponsalibus  conjunxit,  qui  anno  1612  mortuus  est. 
Quare  si  scimus,  Baconem  in  scripto  De  Augm.  de  Eli- 
sabetha  siluisse,  nihilominus  autem  voluisse,  ut  post 
mortem  suam  scriptum  de  ejus  laude  ederetur1),  haud 
procul  abest  suspicio,  Baconem  veram  „de  Elisabetha" 
sententiam  dissimulasse  in  scripto  „De  Augmentis." 
Magis  enim  est  verisimile  Baconem  in  eo  scripto,  quod 
non  edidit,  quid  vere  sentiat,  dixisse,  quam  in  eo,  quod 
edidit. 


l)  Confer  Spedd. VI,  284 :  Kawley  dicit  anno  1657:  nThis  work  his 
Lordship  so  much  affected  that  he  had  ordained  hy  his  last  will  and 
testament  to  have  had  it  puhlished  many  years  since. 

Ne  quid  nimis  longa  explicatio  omittat,  hoc  unum  ad- 
damus,  Baconem  anno  1625  Psalmos  modo  metrico  in 
linguam  Anglicam  convertisse  suo  studio  et  amore.  Ne- 
que  enim  dici  potest  propter  regis  adulationem  hoc  eum 
fecisse.  Verum  quidem  est,  Jacobum  anno  1601  longa 
quadam  oratione  vitia  metrica  conversionis  Psalmorum 
ecclesiasticae  redarguisse,  quin  etiam  novam  conversio- 
nem  metricam  annunciasse1).  Sed  Baconis  conversio  anno 
demum  1625  facta  est.  Neque  regi  hoc  opusculum  de- 
dicavit,  cui  alios  libros  „De  Augm."  et  „Novum  Or- 
ganum"  despondit,  sed  Georgio  Herbert,  quem  Adv.  con- 
vertisse  scimus  (Spedd.  1, 420).  Qua  de  causa  Baco  non 
omne  religionis  studium  amisisse  putandus  est,  quam- 
quam  ex  hac  re  nihil  aliud  concludi  potest,  nisi,  quod 
religionem  generatim  et  omnino  non  neglexerit;  sed 
certam  religionem  eum  cum  studio  amplexum  esse,  hac 
re  sola  comprobari  non  potest,  praesertim  cum  Psalmi 
in  Brittannia  praecipua  fruantur  auctoritate. 

§  26.    Quid  de  Baconis  religiositate  putandum  sit, 
comprehenditur. 

Quare  ut  omnia  complectamur,  hoc  videtur  esse  di- 
cendum:  Baco  priore  tempore  cum  amore  et  studio 
fidem  evangelicam  videtur  esse  amplexus.  Postea  ubi 
res  non  ita  sese  habebant,  ut  cum  fide  ejus  consen- 
tirent,  Baco  non  solum  fidem  suam  in  se  ipso  retinuit, 
sed  alii  quoque  fidei  sese  accommodavit,  quam  maxime 
et  Philosophiae  suae  naturali  et  sibi  ipsi  usui  fore  pu- 


l)  Herzog  Realencycl.  VI,  382. 
0 

tavit.  Hoc  tempore  religionis  studium  valde  relaxavit. 
Ultimis  rursus  vitae  annis  eam  majori  pretio  habuit, 
id  quod  e  Psalmorum  conversione  apparet.  Baconis 
mores  semper  tales  fuerunt,  ut,  quamdiu,  id,  quod 
ei  bonum  esse  videbatur,  sine  ullo  suo  periculo  et 
dicere  et  facere  poterat,  tamdiu  honestum  et  pronun- 
tiaverit  et  exetcuerit.  Sed  si  res  ita  sese  habebant,  ut 
eligere  deberet  inter  ea,  quae  bona,  et  ea,  quae  ipsi 
utilia  essent,  bonum  animo  abjecto  utili  posthabebat, 
si  minimum  ei  imminebat  periculum.  Sed  illud  dici 
non  potest  ea,  quae  bona  dixerit,  eum  simulasse.  Eo- 
dem  modo  fidem  evangelicam,  quatenus  nihil  ei  nocebat, 
defendit,  sin  periculum  a  fide  servanda  imminebat,  eam 
deseruit. 

§  27.   Judicium  de  Baconis  religiositate  diversis  rebus 
afjirmatur. 

a.  Nonnulla  ex  ejus  scriptis,  quae  minoris  sunt 
momenti,  afferuntur. 

Idem  quod  dixi  fortasse  alibi  potest  observari.  Etenim 
Spedd.  III,  336;  De  Augm.  II,  7  dicit:  Non  possum  non 
apud  Majestatem  tuam  conqueri  de  Historiae  Angliae, 
quae  nunc  habetur,  vilitate  et  indignitate  . . .  nec  non 
Historiae  Scotiae  iniquitate  et  obliquitate,  quatenus 
ad  authorem  ejus  recentissimum  et  uberrimum."  Hoc 
loco  significatur  liber  Regis:  „Basilicon  Doron",  quem 
filio  suo  Henrico  Jacobus  conscripsit,  in  quo  An- 
gliae  et  Scotiae  Historiae  auctor  Buchanan  valde  vitu- 
peratur,  quia  Mariam  Stuart,  Scotiae  reginam  nimis 
reprehenderat.  Quamquam  in  Adv.  Katholicos  saepissime 

Baco  aggreditur,  tamen  Mariam  Katholicam  tuitus  est; 
fuit  enim  mater  regis.  Tamen  huic  hypothesi  nolumus 
dare  nimiam  fidem.  Nam  hoc  observandum  est,  Baco- 
nem  ne  in  scripto  quidem:  „In  felicem  Memoriam  Eli- 
sabethae"  Mariam  Stuart  ullo  modo  commemorare  nisi 
hoc  loco  (VI,  295):  »Non  paucae  enim  contra  vitam 
ejus  conspirationes  factae,  felicissime  et  patefactae  et 
disturbatae  sunt",  quibus  verbis  etiam  Mariae  conju- 
ratio  potest  significari.  Sed  dum  in  eodem  opere  seve- 
ritatem,  qua  contra  Katholicos  Elisabetha  invecta  est, 
justificare  studet,  Mariae  supplicium  omittit,  ita  ut  Baco 
ipse  cum  hac  Elisabethae  crudelitate  non  videatur  con- 
sensisse.  Neque  absonum  est  putare,  Mariae  miseri- 
cordiam  eum  tenuisse. 

Baconem  regi  placere  nimis  voluisse  fortasse  et  ex 
locis  quibusdam  „Serm.  fidelium"  conjici  possit.  Inve- 
nimus  enim  Baconem  ad  „Essays"  addidisse  1625  tracta- 
tum  de  simulatione  et  dissimulatione,  quem  sic  conclu- 
dit:  „optimum  fuerit  temperamentum,  si  quis  veracitatis 
famam  obtineat,  Taciturnitatis  habitum,  dissimulationis 
usum  tempestivum  et  facultatem  simulationis ,  ubi  opus 
fuerit."  Quae  verba  nobis  regis  illud  principium  in  me- 
moriam  revocant :  qui  nescit  dissimulare,  nescit  regnare, 
praesertim  cum  Baco  in  illo  tractatu  semper  politica 
respiciat.  Eodem  modo  tractatum  de  pulchritudine  jam 
editioni  anni  1612  adjecit,  cum  primum  Jacobo  regnante 
Essays  edidit;  constat  autem  Jacobum  pulchris  homi- 
nibus  valde  favisse,  ut  duci  Sommerset1),  quem  rex 

l)  Histoire  de  F.  Bacon  p.  64:  „C'etait  sans  doute  un  spectacle 
aussi  nouveau  que  ridicule,  de  voir  le  Souverain  de  trois  Royaumes 

ipse  docuit.  Eodem  modo  Villiers,  ducis  a  Buckingham 
pulchritudinem  rex  amavit  (Histoire  p.  68).  Si  Baco  de 
pulchritudine  ipsa  diceret,  aut  de  hominum  pulchritu- 
dine,  hoc  nemini  mirum  videretur.  Sed  de  virorum 
pulchritudine  verba  facit,  atque  inter  eos  solos  politicos 
ut  exempla  pulchritudinis  commemorat,  ut  Caesarem, 
Vespasianum,  Philippum  pulchrum,  Eduardum  IV,  Al- 
cibiadem,  alios.  Sed  de  his  pusillis  et  minutis  rebus 
satis. 

b.  Compluribus  Baconis  actionibus  idem  affirmatur. 

Tales  fuisse  mores  Baconis,  quales  nos  eos  fuisse 
antea  explicavimus,  maxime  elucet  e  compluribus  factis, 
quae  addenda  putavimus. 

Quomodo  Baco  contra  Essex  comitem  se  gesserit, 
constat.  Baconem  Essex  permagnis  affecerat  beneficiis, 
eum  ad  Magni  Procuratoris  magistratum  evexerat,  ex 
obaeratorum  carcere,  quo  propter  trecentas  libras,  quas 
aurifici  debebat,  e  publico  ductus  erat,  liberaverat,  prae- 
dium  ei  donaverat.  Quare  hoc  nemo  infitiari  potest, 
Baconem  gratias  ei  debuisse.  Sed  etiam  illud  conce- 
dendum  est,  Baconem  ut  Jurisconsultum  reginae,  Essex 
damnare  debuisse,  cum  contra  reginam  conjurationem 
fecisset  (Histoire  p.  37).  Baco  si  judex  erat,  justus  esse 
debebat,  sive  amicum  sive  inimicum  judicabat.  Hoc 
Spedding  recte  dicere  concedimus  (I,  6  Corrol.).  Nec  cum 
Macaulay  possumus  consentire,  si  dicit  p.  40:  „Einem 


occupe  journellement  a  instruire  dans  les  premiers  elemens  de  la 
Grammaire  un  homme,  qui  devait  incontinent  apres  gouverner  lui- 
meme  tous  ces  Royaumes." 

hochsinnigen  Mann  wiirden  Reichthum,  Macht,  Hofgunst, 
selbst  personliche  Sicherheit  als  im  Gegensatz  gegen 
Freundschaft,  Dankbarkeit  und  Ehre  nicht  in  Betracht 
zu  ziehen  erschienen  sein  er  wurde  alle  Krafte  seines 
Geistes  angewandt  haben,  den  Ruhm  seines  hochherzigen, 
wenn  auch  fehlenden  Freundes  vor  Beschimpfung  zu 
wahren."  Dubito  an  Essex  dignus  videatur,  qui  „hoch- 
sinnig"  nominetur;  et  amicus  si  scelus1)  commisit,  ab 
amico  non  potest  a  poena  liberari.  Justitia  nunquam 
laedi  potest  propter  amicitiam.  Sed  hoc  concedamus  — 
et  in  hac  re  Spedding  errare  putamus  —  postquam  Baco 
justitiae  satisfecit,  debebat  amici  officia  perficere.  Hoc 
quidem  Macaulay  et  ipse  enarrat  Baconem  magno  cum 
studio  id  egisse,  ut  priusquam  Essex  conjurationem  fe- 
cerat,  in  gratiam  reginae  reciperetur.  Sed  postquam 
Essex  damnatus  est,  potuit  Baco  a  regina  petere,  ut 
vitae  ejus  parceretur.  Certe  autem  id  Baconis  erat  offi- 
cium,  ne  Essex  ultra  necessitatem  accusaret  ejusque 
crimen  quam  gravissimum  redderet.  Sed  id  ipsum  Ba- 
conem  fecisse  Macaulay  (p.  48)  explicat,  quamquam 
neque  Spedding  neque  author  scripti  „Histoire  de  Ba- 
con  ..."  concedunt,  nimia  in  illum  severitate  Baconem 
esse  invectum.  Contra  in  eo  omnes  praeter  Spedding 
et  Montagu  consentiunt,  Baconem  defensionem  causae 
ipsum  scribere  non  debuisse,  in  qua  nomen  comitis 
Essex  dehonestavit  (confer.  p.  2).  Qua  re  liquet,  metus 
causa  eum  ingratum  sese  ostendisse.  Timuit  enim,  ne 
Elisabetha  ei  adversaretur,  nisi  defensionem  illam  con- 


l)  Scelus  Essex  commisisse  Macaulay  concedit  p.  39. 

scriberet.  Hoc  de  Baconis  timiditate  et  ignavia  judi- 
cium  prae  ceteris  excusationibus  ejus  confirmatur,  cum 
diceret  (Mac.  42),  se  omnia  jussu  scripsisse,  se  nihil  in 
hoc  opere  defensionis  fecisse  nisi  ordinem  et  modum 
scribendi.  Homo  enim  honestus  et  moribus  firmis  prae- 
ditus  non  scribit  jussu,  quaecunque  ei  dictantur.  Huc 
accedit,  quod  Baco  comitis  Essex  sceleris  affini  viro, 
Southampton,  cum  sub  Jacobo  rege  e  carcere  libera- 
retur,  cum  aliis  adulationibus  tum  sic  est  gratulatus 
(Mac.  55):  „Gleichwohl  ist  es  so  wahr,  als  Gott  weifs, 
dafs  dieser  grofse  Wechsel  in  mir  keinen  anderen  Wech- 
sel  in  Bezug  auf  Ew.  Lordschaft  hervorgebracht  hat,  als 
dafs  ich  jetzt  mit  Sicherheit  gegen  Sie  sein  kann,  was 
ich  schon  vorher  in  Wahrheit  war." 

Aliud  afferamus  infirmitatis  Baconis  morum  exem- 
plum.  Circa  annum  1612  Baco  contra  pontificem  Pea- 
cham  causam  egit,  qui  proditionis  accusatus  erat  propter 
sermonem,  qui  in  eius  scriptis  inventus  erat.  Macaulay 
describit,  quomodo  Baco  in  eum  sit  invectus,  cum  ne 
torturam  quidem  omiserit,  dum  nemo  aliorum  judicum 
hoc  facere  vellet.  Quodsi  cogitamus,  eodem  tempore 
Baconem  leges  Anglicas  emendare  studuisse,  ob  totius 
reipublicae  salutis  curam  singulorum  salutem  eum  plane 
oblitum  esse,  putaremus.  Vera  Baconis  causa,  cur  haec 
fecerit,  fuit  haec,  quod,  si  rex  aut  ejus  familiares  ali- 
quid  volebant,  lex  ei  jam  non  videbatur  lex  esse,  sed 
regis  voluntas.  Illud  quidem  nobis  non  videtur  verisimile 
Baconem  ipsum  non  putasse  se  leges  bonas  edicere. 
Sed  veri  et  boni  gravitatem  non  ita  defendere  ausus  est, 
ut  se  ipsum  pro  veri  et  boni  idea  sponsorem  redderet. 

Quanti  Cancellarii  munus  aestimaverit,  potest  perspici 
ex  indigna  adulatione,  qua  ducem  de  Buckingham  vene- 
ratus  est,  quam  tum  maxime  prae  se  tulit,  postquam  duci 
paulum  adversatus  esset  propter  fratris  eius  matrimonium 
cum  filia  Coki.  (Histoire  91.  Mac.  77—80.)  Narratur 
enim,  Cancellarium  Angliae  ad  ducis  Buckingham  pedes 
sese  dejecisse,  ut  veniam  acciperet,  neque  unquam  ausum 
esse  quicquam  contra  ducis  voluntatem  perficere.  Baco 
a  corruptelis  liber  fuisse  dici  non  potest,  id  quod  ne 
Spedding  quidem  negat,  (I,  8  et  9)  qui  putat  secundum 
legem  Baconem  corruptelae  noxium  fuisse,  quia  dona 
acceperit;  sed  aliter  sese  rem  habere,  si  quaeramus, 
utrum  inhonestum  hac  re  Baco  se  gesserit.  Sed  eae, 
quas  Spedding  enumerat1)  justificationis  causas,  vix  ac- 
cipi  possunt.  Neque  est  verisimile,  Baconem,  qui  vitam 


l)  Exempli  causa  dicit  Spedd.  I,  8  et  9 :  To  judge  of  the  moral 
criminality,  we  should  know  .  .  .  to  what  extent  the  practice  was  pre- 
valent  at  the  time,  for  it  is  a  rare  virtue  in  a  man  to  resist  tempta- 
tions  to  which  all  his  neighhours  yield.  Macaulay  p.  93  —  99  de- 
monstravit,  illo  tempore  homines  optime  scivisse,  corruptionem  esse 
rem  inhonestam.  Praeterea  Sp.  putat  opus  esse,  ut  sciatur,  „how  far  it 
was  tolerated  (corruptio)  —  for  a  practice  may  he  universally  con- 
demned  and  yet  universaUy  tolerated;  people  may  he  known  to  he 
guilty  of  it  and  yet  received  in  society  all  the  same:  hdw  it  stood 
with  regard  to  other  abuses  prevailing  at  the  same  time  —  for  it 
is  hard  to  reform  all  at  once  and  it  is  one  thing  for  a  man  to  leave 
a  single  abuse  unreformed,  while  he  is  lahouring  to  remove  or  re- 
sist  greater  ones,  and  another  thing  to  introduce  it  anew,  or  to 
leave  all  as  is  was,  making  no  effort  to  remove  any."  Baco  non 
solum  „a  single  ahuse  unreformed"  reliquit,  sed  ipse  ahusum  in  usum 
suum  adhihuit.  Spedding  libro  suo  addidit :  „Lettres  and  Life  of  Francis 
Bacon."  Sed  hoc  opus  ultra  mortem  comitis  Essex  nondum  produxit, 
ita  ut  defensionem  ipsam  adhuc  expectemus. 

splendidissimam  agebat  et  aes  alienum  non  vitabat,  ni- 
mis  accuratum  fuisse  in  rebus  ad  pecuniam  pertinen- 
tibus.  (Conf.  p.  2.)  Eodem  modo  constat  (Mac.  73  et  74. 
Histoire  109 — 115)  diplomata  eum  et  monopolia  non 
ex  optima  conscientia  distribuisse.  Sigillum  enim  Ma- 
gnum  plane  duci  de  Buckingham  ejusque  matri  subje- 
cit1).  Metus  et  timor  Baconi  erant  proprii;  ea  de  causa 
nihil  iis  adversatus  est,  quibus  multo  meliorem  officio- 
rum  cognitionem  habebat.  Utrum  Baco  a  senatu  Anglico 
nimis  severe  multatus  sit  (Histoire  p.  122)  necne  (Ma- 
caulay  p.  101),  haec  quaestio  nobis  est  minoris  ponde- 
ris.  Voluimus  enim  his  factis  illud  approbare,  Baconem 
nimis  infirmis  moribus  fuisse,  ita  ut,  quod  optimum 
esse  putavit,  exsequi  non  ausus  sit,  si  id  utilitati  con- 
trarium  esse  videbatur.  Constantia  non  erat  Baconis 
virtus.  Talem  se  etiam  in  religione  praebuit,  praeser- 
tim  cum  fides  ejus  in  externa  auctoritate  esset  posita,  ita 
ut  magis  dogmatibus  externis  se  subjiceret,  quam  fidem 
corde  teneret  ut  principium  vitae  internum.  Sed  reli- 
giosum  animum  eum  simulasse,  non  est  virisimile, 
quamquam  diversis  temporibus  diverso  studio  eum  re- 
ligionem  amplexum  esse  vidimus. 

Ceterum,  ut  ad  initium  expositionis  nostrae  rever- 


l)  Histoire  p.  110:  „11  fallait  des  Patentes  scellees  du  grand  Sceau 
pour  autoriser  ces  Monopoles.  Le  Chancellier  les  avait  toutes  scellees 
sans  hesiter  et  presque  implicitement  comme  simple  creature  de 
Buckingham;  ou,  s'il  s'etait  quelquefois  hazarde  de  representer, 
qu'elles  etaient  contraires  aux  loix,  il  Pavait  fait  d'une  maniere  trop 
faible  et  trop  timide,  pour  que  ses  Remonstrances  produisissent 
aucun  effet." 

tamur,  illud  constat,  Baconem  religionem  ut  systematis 
basin  accepisse  in  omnibus  scriptis. 

§  28.   Judicium  de  ratione,  quam  Baco  inter  Philoso- 
phiam  et  Theologiam  intercedere  docet. 

Jam  opus  est,  ut  paucis  explicemus,  Baconis  doctri- 
nam  de  ratione  inter  Philosophiam  et  Theologiam  inter- 
cedente  non  sufficere.  Vidimus  supra,  revelationis  officium 
in  ejus  systemate  illud  esse,  ut  rationi  quasi  pignus 
det,  non  frustra  intellectum  ad  universalia  ascendere 
conari;  revelatione  enim  scimus  legem  universalem  exi- 
stere1).  Hoc  ut  sciat  intellectus  necessarium  est,  cum 
totum  abstractionis  opus  sterile  sit,  nisi  lex  existit  uni- 
versalis,  quae  omnia  complectatur.  Sed  aliquis  dixe- 
rit,  supervacaneum  esse,  quod  sciat  intellectus,  le- 
gem  illam  existere.  Nam  necessario  modo  sic  intel- 
lectum  paulatim  ascendere  ad  magis  universalia,  ut  ne 
ullo  quidem  tempore  certo  magis  universalia  curet, 
quam  ea,  quae  eodem  tempore  necessario  inductionis 
processu  assecutus  sit.  Sed  haec  sententia,  Baconis 
ipsius  systemate  refutatur,  cum  Metaphysicam,  primam 
Philosophiam,  summam  legem  naturae  adumbrasse  eum 
viderimus,  etsi  ipse  dixit,  se  ultra  axiomata  media  Phi- 
losophiam  producere  non  posse.  Quare  hoc  fixum  est, 
Baconem  putare,  revelationem  esse  necessarium  intel- 

l)  Parmen.  Telesii  etc.  Schonw.  p.  670 :  Tria  enim  videntur  esse 
dogmata,  quae  scimus  ex  fide  circa  hanc  rem«  Primo,  quod  materia 
creata  sit  ex  nihilo,  secundo,  quod  eductio  systematis  fuerit  per 
verbum  Omnipotentiae  neque  quod  materia  se  ipsa  eduxerit  e  Chao 
in  Schematismum  illum  ante  praevaricationem,  tertio  quod  Schematis- 
mus  ille  fuerit  optimus,  ex  iis,  quae  Materia  suscipere  posset. 

lectus  complementum:  Sed  hoc  quaerimus:  Potestne 
intellectus  ex  se  de  ea  re  judicare,  utrum  revelatio  vera 
sit  necne?  Baco  hoc  negat.  Vult  enim  „Deo  revelatio- 
nis  auctori  nos  assentiri,  non  rebus  quae  nostrae  rationi 
sint  consentaneae u  (De  Augm.  IX,  p.  258).  Quae  si 
ita  sunt,  quid  pretii  habet  revelatio,  quatenus  pignus 
est  existentiae  legis  maxime  universalis?  Baco  enim 
voluit  hanc  veritatem  intellectus  esse  complementum  et 
studio  intellectus  ad  universalia  ascendentis  eam  certi- 
tudinem  dare,  quod  non  frustra  laboret.  Quodsi  id  co- 
gnoscere  non  possum,  veritate,  externa  revelatione  data 
complementum  intellectui  praeberi,  haec  veritas  ipsa 
videtur  sterilissima.  Sed  si  illud  cognosco  hanc  veri- 
tatem  respondere  intellectui,  jam  non  dici  potest,  hanc 
veritatem  ea  sola  causa  credi  debere,  quia  auctoritate 
revelationis  divina  confirmata  sit.  Accedit,  quod  scien- 
tia  legis  maxime  universalis  etiam  nos  ipsos  compre- 
hendat,  quatenus  nos  illi  legi  subjecti  sumus,  de  qua 
re  jam  antea  diximus.  Quare  si  cognoscimus,  legis  illius 
existentiae  revelationem  complementum  intellectui  dare, 
et  illud  clarissime  perspicimus,  hanc  veritatem  reve- 
latam  essentiae  intellectus  non  solum  respondere  sed 
propriam  esse.  Sed  hoc  Baco  omisit,  quia  legem  uni- 
versalem  ut  nostram  nos  scire  debere  non  vidit,  de  qua 
re  jam  antea  diximus,  sed  id  sufficere  putavit,  si  ex- 
ternum  pignus  haberemus,  universalia  vere  existere,  ut 
hac  basi  posita  nihil  aliud  curantes  inductionem  perfi- 
cere  possemus.  Quare  si  Baco  eam  sententiam  omisis- 
set,  sola  inductione  intellectum  ad  universalia  ascendere 
(quam  accipi  non  posse  jam  antea  nos  demonstravisse 

putamus),  tum  illius  systemati,  quod  scientiam  natu- 
ralem  amplectitur,  revelatio  esset  supervacanea.  Nam 
si  illud  concessisset,  legem  maxime  universalem  pro- 
priam  esse  intellectui  ipsi,  non  revelationem  solum  pignus 
esse,  quo  confirmetur  abstractionem  non  vanam  esse, 
tum  revelatione  ei  non  opus  fuisset  ut  basi  inquisi- 
tionis  naturae.  Sed  quia  in  sola  inductione  spem  unam 
esse  putabat,  revelatione  ut  inductionis  fundamento  in- 
digere  se  putabat. 

§  29.   De  fastigio  Systematis. 

Sed  ad  fastigium  systematis  si  ascendimus,  dupli- 
cem  invenimus  scientiam :  ex  sensu  orientem  et  ex  in- 
spiratione,  quarum  uni  singula  dantur,  alteri  principia 
universalia,  ita  ut  quae  singula  cognoscit,  alteram  pro 
fundamento  habeat  et  quae  principia  intelligat  mundi 
principia  amplectatur,  ita  ut,  nisi  mundus  esset,  maxima 
ex  parte  non  existeret ;  exempli  causa  doctrinae  de  re- 
demptione,  amore,  creatione  aut  hominem  esse  ponunt 
aut  mundus  cur  existat,  exponunt.  Omnes  res,  quae 
extra  intellectum  existunt,  in  illo  reflectuntur  aut  per 
sensus  acceptae  aut  per  inspirationem.  Sic  omnia,  quae 
de  scientiis  Baco  pronunciat,  hac  continentur  sententia, 
omnes  res  refringi  in  intellectu,  qui  aut  abstractione  et 
digestione  rerum  sensibus  datarum,  aut  syllogismo,  my- 
steria  divina  explicante,  acquirit  scientiam.  Hanc  sen- 
tentiam  accipi  non  posse,  vidimus. 

C.  DE  TEMPORE  BACONIS. 

§  30.    De  ratione,   quae  intercedit  inter  Baconem  et 
alios  illius  temporis  philosophos. 

Systema  Baconis  postquam  pro  viribus  explicavimus, 
perpauca  de  tempore  Baconis  addamus.  Quae  tum 
maxime  vigebant  philosophiae,  fuerunt  hae:  Philologi, 
Theosophi  et  Platonici,  Aristotelici,  Telesius,  Sceptici. 

a.  De  Philologis. 
Ad  Philologos  quod  attinet,  hoc  commemorandum 
videtur :  principium  eorum  fuit  intellectus  linguam  con- 
formans.  Vulgarem  appetunt  Philosophiam,  quae  vitae 
communis  commodis  serviat;  praeterea  cum  Rhetoricam 
summi  pretii  putent,  exercitationem  loquendi  prae  ceteris 
commendant.  Huic  philosophiae  Baco  non  favebat;  sae- 
pissime  verborum  nimiam  curam  vituperat  exempli 
causa  (De  Augm.  I,  p.  15  Schonw.):  „Quid  enim  aliud 
sunt  verba,  quam  imagines  rerum,  ut  nisi  rationum 
vigore  animata  sint,  adamare  illa  idem  sit  ac  statuam 
deperire."  Baco  dirimit  popularem  sermonem  a  suo; 
idola  fori  e  verborum  insufficientia  deducit.  Vulgarem 
rationem,  quae  linguam  conformat,  accuratius  esse  exa- 
minandam,  quia  non  sit  totius  Philosophiae  fundamen- 
tum.  Grammaticam  et  Rhetoricam,  quam  prae  ceteris 
Nizolius  a  Dialectica  non  differre  putabat,  Baco  a  Lo- 
gica  et  Dialectica  dirimit,  cum  diversam  esse  a  ratione 
linguam  putet,  ita  ut  non  rationis  leges  e  linguarum  legi- 
bus  possint  abstrahi.  Vult  enim  Grammaticam,  „quae 

non  analogiam  verborum  ad  invicem  sed  analogiam  inter 
verba  et  res  sive  rationem  sedulo  inquirat"  (De  Augm. 
VI,  1).  Linguae  legibus  inventionis  methodum  regi  posse 
negat,  quae  a  rebus  pendeat.  Baco  ergo  aliam  esse  in- 
veniendi  methodum,  aliam,  quae  inventa,  dijudicata, 
memoriae  tradita  sunt,  enarrandi  demonstravit.  Rheto- 
ricam  autem,  quam  multi  e  philologis  propter  se  esse 
appetendam  putarunt,  ut  Ramus  et  Nizolius,  Ethicae 
subjecit  (De  Augm.  VI,  3).  Sed  in  hac  re  Baco  cum 
philologis  consentit,  Philosophiam  etiam  vitae  commodis 
servire  debere. 

Baco  inter  Philologos  prae  ceteris  Petrum  Ramum 
cognovisse  videtur.  Hoc  apparet  ex  loco  Valerii  Ter- 
mini,  ubi  Baco  de  duabus  „directionibus"  verba  fecit,  de 
qua  re  antea  diximus  (p.  6).  Ibi  haec  addit:  „This  no- 
tion  Aristotle  had  in  light,  though  not  in  use.  For  the 
two  commended  rules  by  him  set  down,  whereby  the 
axioms  of  Sciences  are  percepted  to  be  made  conver- 
tible  and  which  the  latter  men  have  not  without  ele- 
gancy  surnamed  the  one  the  rule  of  truth,  because  it 
preventeth  deceit,  the  other  the  rule  of  prudence,  be- 
cause  it  freeth  election,  are  the  same  thing  in  speculation 
and  affirmation  which  we  now  observe"  (Spedd.  III,  236). 
„The  latter  men"  quos  Baco  commemorat,  sunt  Ra- 
mus  et  Ramistae.  Hi  enim  regulas  illas  Aristotelis: 
^xazd  navzog^  xad-*  av%63  xa&olov"  appellarunt  regu- 
las  veritatis,  justitiae,  sapientiae.  Quodsi  Baco  dicit, 
duas  ex  illis  regulas  veritatis  et  sapientiae  easdem  esse 
ac  suas  regulas  „directionis  certae  et  liberae",  quibus 
formas  describit  (p.  6),  videtur  concedere,  se  illas  re- 

gulas,  ergo  etiam  formas,  a  Ramo  accepisse  (confer 
Spedd.  III,  203  fF.).  Haec  explicatio  affirmatur,  si  hunc  lo- 
cum  ex  scripto  De  Augm.  (VI,  2.  Adv.  L.  II ;  Spedd.  III,  403) 
addimus:  „Methodus  vero  veluti  scientiarum  architectura 
est.  Atque  hac  in  parte  melius  meruit  Ramus,  in  opti- 
mis  illis  Regulis  (xo&6Xov  tiqwtov,  xata  navxoq,  xad* 
avro)  renovandis,  quam  in  unica  sua  Methodo  et  Dicho- 
tomiis  obtrudendis.  Verumtamen  nescio  quo  fato  fit,  ut 
humanis  rebus  pretiosissimis  semper  adhibeantur  per- 
niciosissimi  quique  custodes.  Certe  conatus  Rami  circa 
illam  propositionum  limam,  conjecit  eum  in  epitomas 
illas  et  scientiarum  vada  . . .  Conatum  nihilosecius  Rami 
in  hac  parte  utilem  fuisse  non  injitiamur"  Ramus  has 
regulas  appellat  axiomata  artium  et  ipse  Logicam  in  ar- 
tem  inveniendi  dividit  et  dijudicandi.  Nomen  „Artis" 
etiam  Baco  ut  Logicae  nomen  accepit  eandemque  divi- 
sionem  in  artem  inveniendi  et  dijudicandi  perfecit,  quam- 
quam  his  duabus  partibus  artem  retinendi  et  tradendi 
addidit1).   Sed  de  Philologis  satis  dictum  esse  videtur. 

b.  De  Theosophis  et  Platonicis. 
Ad  Theosophos  et  Platonicos  quod  attinet,  infitiari 
non  possumus,  multos  eorum  Baconem  cognovisse,  prae 

l)  In  ceteris  Baco  cum  Ramo  consentire  evitat  (Impet.  Philos. 
Schonw.  II,  738) :  „Ne  vero  cum  contra  Aristotelem  sententiam  fero,  me 
cum  rebelle  ejus  quodam  Neoterico  Petro  Ramo  conspirasse  augurere. 
Nullum  mihi  commercium  cum  hoc  ignorantiae  latibulo,  perniciosis- 
sima  literarum  tinea,  compendiorum  patre,  qui  cum  methodi  suae  et 
compendii  vinclis  res  torqueat  et  premat,  res  quidem  si  qua  fuit  ela- 
bitur  protinus  et  exilit;  ipse  vero  aridas  et  desertissimas  nugas 
stringit."  conf.  De  Augm.  VI,  2  p.  151. 

ceteris  Paracelsum,  quem  ducem  Alchymistarum  esse 
putasse  yidetur  (De  Augm.  IV,  2  p.  103.  Schonw.  Im- 
petus  philos.  II  p.  739.  Intueor  ab  altera  parte  cohor- 
tem  chymistarum,  inter  quos  se  ante  alios  jactat  Para- 
celsus).  Praeterea  Baco  Patricium  Venetum  (De  Augm. 
III,  4  p.  89),  Baptistam  de  Helmont,  item  Gilbertum 
(Nov.  Org.  I,  54.  64.  70),  Marsilium  Ficinum  (Historia 
Vitae  et  Mortis  IX,  10.  25;  I,  95),  Agrippam  (Impet. 
Phil.  II,  741)  cognovit.  Constat  Theosophos  subjectivam 
appetere  scientiam;  quae  in  nobis  inveniuntur,  rebus 
ascribere.  Quare  omnes,  hominem  esse  mikrokosmum, 
putaverunt ;  in  eo  omnia  inveniri  rerum  principia.  Cum 
autem  internum  imprimis  hominem  respicerent,  rebus 
quoque  inesse  internas  qualitates  putaverunt.  Supersti- 
tionem  luxuriosissimam  vulgasse  eos  constat.  In  me- 
moriam  revocemus  Reuchlini  Kabbalam,  Agrippae  Ma- 
giam,  Ficini  de  Musica,  figurarum  signis,  Astrologia 
superstitiosas  opiniones.  Huic  philosophiae  Baco  valde 
adversatus  est.  Cognitionem  naturae  per  cognitionem 
Dei  et  per  Sympathiam  rejecit:  dicit  exempli  causa: 
(Impetus  philos.  II  p.  739)  „Tu  (Paracelse)  divina  natu- 
ralibus,  sacris  profana,  fabulis  haereses  miscendo  veri- 
tatem  (sacrilege  impostor)  tum  humanam  tum  religiosam 
polluisti"  (740).  „Cumque  Paracelsica  ista  se  obtulissent 
et  ostentationum  praeconiis  et  obscuritatis  subterfugiis 
et  religionis  affinitatibus  et  alio  fuco  commendata,  te 
(Severine)  in  hoc,  non  rerum  fontes,  sed  spei  hiatus 
jactu  quodam  indignationis  dedisti.  Jam  caeteros  chy- 
mistas  sententia  in  Paracelsum  lata  defixos  cerno  ob- 
stupescere".  Eodem  modo  Sympathiae  cognitionem  re- 

jicit  et  sententiam  hominem  esse  mikrokosmum:  (De 
Augm.  IV,  2)  „Neque  propterea  cum  Paracelso  et  Al- 
chymistis  ita  desipimus,  ut  putemus,  inveniri  in  corpore 
humano,  quae  singulis  Universitatis  Rerum  speciebus 
respondeant,  sicut  illi  fabulantur,  leviter  et  crassa  Mi- 
nerva  traducentes  Emblema  illud  Veterum  (quod  homo 
esset  Mikrokosmus  sive  Epitome  totius  Mundi)  ad  hoc 
commentum  suum."  (De  Augm.  III,  5)  „Nam  quantum 
ad  naturalem  Magiam  credulas  quasdam  et  superstitio- 
sas  traditiones  et  observationes  de  sympathiis  et  anti- 
pathiis  rerum  atque  de  occultis  et  specificis  proprie- 
tatibus  complectentem,  cum  frivolis  ut  plurimum  expe- 
rimentis,  potius  occultandi  artificio  et  larva,  quam  re 
ipsa  admirandis,  non  erraverit  sane,  qui  eam  dixerit  a 
scientia,  quam  quaerimus,  tantum  distare,  quoad  veri- 
tatem  naturae,  quantum  Libri  rerum  gestarum  Arthuri 
ex  Britannia  ....  et  hujusmodi  heroum  umbratilium, 
differunt  a  Caesaris  Commentariis  quoad  veritatem  hi- 
storicam."  (Nov.  Org.  11,48  Sch.  p.  401.  De  Augm.  I. 
p.  19.  Nov.  Org.  I,  66.  85  p.  304.  Cogitata  et  Visa 
Spedd.  III,  592.  Schonw.  578.)  Apparet  Baconem  non 
aliter  has  sententias  dijudicare  potuisse,  cum  ipse  rebus, 
non  internae  scientiae  faveret.  Nihilo  secius  id  negare 
non  possumus,  optime  Theosophos  de  scientia  naturali 
meritos  esse,  quod  experimentum  primi  commendave- 
rint,  et  prae  ceteris  Paracelsum,  etsi  temere  et  prae- 
propere  e  singulis  experimentis  totius  naturae  proces- 
sum  cognoscere  se  putabant  ut  Paracelsus  ex  Alchymia. 
Baco  non  primus  experimentum  adhibuit,  sed  primus 
certam  et  totam  naturam  amplectens  experimentandi 

methodum  invenit.  Hoc  ipsum  Baco  concedere  videtur, 
cum  dicat:  (Nov.  Org.  I,  73)  „Chymicorum  industria 
nonnulla  peperit,  sed  tanquam  fortuito  et  obiter  aut 
per  experimentorum  guandam  variationem,  non  ex  arte 
aut  Theoria  aliqua;  nam  ea,  quam  confinxerunt,  expe- 
rimenta  magis  perturbat,  quam  juvat.  Eorum  etiam, 
qui  in  Magia  versati  sunt  pauca  reperiuntur  inventa; 
eaque  levia  et  imposturae  propiora."  Experimentum  ipsum 
se  invenisse  negat,  sed  Methodum  experimentandi  Chy- 
micorum  hoc  loco  vituperat.  Eodem  modo  dicit:  (Nov. 
Org.  I,  85)  „Neque  tamen  negandum  est,  Alchymistas 
non  pauca  invenisse  et  inventis  utilibus  homines  do- 
nasse."  Sed  de  his  philosophis  satis. 

c.  De  Aristotelicis. 

Aristotelici  universalia  in  rebus  esse  concedunt  et 
inductionem  commendant.  Causas  finales  esse  in  na- 
tura.  Rationem  sive  formam  in  natura  existentem  in- 
quirunt  et  organismum  in  natura  prae  ceteris  respi- 
nunt.  Baconem  Aristotelicos  novisse  certum  est  (Nov. 
Org.  I,  63;  De  Augm.  I,  Schonw.  p.  19;  III,  4;  Parmenid. 
Teles.  philos.  Schonw.  p.  670.  672.  674).  Baconem  con- 
stat  Aristoteli  et  Peripateticis  adversatum  esse.  Prae 
ceteris  illud  negat,  causam  finalem  in  Physica  esse  ad- 
hibendam.  Dixerat  exempli  causa  Caesalpinus l)  (Quaest. 


l)  Usus  sum  editione:  Philosophicarum  tractationum  tomus  unus, 
in  quo  continentur :  I.  Philippi  Mocenici  contemplationes  V.,  II.  An- 
dreae  Caesalpini  Aretini  Quaestionum  Peripateticarum  libri  V.,  III.  Ber- 
nardini  Telesii  Consentini  de  rerum  natura  juxta  propria  principia 
LibrilX.  1588. 

Peripat.  II,  1  p.  395):  „Cum  enim  divinum  quoddam  sit 
et  appetibile,  ex  necessitate  erit  etiam  id  quod  appetit: 
1  Physic.  text.  81  nec  tamen  ob  id  ex  se  dicetur  esse 
ipsum  appetens;  ablato  enim  appetibili  simul  et  id  quod 
appetit  auferri  est  necesse;  pendet  enim  ex  eo  et  ideo 
est,  quia  finis  est.  Neque  compositio  adhuc  erit  ex  ap- 
petibili  scilicet  et  appetente,  necesse  enim  esset  prae- 
existere  id  quod  appetit,  antequam  esset;  componuntur 
enim,  quae  sunt  . . .  Quod  igitur  ipsius  coeli  primo  mo- 
vetur,  non  compositum  est  ex  substantia  separata  et 
orbe  sed  simplex  corpus;  hoc  autem  non  est  potentia  sed 
actu:  neque  id,  quod  est,  ex  se  habet  sed  ab  altero, 
scilicet  fine.  Nec  etiam  fit,  ut  substantia  immaterialis 
misceatur  cum  corpore;  non  enim  per  modum  compo- 
sitionis  cum  fine  est  id,  quod  a  fine  pendet.  Sed  id 
contingit  in  iis,  quae  efficiuntur.  Ubique  enim  fit  com- 
positum;  forma  autem  non  efficitur  neque  materia.  Nam 
utraque  praeexistunt  7  Metaph.  text.  26.  At  hic  solus 
finis  praeexistit  secundum  rationem  licet  tempore  simul 
sint.  Hoc  autem  modo  pendere  a  primo  principio  omnk 
quae  sunt  aperuit  Aristotel.  12  Metaph.  text.  38;  cum 
enim  ostendisset  necessitatem,  quae  est  ipsius  ultimi 
finis;  et  principium  eo  modo  esse  ut  est  necessitas, 
concludit:  a  tali  ergo  principio  coelum  et  natura  de- 
pendet."  Ab  ultimo  fine  ergo  omnia  pendere  putat  Cae- 
salpinus.  Sed  ultimus  finis  a  mundo  dirimitur.  Deiis 
non  in  mundo  ipse  agit  et  operatur.  Dicit  enim  Cae- 
salpinus  (Quaest.  Peripat.  II,  1.  396):  „finis  enim  immo- 
bilis  existens  movet"  eodem  modo  (II,  Quaest.  4,  p.  403). 
„Quum  primus  motor  immobilis  existens  tanquam  appe- 

tibile  quoddam  moveat  caelum,  appetitus  autem  sequa- 
tur  aut  sensum  aut  intellectum,  necesse  est  intellectum 
esse  summum  bonum;  sensus  enim  non  est  rerum  se- 
paratarum;  sed  intelligentia  solum:  idcirco  dictum  est 
12  Metaph.  text.  36  prima  eadem  esse  appetibilia  et  in- 
telligibilia  et  intellectionem  principium  esse  appetentiae. 
Quoniam  vero  intellectus  quidam  speculativus  dicitur, 
quidam  activus,  alius  quoque  factivus  .  .  .  testatur 
Arist.  10  Ethica  8  deorum  operationem  contemplativam 
tantun;  esse  non  autem  activam  neque factivam"  „Spe- 
culativus  autem  intellectus  substantia  existens  per  se, 
non  alterius  gratia  appetibilis,  ea  quae  apta  nata  sunt 
appetere  perficit,  non  agendo  quippiam,  aut  introdu- 
cendo  m  materia  aliquid,  hoc  enim  laboriosum  esset,  sed 
per  sui  praesentiam  educendo  ex  potentia  materiae  for- 
niam,  ad  quam  apta  nata  est."  Apparet  igitur  mate- 
riam  non  a  Deo  creatam  esse,  sed  cum  eo  coexistentem 
ab  illo  ut  fine  pendere;  Deum  sic  a  mundo  esse  divi- 
sum,  ut  in  illo  agere  non  possit.  Contra  tales  explica- 
tiones  Baco  verba  fecit  (De  Augm.  III,  4,  p.  92  Schonw.) : 
„Atque  magis  in  hac  parte  accusandus  Aristoteles  quam 
Plato,  quandoquidem  fontem  causarum  finalium  Deum 
scilicet  omiserit  et  Naturam  pro  Deo  substituerit,  cau- 
sasque  ipsas  finales  potius  ut  Logicae  Amator  quam 
Theologiae  amplexus  sit  ...  Scilicet  Aristoteli,  post- 
quam  naturam  finalibus  causis  impregnasset  naturamque 
nihil  frustra  facere  suique  voti  semper  esse  compotem 
et  hujusmodi  multa  eo  spectantia  posuisset,  amplius 
Deo  non  fuit  opus."  Quae  sententiae  eo  clariores  fiunt, 
si  cogitamus  in  Peripateticos  modernos  eum  invectum 

esse,  qui  Deum  a  natura  plane  prohibebant.  Quia  Baco 
finem  rejicit,  etiam  de  organismis  aliam  pronuntiat  sen- 
tentiam,  quam  Aristotelici.  Organismos  enim  formis 
mutat,  quas  non  cum  ratione  ipsa  conjungit,  ut  Aristo- 
telici,  qui  intellectum  et  formam  et  finem  idem  esse 
putabant  (Caesalpin.  Quaest.  II,  6),  sed  a  fine  dirimit 
(Nov.  Org.  II,  2).  5?Etiam  non  male  constituuntur  causae 
quatuor,  materia,  forma,  efficiens,  finis.  At  ex  his  causa 
finalis  tantum  abest,  ut  prosit,  ut  etiam  scientias  cor- 
rumpat  nisi  in  hominis  actionibus."  Non  aliter  Baco 
Aristotelicis  objicit,  quod  materiam  fixam  esse  putave- 
rint  et  passivam,  quae  moveri  debeat  forma.  Vult  autem 
materiam  se  ipsam  movere,  formam  ei  inesse  imma- 
nentem;  materiam  pluris  aestimat,  quamformam;  Ari- 
stotelici  formam  materiae  praeferunt.  Dicit  exempli 
causa  Caesalpinus  (Quaest.  Perip.  II,  7,  p.  389).  „Materia 
enim  secundum  se  non  est  substantia."  Concedimus, 
quod  materiae  actum  ascribit  (Quaest.  IV,  7,  p.  489). 
„Ex  his  igitur  colligimus,  quamcunque  materiam  seu 
primam  seu  postremam  indeterminationem  habere  et  po- 
tentiam  ad  substantiam  aut  reliqua  praedicamenta  ... 
se  dante  illam  indeterminationem  actum  quendam  ha- 
bere,  secundum  quem  praedicatio  recta  de  ipsa  fiat,  ideo 
substantiam  esse  et  hoc  aliquid."  „Necesse  est  igitur 
materiam  continum  quid  esse  et  magnitudinem"  (p.  490). 
„Item  ostensum  est,  alibi  corpus  supremum  quoddam 
genus  esse  ipsius  substantiae,  suprema  autem  genera 
non  componuntur  ex  aliis.  Corpus  autem  formam  esse 
impossibile  est  ...  Materia  igitur  erit."  Sed  talia  ea 
tantum  de  causa  dicit,  quia  materiam  in  formam 

transire  negat.  „Nam  non  esset  cornpositio  ex  materia 
et  forma  sed  transitio  materiae  in  formam^  Sed  ma- 
teriam  a  forma  pendere,  nusquam  a  Caesalpino  nega- 
tur  (p.  491):  „Dispositiones  enim  materiae  propter  finem 
et  substantiam  sunt,  separata  autem  a  substantia  non 
amplius  habent  rationem  substantiae;  non  igitur  est 
mirum  fugere  ipsam  substantiam,  cum  resolvimus  in 
ultimas  conditiones  materiae,  ut  notavit  Aristoteles,  in 
quem  errorem  incidebant  antiqui,  putantes  ipsum  ens  et 
substantiam  esse  materiam;  ideoque  corporum  principia 
putaverunt  esse  omnium  principia.  At  magis  substantia 
est  ipsa  forma,  hujus  enim  gratia  materia  est."  „Pn- 
marn  ergo  materiam  ab  illo  actu  pendere  concedimus, 
qui  primus  est,  ab  indivisibili  scilicet  divisibile  et  ab 
uno  multitudo."  Apparet  ergo  Caesalpinum  ea  de  causa, 
actu  existere  primam  materiam,  velle,  quia,  ut  formam 
accipiat,  habere  debet  accipiendi  potentiam  et  ut  po- 
tentiam,  actum  (IV,  7,  p.489).  Sed  actum  ea  sola  causa 
habet,  ut  formam  accipiat;  forma  enim  finis  est  mate- 
riae  (II,  1,  p.  396).  Contra  Baco  sic  dicit  (De  Parm. 
Teles.  Democr.  philos.  p.  673):  „Sed  in  eo  lapsus  vide- 
tur  (Telesius),  quod  molem  materiae  certam  et  defini- 
tam  agnoscit,  ad  virtutem,  qua  se  numeris  suis  tueatur, 
caecutit  eamque  profundissirnis  Peripateticorum  tenebris 
immersus  accessorii  loco  ducit,  cum  sit  maxime  princi- 
palis,  corpus  suum  vibrans,  aliud  submovens,  solida  et 
adamantina  in  se  ipso  atque  unde  decreta  et  possibilis 
et  impossibilis  emanant  auctoritate  inviolabili."  Quanti 
autem  formam  aestimaverint  Aristotelici,  apparet  e 
Metaphysica.  Exempli  causa  Caesalpinus  haec  profert 

(Quaest.  Peripat  I.  3.  p.  370):  „Sapientiani  autero  e?se 
primam  Philosophiam  testatur  Aristoteles;  (Ethica 
c.  7);  exactissimam  enim  scientiarum  esse  nec  solum 
circa  principia  versari  sed  et  circa  ea,  quae  ex  prin- 
cipiis  colliguntur,  idcirco  compositionem  esse  intel- 
lectus  et  scientiae,  rerum  tamen  praestantissimarura."' 
«Primo  igitur  Philosopho  relinquuntur  ea,  quae  nullam 
habent  materiam;  haec  autem  definiri  non  posse  osten- 
sum  est"  (p.  372).  «Oirmiuin  autem  perfectissimus  est 
(modus  sciendi),  quo  ipsum  quid  est  simplicissimum 
apprehendimus,  primum  omnium  scientiarum  initium* 
Quae  cum  dicant  Aristotelici,  Baco  Aristoteli  semper 
objicit.  quod  «Naturalem  suam  Philosophiam  Logicae 
suae  prorsus  niancipaverit,  ut  eam  fere  inutilem  et 
contentiosam  reddiderit.~  Eodem  modo  Syllogismum  re- 
jicit.  Yituperat  Aristotelem.  rquod  mundum  e  categoriis 
effecerit,  Philosophiam  naturalem  Dialectica  corruperit, 
quod  Physica  nihil  aliud  quam  Dialecticae  voces  ple- 
rumque  sonet,  quod  experientiam  ad  constituenda  de- 
creta  et  axiomata  non  rite  consuluerit,  sed  postquam 
pro  arbitrio  decrevisset  experientiam  ad  sua  placita  tor- 
tam  cireuruducat  et  captivanr  (Xov.  Org.  I.  63.  Impet. 
Philos.  Schonw.  II,  738).  rNon  aliter  Peripatetie: 
jurgat:  quod  ex  more  est  et  ipsis  Peripateticis.  qui  ad 
experimenta  contuenda  instar  nocturnarum  sunrj  neque 


l)  Confer  Caesalpin.  Quaest.  Perip.  1,1:  rSensibilia  enim  con- 
fusa  quaedam  sunt  et  indistincta:  quae  omnia  simul  indistincte  ve- 
niunt  in  ^ensum;  intellectus  autem  singula  seorsum  contemplans, 
distincte  cognoscit.~  Baconem  sensibus  ipsis  acquiri  di^tinctiorem 
cognitionem  per  experimenta  vidimus. 

id  tam  ob  facultatis  imbecillitatem  sed  ob  cataractas  opi- 
nionum  et  contemplationis  plenae  et  fixae  impatien- 
tiam"  (Parm.  Teles.  Dem.  philos.  Schonw.  p.  674).  Sed 
talia  quamquam  iis  objicit,  tamen  leges  universales 
esse  reales  putat,  id  quod  a  nemine  scit  quam  ab  Ari- 
stotele  et  Peripateticis.  Nam  etsi  hanc  scientiam  reve- 
lationi  ascribit,  tamen  eam  ex  revelatione  non  accepit. 
Caesalpinus  autem  exempli  causa  sic  dicit  (I,  1,  p.  363): 

„  unitatem  prius  cognoscimus  quam  multitu- 

dinem :  unum  enim  mensura  est  multitudinis,  ipsa  autem 
mensura  in  unoquoque  genere  notissima  est.  Cum  igitur 
et  totum  et  confusum  unitatem  significet,  quae  multitu- 
dinem  seu  distinctionem  et  partes  continet,  prius  illa 
quam  haec  cognoscere  debemus  . . .  confusa  . . .  est  sin- 
gularium  cognitio,  universalium  autem  distincta."  Haec 
ultima  Baco  quamquam  rejecit,  tamen  illud  accepit, 
unum  mensuram  esse  multitudinis,  „universalia  omnibus 
convenire1)."  Sed  de  Aristotelicis  satis. 

d.  De  Telesio. 

Pergamus  ad  Telesium.  Baco  Telesium  maximi 
aestimavit:  dicit  exempli  causa  (Parm.  Teles.  Dem. 
philos.  Schonw.  673)  „De  Telesio  autem  bene  sentimus 
atque  eum  ut  amantem  veritatis  et  scientiis  utilem  et 
nonnullorum  placitorum  emendatorem  et  novorum  ho- 
minum  primum  agnoscimus"  (Sylva  sylvar.  Cent.  I,  69) 
„Sensit  idem  Telesius,  qui  Parmenidis  philosophiam  re- 

x)  Dicit  Caesalpinus  (p.  363):  „Universalium  enim  ea  prius 
mente  concipimus,  quae  omnibus  conveniunt,  quam  quae  quibusdam, 
ut  ens  et  unum,  priusquam  corpus  aut  animal." 

duxit,  interque  novitios  prae  omnibus  commendatur." 
Telesius  Philosophiae  Physicam  ascribit.  Omnia  moveri 
odio  diversorum,  amore  aequalium,  quia  omnia  in  con- 
servandi  sui  custodia  posita  sint,  per  quam  cognata 
amentur,  contraria  repellantur.  Dicit  enim  ipse1):  (De 
rer.  nat.  sec.  propr.  principia  IX,  2  p.  923)  „Itaque  bo- 
num,  cujus  consequendi  gratia  afficitur  commoveturque, 
spiritus  ipsius  conservationem  esse  ambigi  non  potest. 
Nec  vero  spiritus  modo  sed  ens  praeterea  quodvis  non 
aliud  consequi  appetereve  potest  bonum,  nisi  ut  in  pro- 
pria  sequetur  natura,  quale  omnino  est,  tale  perpetuo 
ut  permaneat,  nec  malum  ullum  pati  nisi  ut  corrum- 
patur."  Scimus  Baconem  in  hac  re  Telesium  superasse, 
nam  „bonum  communionis"  praefert  „bono  suitatis". 
Sed  in  eo  Baco  cum  Telesio  consentit,  sensus  Philoso- 
phiae  naturalis  esse  basin.  Dicit  enim  Telesius  sic: 
(De  rer.  Nat.  VIII,  1  p.  875)  „Res  porro  omnes  propte- 
rea  percipiens  spiritus,  quod  ipse  ab  omnibus  patitur 
commoveturque,  earum  itidem  similitudinem  percipit  et 
dissimilitudinem.  Quae  scilicet  in  ipsum  agunt  et  a 
quibus  idem  ipse  patitur,  ut  unum  ea  omnia,  atque  ut 
idem  percipit  statuitque,  at  diversa,  quae  diversa  agunt 
et  a  quibus  patitur  diversa  ...  Et  ubi  itaque  quotvis 
intuetur  homines  vel  bene  in  multis  inter  se  eos  diffe- 
rentes,  omnes  tamen  ut  unum  hominem  sentit  unumque 
esse  statuit,  in  eo  scilicet  inter  se  congruentes  conve- 
nientesque."  —  Non  aliter  Baco  dicit:  (De  Augm.  II,  1) 
„Etsi  etiam  (Historia  naturalis)  circa  species  versari  vi- 


[)  Editionem,  qus  usus  sum,  jam  commemoravi.  p.  135.  Corol.  1. 

deatur,  tamen  hoc  fit  ob  promiscuam  rerum  naturalium 
sub  una  specie  similitudinem,  ut  si  unam  noris  omnia 
noris".  Uterque  putat  species  immediate  percipi.  Ba- 
conem  vidimus  Mathematicam  Physicae  subjicere.  Non 
aliter  dicit  Telesius.  (De  rer.  nat.  VIII,  5  p.  881)  „Ita- 
que  aequalitas,  quam  extrinsecus  angulus  duobus  intrin- 
secis  sortitus  est,  linearumque  a  centro  ad  circumferen- 
tiam  exitus,  quod  tres  trianguli  duobus  rectis  lineaeque 
sibi  ipsis  aequales  sint,  non  causa  sed  signum  atque 
indicium  sunt ;  at  quod  calor  aquas  evaporandi  et  aquae 
a  calore  in  vapores  agi  aptae  sint,  non  a  signo  quopiam 
habemus  sed  &  propria  caloris  aquarumque  natura  jam 
diu  sensu  percepta  cognitaque,  a  simili  igitur  magis 
propria;  magisque  a  propria  causa  propriaque  rei  natura 
et  substantia,  naturales  (causae)  quam  mathematicae."  Sed 
quamquam  in  eo  ambo  consentiunt,  in  sensibus  omnem 
positam  esse  scientiam,  tamen  Baco  id  non  concedit 
intellectum  ipsum  sensuum  esse  functionem.  Telesius 
autem  haec  pronunciat:  (De  rer.  nat.  VIII,  3  p.  879) 
„Ratio  omnino  omnis  quae  quid  ponit,  ex  eorum  id 
ponit  similitudine ,  quae  sensu  percepta  sunt,  et  quae 
quid  rejicit,  propterea  id  rejicit,  quod  iis,  quae  sensu 
percepta  sunt,  adversum  id  est  contrariumque,  nec  alio 
modo  aliave  ratione  ulla  intelligere  licet  quid,  aut  ratio 
ulla  confici  nobis  potest."  „ .  . .  Quae  sensu  percipimus 
aut  percipi  possunt,  nihil  ea  ulterius  ratione  intelligere 
curamus  digmamurve,  ut  quae  scilicet  multo,  quam  ra- 
tione  ulla  intelligi  queant,  proximius  percepta  sint  prae- 
stantiusque."  Haec  ultimaBaco  non  concedit.  Sed  quan- 
tum  sensibus  Baco  tribuat,  supra  vidimus.  Atque  in  hac 

re  Telesium  secutus  est,  qui  et  ipse  dicit:  similitudi- 
nem  eorum,  quae  sensus  percipiat,  nihil  nos  decipere 
posse1).  (De  rer.  nat.  VIII,  5  p.  881)  Baconem  comme- 
moravimus  concedere  sensuum  fallacias;  sed  sensibus 
sensus  juvari  posse  putat,  cum  experimenta  omnia  pa- 
tefactura  esse  speret,  quae  sensuum  sunt  auxilium. 
Haec  sententia,  Baconem  Telesium  secutum  esse,  ea  re 
comprobatur,  quod  Baco  Telesium  novorum  hominum 
primum  esse  dicit  —  hoc  enim  intelligi  non  posset, 
nisi  in  hoc  fundamento  cum  illo  consentiret  —  et 
quod  uterque  animam  rationalem  et  irrationalem  discer- 
nit  et  irrationalem  materialem  esse,  rationalem  a  Deo 
inditam  esse  putat.  Illa  enim  profert  Telesius:  (De  rer. 
V,  2  p.  739)  „Haec  et  alia  non  penitus  stupido  peni- 
tusque  ferino  homini,  seorsum  a  reliquis  animalibus 
substantiam  homini  inesse  penitus  divinam  et  ab  ipso 
demissam  Deo,  declarare  possunt."  (V,  3  p.  740)  „At 
substantia  a  Deo  immissa,  quod  (ut  subsistat)  nulla 
prorsus  materia  opus  habet,  nihilque  prorsus  a  materia 
pendet,  et  naturarum  corpori  praeinexistentium  nulli 
prorsus  contraria,  sed  longe  ab  omnibus  diversissima 
cum  sit,  proindeque  nullo  ab  illis  malo  affici  cum  pos- 
sit,  nihil  illae  amoliendae  ipsi  sunt  et  corrupto  corpore 
nihil  ipsa  corrumpitur."  Irrationalem  autem  animam, 
quae  et.ipsa  homini  insit,  (De  rer.  Nat.  V,  3)  sic  de- 
scribit:  ,5Itaque  animal  non  unum  ens,  sed  e  plurimis 

J)  Eodem  modo  Telesius  erroris  causam  a  sensibus  transfert  ad 
res;  „decipitur  interdum  spiritus,  quod  quae  rebus  insunt,  non  unis 
omnia  insunt  et  quae  insunt,  non  perpetuo  neque  omnibus  ejusdem 
generis  insunt"  (p.  882  L.  VIII,  6). 

longeque  a  se  ipsis  dissidentibus  rebus  veluti  vinculis 
quibusdam  sibi  ipsis  colligatis  compositum  est:  nec  e 
manifestis  modo,  sed  e  spiritu  itidem,  qui  quod  nervoso 
inexistit  generi  et  summa  donatus  est  tenuitate,  nus- 
quam  conspicuus  est."  Eodem  modo  dicit  (De  rer.  nat. 
V,  5  p.  743)  „Quoniam  igitur  nec  sensoriis  nec  visce- 
ribus  nec  ipsi  etiam  nervoso  generi,  ut  propria  ipso- 
rum  natura  sentiens  anima  indi  potest,  eaeque  modo 
animalis  partes  sentiendi  facultate  donatae  videntur, 
quibus  quaepiam  inest  nervosi  generis  portio  et  in 
ipsius  universitate  et  odores  percipiuntur  sonique  et 
passiones,  quas  reliquis  in  portionibus  anima  patitur, 
. . . .  utique  vel  si  nulla  nervoso  generi  inesse  visa  foret 
substantia,  cui  sentiendi  vis  attribui  posset,  inesse 
eam  tamen,  longe  tenuissimam  lucidamque  et  mobi- 
lem,  existimandum  necessario  foret."  (De  rerum  nat. 
V,  10  p.750;  V,  13;  V,  29)  „Nulla  igitur  . . .  ratio  ob- 
stare  videtur,  quin  corpoream  animam  e  semine  eductam 
ponere  liceat."  (V,  40  p.  788)  Baconem  autem  sic  dicere 
videmus  (De  Augm.  IV,  3  p.  116)  „Quid  enim  ad  doctri- 
nam  de  substantia  animae  faciunt  actus  ultimus  et  forma 
corporis  et  hujusmodi  nugae  Logicae1)?  Anima  siqui- 
dem  sensibilis  sive  brutorum  plane  substantia  corporea 
censenda  est  a  calore  attenuata  et  facta  invisibilis,  aura 
e  natura  flammea  et  aeria  conflata,  aeris  mollitie  ad 
impressionem  recipiendam,  ignis  vigore  ad  actionem 
vibrandam  dotata,  partim  ex  oleosis  partim  ex  aqueis 
nutrita,  corpore  obducta  atque  in  animalibus  perfectis 


l)  Haec  contra  Peripateticos  dicta  esse  videntur. 

in  capite  praecipue  locata,  in  nervis  percurrens  et  san- 
guine  spirituoso  arteriarum  refecta  et  reparata,  quem- 
admodum  Bernardinus  Telesius  et  dispulus  ejus  Augu- 
stinus  Donius  aliqua  ex  parte  non  omnino  inutiliter 
afferunt."  Ad  materiam  quod  attinet  etiam  illam  sen- 
tentiam:  materiae  quantum  neque  augeri  nec  minui 
posse,  a  Telesio  accepit  (De  Augm.  III,  1)  „Quantum  na- 
turae  nec  minuitur  nec  augetur;  omnia  mutantur,  nil 
interit;  interitus  rei  arcetur  per  reductionem  ejus  ad 
principia".  Telesius  enim  et  ipse  pronuntiat:  (De  rer. 
nat.  I,  5  p.  562)  „Nulla  porro  agendi  seseque  generandi 

facultate  materia  donata  cum  sit         nihil  tamen  ejus 

moles  itaque  nec  mundi  magnitudo  imminui  augerique 
apparet  unquam."  Sed  in  ea  re  differunt.,  ut  Telesius 
molem  materiae  immotam  esse  velit:  „Propterea  porro 
a  Deo  optimo  maximo  moles  creata,  ut  agentes  operan- 
tesque  naturae  eam  subirent  in  eaque  subsisterent  ... 
caelum  ex  ea,  terramque  et  entia  reliqua  constituerent 
omnia,  non  aliud  ipsa  sed  molem  modo  corpusque  prae- 
stante,  nullis  ipsa,  quae  agentibus  operantibusque  na- 
turis  tributa  sunt,  sese  amplificandi  effundendique  nec 
sese  commovendi  continendique  viribus,  nec  specie  iti- 
dem,  quae  illarum  alterius  speciem  rejiceret,  agente  ni- 
mirum  vigenteque  et  visibili  donanda  fuit,  nec  donata 
apparet,  sed  penitus  iners  ignavaque  et  veluti  demor- 
tua  facta  est  et  obscura  invisibilisque.  Itaque  nusquam 
sese  amplificare  veluti  novam  facere  apparet,  sed  quae 
ipsius  portio  expandi  videtur,  manifeste  a  subeunte  ca- 
lore  expanditur  amplificaturque ,  veluti  et  quae  in  an- 
gustius  cogitur  manifeste,  frigus  eam  densat  constrin- 

gitque."  (De  rer.  nat.  I,  4  p.  560)  „Utique  ad  entium 
natura  constantium  constitutionem,  corporea  itidem  mo- 
les  afferenda  necessario  est  et  tria  omnino  illorum  prin- 
cipia  ponenda  sunt,  agentes  natnrae  duae,  calor  frigus- 
que  et  corporea  moles  una"  Qua  cum  sententia  Baco 
pugnat:  (De  Parm.  Teles.  Democr.  Phil.  Schonw.  p.  673) 
„Primo  sumendum,  quod  a  Telesio  datur,  materiae  sum- 
mam  aeternum  constare,  nec  augeri  nec  minui.  Nihil 
enim  simile  fere  inter  errores  reperitur,  quam  ut  quis 
virtutem  istam  materiae  inditam,  per  quam  ipsa  se  ab 
interitu  vindicat,  adeo  ut  minima  quaeque  materiae  por- 
tio  nec  universa  mundi  mole  obrui  nec  omnium  agen- 
tium  vi  et  impetu  destrui  aut  ullo  modo  annihilari 

et  in  ordinem  redigi  queat         pro  agente  virtute  non 

habeat."  Elucet  ergo,  Baconem  illam  sententiam,  „ma- 
teriam  actionis  omnis  omnisque  operationis  expertem 
esse"  non  accipere.  Dicit  enim:  „hanc  ille  dotem,  qua 
materia  se  servat  et  sustinet,  transmittit  ut  passivam 
et  tanquam  ad  rationem  quanti  potius,  quam  ad  for- 
mam  et  actionem  pertinentem."  (673)  Vult  Baco  ma- 
teriae  ipsi  actionem  ascribi.  Telesii  materiam  ut  ab- 
stractam  rejicit:  (671  Schonw.)  „Atque  utinam  hoc 
saltem  semel  et  inter  omnes  conveniret,  ne  aut  ex  non 
Entibus  Entia  aut  ex  non  principiis  principia  constitui 
placeret.  Principium  autem  abstractum  non  est  Ens, 
rursus  Ens  mortale  non  est  principium  . . .  Atque  sa- 
tius  foret  hujusmodi  quiddam  diserte  affirmare  quam 
studio  aeternum  aliquod  principium  statuendi  in  durius 
incommodum  incidere,  ut  idem  principium  ponatur 
phantasticum  ...    Telesio  tamen  hyle  placuit."  Eodem 

10* 

modo  dicit:  (670  Schonw.)  „Atque  haec  sunt,  quae  Te- 
lesio  (et  fortasse  Parmenidi)  circa  rerum  principia  visa 
sunt,  nisi  quod  Telesius  hylen  addidit  de  proprio,  Pe- 
ripateticis  scilicet  notionibus  depravatus."  (Impet.  Phi- 
los.  p.  739  Schonw.)  Baco  vult  materiam,  quae  in  fluxu 
sit:  „Itaque  relinquitur,  ut  illud  immutabile  sit  mi- 
nimum;  nisi  forte  quis  asserat  omnino  principia  nulla 
existere;  sed  rem  alteram  alteri  pro  principiis  esse, 
legem  atque  ordinem  mutationis  constaniia  esse  et  aeterna, 
essentiam  ipsam  fluxam  et  mutabilem.  Atque  satius  foret 
hujusmodi  quiddam  diserte  affirmare." 

Non  aliter  Telesio  Baco  et  id  objicit,  quod  vicis- 
situdines  in  locorum  mutationibus  ponat.  Telesius  sic 
dicit:  „At  vero  cum  frigus  et  calor  assidue  sese  e  pro- 
priis  sedibus  in  proximas  effundant  et  in  quibus  simul 
fiunt,  mutuo  sese  ex  iis  deturbent,  haudquaquam  diversae 
quidem,  at  quae  sibi  ipsis  oppositae  immixtaeque  sint 
materiae  portiones  assignandae  utrique  fuere  ....  pro- 
priae  utrique  assignandae  fuere  sedes  et  e  quibus  alte- 
rum  deturbari  nequeat  ab  altero,  sed  quarum  extremis 
modo  in  se  partibus  oppugnent"  (De  rer.  nat.  I,  5).  „At 
contrariae  agendi  vires  calori  frigorique  tributae  cum 
sint,  sese  tamen  assidue  generandi  multiplicandique  .... 
et  quaquaversus  effundendi  ....  proptereaque  et  sese 
mutuo  oppugnandi  et  e  propriis  sedibus  expellendi  se- 
segue  in  iis  constituendi  ....  facultas  tributa  est  .... 
et  manifeste  entia  quaedam  mutuo  sese  aversari  aufu- 
gereque,  libenter  alia  sibi  ipsis  coire  et,  si  non  mutuo 
ad  sese,  utraque  ad  eorum  certe  alterum  et,  debilius 
omnino  quod  est,  ad  robustius  alterum  ferri  apparet. 

Et  entia  prorsus  omnia  mutuum  contactum  sentire  et 

summopere  eo  oblectari  apparet.  Siquidem  eorum 

quodvis,  ubi  contiguum  quod  est,  recedit,  neque  aliud 
ens  ullum  in  recedentis  succedit  locum,  hoc  illud  veluti 
sectatur,  quod  nimirum  hujus  contactu  privari  et  a  nullo 
contingi  non  sustineL  Nam  ut  universalis  quaedam  natura 
et  quae  Mundum  sibi  ipsi  continuum  esse  velit,  quae  sci- 
licet  inane  vacuumque  pati  nequeat  (Telesius  inane  exi- 
stere  dicit  De  rer.  nat.  I,  25  p.  290;  ergo  sibi  non  con- 

stasse  videtur)  itaque  ad  recedentium  entium  locum, 

quae  proxima  sunt,  perpetuo  impellat,  intelligere  non 
licet"  (I,  6;  confer  IV,  23  p.  726).  Apparet  Telesium 
locorum  mutationibus  vicissitudines  fieri  velle.  Contra 
Baco  haec  pronuntiat  (Schonw.  676):  „Qui  vero  gravium 
appetitum  ita  explicant,  ut  ad  centrum  terrae  illa  ferri 
contendant,  levia  ut  ad  circumferentiam  et  ambitum 
coeli,  tanquam  ad  loca  propria,  asserunt  certe  aliquid 
atque  etiam  ad  causam  innuunt,  sed  omnino  perperam. 
Loci  enim  nullae  sunt  vires,  neque  corpus  nisi  a  cor- 
pore  patitur  atque  omnis  incitatio  corporis,  quae  videtur 
esse  ad  se  collocandum,  appetit  atque  molitur  configu- 
rationem  versus  aliud  corpus,  non  collocationem  aut  situm 
simplicem."  Baco  non  solum  locorum  mutationes  fieri 
vult,  dum  materia  semper  frigore  et  calore  in  spatio 
moveatur,  sed  materiam  ipsam,  cum  agat,  se  mutare 
secundum  leges  aeternas.  Non  aliter  Telesio  id  objicit, 
quod  cetera  ejus  principia  praeter  materiam  non  sufficiant 
ad  naturam  inquirendam.  Dixerat  autem  Telesius  (De  rer. 

nat.  II,  28  p.  630):  „Quas  ob  res  quoniam  ratio 

nulla  impedimento  nobis  esse  videtur,  quin  calorem  fri- 

gusque  agentes  rerum  omnium  omnino  naturalium  na- 
turas  ac  substantias  statuamus  et  quae  rebus  insunt  vires, 
facultates,  dispositiones ,  species,  conditiones  denique 
omnes  a  calore  frigoreque  iis  indi  et  juxta  inexistentis 
caloris  immutationem  immutari,  ipsis  intuemur  oculis" 
(De  rer.  nat.  1, 5).  „Patet  calorem  frigusque  agentia  rerum 
principia  esse."  „Liquido  itidem  patet  calorem  sua  na- 
tura  mobilem  esse,  itaque  motum  propriam  esse  ipsius 
operationem,  qua  et  conservatur  et  summopere  delecta- 

tur  Patet  itidem,  propterea  quod  assidue  agit,  mo- 

lem,  quam  subit,  summam  in  tenuitatem  agendi  facul- 
tate  donatam  esse.  Patet  itidem  albedinem  nec  eam 
modo ,  quae  ....  lux  dicitur  sed  etiam  ....  quae  non 
lux  sed  albedo  dicitur  illius  (caloris)  veluti  faciem  esse" 
(I,  2).  „Planum  est  quoque  frigus  immobile  sui  natura 
esse  proptereaque  molem  ....  quam  subit  eonstringere, 
densare  et  gravitatem  ei  indere"  (I,  2  p.  557).  Sed  Baco 
hac  explicatione  non  contentus  est  (Schonw.  668):  „Sed 
interim  satagit  Telesius  et  aestuat  et  miris  modis  im- 
plicatur,  ut  expediat  modum  divortii  et  separationis  qua- 
litatum  suarum  connaturalium  primarum,  caloris,  lueis, 
tenuitatis  et  mobilitatis  ac  quaternionis  oppositae,  prout 
corporibus  accidunt.  Qua  in  parte  Telesius  non  admo- 
dum  feliciter  perfungitur."  Dilatat  Baco  experientiae 
fines,  cum  et  motuum  et  naturarum  (ut  calorem,  frigus, 
alia  appellat)  magnum  numerum  addiderit,  quod  jam 
supra  vidimus.  Baco  ergo,  quamquam  aliam  ma- 
teriam  et  ampliorem  experientiam  appetit,  tamen  in  ea 
re  a  Telesio  pendere  videtur,  ut  ad  Sensualismum  in- 
clinet,  praesertim  cum  et  ipse  homini  animam  mate- 

rialem  et  irrationalem  ascribat.  Quatenus  autem  Baco 
rationem  retinet  ut  facultatem  universalia,  quae  in  rebus 
sint,  ab  iis,  quae  sensibus  percepta  sint,  abstrahendi, 
Aristotelicos  videtur  esse  secutus.  Sed  de  his  rebus  satis. 

e.  De  Montano  (De  Montaigne). 

Ad  Scepticos  quod  attinet,  prae  ceteris  a  Montano 
Baco  pauca  accepit1).  Montanus  de  universalium  cogni- 
tione  desperans,  in  actionibus  humanis  consensum  ser- 
vare  studet,  mores  communes  prae  ceteris  efferens.  Ra- 
tioni  diffidit,  ut  arbitrariae.  Individuorum  respiciens 
indolem  paedagogica  principia  explicat.  Baco  quam- 
quam  et  ipse  putat  universalia  penitus  non  posse 
cognosci,  tamen  inductionem  pluris  aestimat  quam  Mon- 
tanus.  Sed  de  hac  re  accuratius  dicendum  est.  Baconi 
Montani  opera  non  incognita2)  fuisse,  ex  hoc  loco  Serm. 
fidelium  apparet  (Serm.  fid.  I.  Schonw.  p.  1140.  Essays 
Spedd.  VT,  379):  „Itaque  acutissime  Montanus  rationem 
scrutatus,  . . deinde  ex  „De  Augm."  (VIII,  2  Schonw. 
p.  226):  „id,  quod  in  se  agnoscit  Montaneus."  Quare 
illud  videtur  non  absonum,  si  conjicimus  cum  viro  do- 
ctissimo  Henrico  Ritter,  Baconem  etiam  Montanum  ad- 
hibuisse.  „Essays"  Baconis  si  aspicimus,  jam  invenimus, 
earum  formam  valde  cum  Montani  „Essays"  consentire. 
Nam  et  in  his  et  in  illis  diversissimae  res  tractantur 
non  organico,  sed  collectaneo  more  conscriptae.  Praeterea 

1)  Confer  H.  Ritter  Gesch.  der  Philosophie  VI,  325. 

2)  Cito  dicta  Montani  ex  optima  ejus  editione :  „Essays  de  Michel 
de  Montaigne,  Nouvelle  Edition  par  M.  J.  Le  Clerc  et  M.  Prevost- 
Paradol.  Paris  1865." 

Baconis  modus  scribendi  valde  consentit  cum  Montano, 
ita  ut  Baco  fere  imitari  illum  videatur.  Sed  etiam  res, 
de  quibus  dicitur,  fere  eaedem  sunt :  Montanus  scripsit : 
„Des  menteurs"  et  „Du  desmentir",  Baco:  „DeVeritate" 
Montanus:  „DesPrognostications",Baco:  „De  Divinatione 
etFascinatione"  (De  Augm.IV,  3),  Montanus:  „Cerimonie 
de  Tentrevue  des  roys",  Baco:  „De  Caeremoniis  civilibus 
et  Decoro",  Montanus  de:  „Que  philosopher  c'est  ap- 
prendre  a  mourir",  Baco:  „De  Morte",  Montanus:  „De 
la  coustume  et  de  ne  changer  ayseement  une  loy  re- 
ceue"  (duae  Essays),  Baco:  „De  Consuetudine",  Mon- 
tanus:  „Du  Pedantisme"  et  „De  rinstitution  des  Enfants", 
Baco:  Paedagogica  (De  Augm.  VI,  4  et  Sermones  fid.  37) 
Montanus:  „De  TAmitie",  Baco:  „De  Amicitia",  Mon- 
tanus:  „La  fortune  se  rencontre  souvent  au  train  de  la 
raison",  „De  Tlncertitude  de  nostre  Jugement",  Baco: 
„De  fortuna",  Montanus:  „Des  loix  sumptuaires",  Baco: 
„DeSumptibus",  Montanus:  „De  1'art  de  conferer",  Baco: 
„De  civili  Conversatione",  Montanus :  „Des  recompenses 
d'honneur"  „De  la  gloire",  Baco:  „De  Laude",  „De  vana 
gloria"  „De  Honore  et  Existimatione",  Montanus:  „Des 
livres",  Baco:  „De  Studiis  et  Lectione  Librorum".  Sed 
de  his  externis  satis. 

Baco  in  tractatu  „De  Veritate"  fere  eadem  dicit  Schonw. 
p.  1141,  quae  Montanus  II,  p.  523.  I,  p.  50  (L.  I,  c.9. 
II,  c.18).  Quod  Montanus  „De  Morte"  dicit,  easdem  continet 
sententias,  ac  Baconis  tractatus,  qui  multo  brevior  est  et 
epitomes  speciem  praebet  (I,  c.  19  p.  105).  Dicit  Monta- 
nus:  „Sortez,  dict  la  nature,  de  ce  monde,  comme  vous 
y  estes  entrez.  Le  mesme  passage,  que  vous  feistes 

de  la  mort  a  la  vie,  sans  passion  et  sans  frayeur,  re- 
faictes  de  la  vie  a  la  mort.  Vostre  mort  est  une  des 
pieces  de  Tordre  de  Tunivers;  c'est  une  piece  de  la  vie 
du  monde.  —  Le  premier  jour  de  vostre  naissance  vous 
achemine  a  mourir  comme  a  vivre."  Contra  Baco:  „Re- 
ctius  ille,  qui  finem  vitae  extremum  inter  munera  ponit 
naturae;  aeque  enim  est  naturale  hominibus  Mori  ac 
Nasci  atque  Infans  forsan  non  minorem  sentit  dolorem 
ex  hoc  quam  ex  illo."  Dicit  Montanus  saepissime,  mortis 
meditationem  bonam  esse:  „11  est  incertain  ou  la  mort 
nous  attende:  attendons  la  partout;  la  premeditation 
de  la  mort  est  la  premeditation  de  la  liberte  (p.  95). 
Eodem  modo  (p.  103):  „La  mort  est  origine  d'une 
aultre  vie."  p.  108:  „La  mort  est  moins  a  craindre  que 
rien,  s'il  y  avoit  quelque  chose  de  moins  que  rien." 
Baco  dicit:  „Mortis  meditatio,  prout  mors  stipendium 
est  peccati  et  ad  aliam  vitam  transitus,  pia  est  et  sa- 
lubris;  metus  vero  ejus,  ut  est  naturae  debitum,  res 
est  infirma  et  inanis."  Non  aliter  Montanus  sic  dicit 
(p.  110):  „Je  crois,  a  la  verite,  que  ce  sont  ces  mines 
et  appareils  effroyables,  dequoy  nous  Tentournons,  qui 
nous  font  plus  de  peur  qu'elle:  une  toute  nouvelle  forme 
de  vivre;  les  cris  des  meres,  des  femmes  et  des  en- 
fants;  la  visitation  de  personnes  estonnees  et  transies, 
Tassistance  d'un  nombre  de  valets  pasles  et  esplorez, 
une  chambre  sans  jour;  des  cierges  allumez,  nostre 
chevet  assiege  de  medecins  et  de  prescheurs  ...  II  fault 
oster  le  masque  aussi  bien  des  choses  que  des  personnes ; 
oste  qu'il  sera,  nous  ne  trouverons  au  dessoubs,  que 
cette  mesme  mort,  qu'un  valet  ou  simple  chambriere 

passerent  dernierement  sans  peur."  Baco  haec  pronun- 
ciat:  „Nec  abs  re  dictum  fuit  ab  illo,  qui  locutus  est 
ut  philosophus  tantummodo  et  homo  animalis:  Pompa 
mortis  magis  terret  quam  mors  ipsa:  Gemitus  et  sin- 
gultus,  membrorum  convulsiones ,  oris  pallor,  amici 
flentes  et  atrata  funera  cum  similibus,  haec  sunt  quae 
mortem  ostentant  terribilem."  Sed  ad  alium  tractatum 
pergamus.  Possit  enim  aliquis  dicere,  hanc  explicatio- 
nem  de  morte  Baconem  non  a  Montano  sed  cum  Mon- 
tano  a  Seneca  (De  brevitate  vitae.  Epist.  III,  3)  acce- 
pisse.  Sed  quod  Montanus  de  naturae  necessitate  in 
morte  dicit  (p.  104 — 110),  quocum  Baconem  consentire 
vidimus,  a  Lucretio  accepit.  Nec  verisimile  est  Baconem 
et  ipsum  sua  sponte  Lucretium  et  Senecam  conjunxisse. 
Sed  hoc  incertum  est.  Quare  ad  tractatum  „De  Tinsti- 
tution  des  Enfants"  pergamus.  Baco  nihil  novi  attulit, 
quod  non  in  hoc  tractatu  dictum  erat.  Baco  dicit,  col- 
legiatam  institutionem  pueritiae  se  probare,  non  in 
aedibus  privatis  non  sub  ludi  magistris  tantum.  Monta- 
nus  fere  idem  explicat  (I,  c.  25  p.  199):  „A  cette  cause 
le  commerce  des  hommes  y  est  merveilleusement  propre" 
(p.  201),  „et  puis  Tauctorite  du  gouverneur,  qui  doibt 
estre  souveraine  sur  luy,  s'interrompt  et  s'empesche  par 
la  presence  des  parents.  Qu'il  se  contente  de  se  cor- 
riger  soy-mesme  et  ne  semble  pas  reprocher  a  aultruy, 
tout  ce  qu'il  refuse  a  faire  ny  contraster  aux  moeurs 
publicques:  Licet  sapere  sine  pompa,  sine  invidia:  Fuye 
ces  images  regenteuses  et  inciviles  et  cette  puerile  am- 
bition  de  vouloir  paroistre  plus  fin  pour  estre  aultre." 
Montanus  magni  ponderis  putat  esse  artem  conversa- 

tionis,  quani  Baco  eodem  modo  maximi  aestimat  (De 
Augm.  VIII,  1  et  2).  Similiter  naturam  ingeniorum  re- 
spiciendam  esse  uterque  vult  (Mont.I,p.  195):  „Ceulx  qui, 
comme  nostre  usage  porte,  entreprennent,  d'une  mesme 
le<jon  et  pareille  mesure  de  conduicte  regenter  plusieurs 
esprits  de  si  diverses  mesures  et  formes;  ce  n'est  pas 
nierveille,  si  en  tout  un  peuple  d'enfants  ils  en  ren- 
contrent  a  peine  deux  ou  trois,  qui  rapportent  quelque 
juste  fruict  de  leur  discipline."  Eodem  modo  vult  Baco 
exercitiorum  partes  esse  maximas:  „At  illud  a  paucis 
notatum  est,  quod  exercitiorum  debeat  esse  non  solum 
prudens  institutio  sed  etiam  prudens  intermissio.  Optime 
Cicero  dicit,  quod  in  exercitiis  plerumque  exerceri  con- 
tingat,  non  minus  vitia  quam  facultates."  Montanus  dicit: 
„aussi  nostre  le<jon,  se  passant  comme  par  rencontre,  sans 
obligation  de  temps  et  de  lieu,  et  se  meslant  a  toutes 
nos  actions,  se  coulera  sans  se  faire  sentir;  les  jeux 
mesmes  et  les  exercices  seront  une  bonne  partie  de 
Testude"  (I,  p.219):  „Cen'est  pas  une  ame,  ce  n'estpas 
un  corps,  qu'on  dresse;  c'est  un  homme:  il  n'en  fault 
pas  faire  a  deux;  et  comme  dict  Platon,  il  ne  fault  pas  les 
dresser  Tun  sans  Paultre,  mais  les  conduire  egualement" 
(p.  219  et  200).  Baco  dicit:  „Neque  facile  est  dictu, 
quantum  methodorum  prudens  intermixtio  conferat  ad 
promovendas  tam  animi  quam  corporis  facultates."  Mon- 
tanus  summi  ponderis  esse  consuetudinem  putat  (I,  p.  222) : 
„Son  exercitation  suive  Tusage:  qu'il  puisse  faire  toutes 
choses,  et  n'ayme  a  faire  que  les  bonnes."  Quin  etiam 
hoc  pronunciat  (I,  c.  22  p.140):  „Les  loix  de  la  con- 
science,  que  nous  disons  naistre  de  nature,  naissent  de 

la  coustume."  Hoc  postremum  dictum  quamquam  Baco 
non  probat,  tamen  summam  consuetudini  potentiam 
ascribit  (De  Augm.  VII,  3.  p.  200):  „Qua  in  parte  de- 
buerant  philosophi  strenue  et  graviter  inquirere,  de  vi- 
ribus  et  energia  consuetudinis ,  exercitationis ,  habitus, 
educationis  ,  imitatiouis ,  aemulationis  . . .  Haec  enim 
sunt  illa,  quae  regnant  in  Moralibus"  (Serm.  fid.  37). 

Illud  autem,  quod  maxime  probat,  Baconem  a  Mon- 
tano  in  doctrina  de  educatione  pendere,  nunc  addamus : 
Uterque  enim  vult  actionem  theatralem,  uterque  in  fine 
explicationis  hanc  sententiam  collocavit  (cf.  De  Augm. 
VI,  4  p.  84;  Mont.  I,  p.  237. 238).  Sed  de  educatione  satis. 
De  fortuna  uterque  idem  sentit.  Exempli  causa  dicit 
Montanus  (I,  c.  23  p.  158.)  „Tant  c'est  chose  vaine  et 
frivole  que  Thumaine  prudence !  et  au  travers  de  touts 
nos  projects,  de  nos  conseils  et  precautions,  la  fortune 
maintient  toujours  lapossession  des  evenements."  (p.  159) 
,?En  nos  conseils  mesmes  et  en  nos  deliberations,  il  fault 
certes  qu'il  y  ayt  du  sort  et  du  bon  heur  mesle  parmy; 
car  tout  ce  que  nostre  sagesse  peult,  ce  n'est  pas  grand' 
chose.  Je  suis  de  Tadvis  de  Sylla."  Baco  haec  dicit  (Serm. 
fid.  38):  „Sic  Sylla  nomen  felicis  elegit  non  Magni.  At- 
que  illud  observationem  non  praeteriit:  eos,  qui  ex  pro- 
fesso  sapientiae  et  artibus  propriis  nimium  attribue- 
runt,  in  fine  infortunatos  evasisse."  (Mont.  I,  p.  434 
c.47;  De  Augm.VIII,  2;  p.  234.)  Imprimis  uterque  for- 
tunae  medicinam  subjectam  esse  putat  (Mont.  I,  p.  158): 
„Nous  appellons  les  medecins  heureux,  quand  ils  ar- 
rivent  a  quelque  bonne  fin:  comme  s'il  n'y  avoit  que 
leur  art  qui  ne  se  peust  maintenir  d'elle  mesme,  et  qui 

eust  les  fondenients  trop  frailes  pour  s'appuyer  de  sa 
propre  force,  et  comme  s'il  n'y  avoit  qu'elle  qui  aye 
besoing  que  la  fortune  preste  la  main  a  ses  operations." 
Non  aliter  Baco  (De  Augm.  IV,  2):  „Siquidem  omnes 
aliae  propemodum  scientiae  et  artes  virtute  sua  et  fun- 
ctione,  non  successu  aut  opere  judicantur  ...  At  Me- 
dicus  vix  habet  actiones  aliquas  proprias,  quibus  spe- 
cimen  artis  et  virtutis  suae  liquido  exhibeat;  sed  ab 
eventu  praecipue  honorem  et  dedecus  reportat."  Sed 
uterque  rejicit  nos  fortunae  subjici  (Mont.  II,  c.  3  p.  30) : 
„Nuls  accidents  ne  font  tourner  le  dos  a  la  vifve  vertu;  elle 
cherche  les  maulx  et  la  douleur  comme  son  aliment." 
Eodem  modo  Baco  dicit  (De  Augm.  VIII,  2;  Schonw. 
223):  „Quin  et  non  raro  fit,  ut  viri  virtutibus  egregii 
fortunae  suae  sponte  renuncient,  ut  rebus  sublimioribus 
vacent."  Pariter  Montanus  cum  Bacone  in  illo  consentit, 
quod  Philologos  vituperat:  „Zenon  disoit  qu'il  avoit  deux 
sortes  de  disciples :  les  uns,  qu'il  nommoit  ifiloloyovq^ 
curieux  d'apprendre  les  choses,  qui  estoient  ses  mignons; 
les  aultres  XoyocpiXovg,  qui  n'avoyent  soing  que  du  lan- 
gage"  (Mont.  I,  c.  25,  p.  231).  „11  en  est  de  si  sots, 
qu'il  se  destournent  de  leur  voye  un  quart  de  lieue  pour 
courir  aprez  un  beau  mot;  aut  qui  non  verba  rebus 
aptant,  sed  res  exstrinsecus  arcessunt,  quibus  verba  con- 
veniant:  et  Taultre,  qui  alicujus  verbi  decore  placentis 
vocentur  ad  id,  quod  non  proposuerant  scribere"  (I,  p.  229). 
Sed  haec  magis  singularia  sunt.  Quare  ut  omnia  com- 
prehendamus,  Baco  in  Ethicis  Montanum  videtur  esse 
secutus,  quamquam  Montanus  graviorem  et  digniorem 
se  gerit  quam  Baco.  Nunquam  enim  de  dissimulatione 

talia  dixisset  Montanus  qualia  Baco.  In  memoriam 
enim  revocemus  haec  Montani  verba  (Essays  II,  c.  18, 
p.  522.  523):  ^Nostre  nation  est  de  long  temps  re- 
prochee  de  ce  vice:  car  Salvianus  Massiliensis ,  qui 
estoit  du  temps  de  1'empereur  Valentinian,  diet  „qu'aux 
Fran<jois  le  mentir  et  se  parjurer  n'est  pas  vice  mais 
une  fa<jon  de  parler."  Qui  vouldroit  encherir  sur  ce 
tesmoignage,  il  pourroit  dire  que  ce  leur  est  a  present 
vertu:  on  s'y  forme;  on  s'y  faQonne,  comme  a  un  exer- 
cice  d'honneur;  car  la  dissimulation  est  des  plus  no- 
tables  qualitez  de  ce  siecle."  Quod  autem  ad  cogni- 
tionem  humanam  attinet,  hoc  addamus:  Posset  aliquis 
putare,  Baconem  a  Montano  pendere  in  ea  re,  quod  in 
sensibus  scientiam  poni  debere  putet,  Montanus  enim 
dicit  (Essays  II,  c.  12  p.  400):  „0r,  toute  cognoissance 
s'achemine  en  nous  par  les  sens;  ce  sont  nos  maistres: 
via  qua  munita  fidei  proxima  fert  humanum  in  pectus, 
templaque  mentis:  la  science  commence  par  eulx,  et  se 
resoult  en  eulx  . . .  voila  le  plan  et  les  principes  de 
tout  le  bastiment  de  nostre  science;  et  selon  aulcuns, 
science  n'est  rien  aultre  chose  que  sentiment.  Les  sens 
sont  le  commencement  et  la  fin  de  Thumaine  cognois- 
sance."  Sed  cogitandum  est,  etiam  sensibus  eum  dif- 
fidere  (II,  p.405):  „Les  sectes  qui  combattent  la  science 
de  Thomme,  elles  la  combattent  principalement  par  Tin- 
certitude  et  foiblesse  de  nos  sens:  car,  puisque  toute 
cognoissance  vient  en  nous  par  leur  entremise  et  moyen, 
s'ils  faillent  au  rapport,  qu'ils  nous  font,  s'ils  corrom- 
pent  ou  alterent  ce  qu'ils  nous  charrient  du  dehors  . . . 
nous  n'avons  plus  que  tenir"  (p.  407).  „11  ne  peult  fuyr 

que  les  sens  ne  soient  les  souverains  maistres  de  sa 
cognoissance:  mais  ils  sont  incertains,  et  falsifiables  a 
toutes  circonstances ;  c'est  la,  ou  il  fault  battre  a  oul- 
trance,  et,  si  les  forces  justes  luy  faillent,  comme  elles 
font,  y  employer  Topiniastrete,  la  temerite  Timpudence" 
(Dicit  De  Epicuraeis).  Cum  his  sententiis  Baco  minime 
consentit.  Potius  cogitari  possit  Baconem,  quatenus  ra- 
tionem  intra  angustissimos  concludit  terminos,  Monta- 
num  secutum  esse.  Sed  ne  hoc  quidem  magni  est  mo- 
menti.  Montanus  enim  rationi  humanae  (non  divinae) 
nihil  ascribit  (Essays  II,  c.  12,  p.  357):  „Si  Thomme 
ne  se  cognoist,  comment  cognoist-il  ses  functions  et 
ses  forces?  II  n'est  pas,  a  Tadventure,  que  quelque  no- 
tice  veritable  ne  loge  chez  nous;  mais  c'est  par  hazard: 
et  d'autant  que  par  mesme  voye,  mesme  fa<jon  et  con- 
duicte,  les  erreurs  se  receoivent  en  nostre  ame,  elle  n'a 
pas  de  quoy  les  distinguer,  ny  de  quoy  choisir  la  ve- 
rite,  du  mensonge."  Talia  Baco  nunquam  concessit. 
Quare  de  cognitione  doctrinam  Baco  a  Montano  non 
accepit,  sed,  nt  nobis  quidem  videtur,  a  Telesio  et  ab  Ari- 
stotelicis  (et  Philologis  §  30  p.  131  et  132),  quos  conjunxit. 
Ad  Ethicam  autem  quod  attinet,  Baco  permulta  a  Mon- 
tano  accepisse  videtur,  prae  ceteris  autem  id,  ut  Ethi- 
cam  quoque  naturae  subjicere  studeret,  id  quod  jam 
vidimus.  Montanus  exempli  causa  sic  dicit  (Livre  III,  c.12. 
Vol.4,  p.92):  „J'ay  prins,  comme  i'ay  dict  ailleurs,  bien 
simplement  et  cruement  pour  mon  regard  ce  precepte 
ancien:  que  Nous  ne  s<jaurions  faillir  a  suy vre  nature : 
que  le  souverain  precepte,  c'est  de  „Se  conformer  a 
elle."   Sed  illud  interest  inter  Baconem  et  Montanum, 

quod  Baco,  magis  objectivis  naturae  legibus  nos  duci 
debere  putat  (De  Augm.  VII,  1.  p.  188)  Montanus 
magis  internam  naturae  vocem  et  subjectivum  impe- 
tum  sequitur  (IV,  p.  92):  „Je  n'ay  pas  corrige,  comme 
Socrates,  par  la  force  de  la  raison  mes  complexions 
naturelles,  et  n'ay  aulcunement  trouble  par  art  mon 
inclination:  je  me  laisse  aller,  comme  je  suis  venu." 
Quae  differentia  quamquam  intercedit,  tamen  ea  non 
sunt  nimis  parvi  aestimanda,  quae  Baco  a  Montano 
accepit,  praesertim  cum  systema  Ethicae  Baco  confe- 
cisse  dici  non  potest,  sed  singularia  colligasse.  De  qui- 
bus  rebus  satis. 


D.  DE  RATIONE  INTER  BAC0NEM  ET 
P0STER0S. 

§  31.   Quid  Baco  apud  Posteros  valuerit. 

Tanquam  obiter  perpauca  nunc  commemoremus  de 
iis,  quae  apud  posteros  Baco  valuerit.  Baco  ipse  Hob- 
besium  cognovit1).  Is  Baconis  illud  principium  recepit 
omnem  scientiam  naturalem  in  sensibus  poni.  Nam  cum 
eo  cogitationes  ipsas  ex  sensu  et  memoria  componi  pu- 

x)  Confer  Macaulay  (Conversio  Bulau  II,  81)  :  „Auf  seinen  prach- 
tigen  Landereien  errichtete  er  ein  Asyl,  wohin  er  (Baco)  sich  wen- 
dete,  wenn  er  allen  Besuchern  zu  entgehen  und  sich  ganz  dem  Stu- 
dium  hinzugehen  wiinschte.  Bei  solchen  Gelegenheiten  waren  zu- 
weilen  einige  wenige  junge  Manner  von  ausgezeichneten  Talenten 
die  Gefahrten  seiner  Ahgeschiedenheit  und  unter  ihnen  erkannte  sein 
scharfes  Auge  bald  die  hoheren  Gahen  des  Thomas  Hobbes." 

tabat,  quae  disponi  recto  ordine  debeant.  Quod  officium 
a  Bacone  abstrahenti  intellectui  ascriptum  Hobbesius 
arithmetico  sensuum  muneri  attribuit.  Neque  erat  dif- 
ficilis  ab  abstractione  Baconis  ad  addendi  et  subtra- 
hendi  methodum  transitus.  Quid  enim  aliud  est  Baconis 
abstractio,  quam  multorum  in  unum  comprehensio,  quod 
idem  numerandi  est  officium?  Sed  illud  est  respicien- 
dum,  Baconem  universalia  in  rebus  existere,  putavisse. 
Contra  arbitrario  modo  addi  et  subtrahi  rerum  imagi- 
nes,  Hobbesius  explicat,  ita  ut  universalia  linguae  con- 
ventione  perfici  dicat.  Hobbesius  est  Sensualista  mathe- 
maticusque  Nominalista,  Baco  Realista  Sensualismo 
magnopere  favens. 

Ad  Lockium  si  transimus,  hoc  commemorandum 
est.  Lockius  multo  magis  Philosophiam  suam  in  syste- 
matis  formam  redegit,  quam  Baco,  cujus  systema  ex 
ejus  scriptis  non  sine  labore  inquiri  debet,  quia  non 
bene  ordinatum  et  dispositum  nobis  proponitur.  Lockium 
Baconem  cognovisse,  dubitari  non  potest,  quamquam 
Baco  ab  eo  rarissime  commemoratur  exempli  causa  in 
illo  scripto  „Some  Thoughts  concerning  Reading  and 
Study":  „Those,  who  are  accounted  to  have  writ  best 
particular  parts  of  our  English  history,  are  Bacon,  of 
Henry  VII."  Lockius  in  eo  cum  Baco  consentit,  uni- 
versales  ideas  innatas  non  existere.  Lockius  enim  in 
operis  „Essay  on  Human  Understanding"  primo  libro 
explicat,  ideas  innatas  non  existere ;  quamquam  in  hoc 
toto  libro  Baconem  non  commemorat,  tamen  hoc  cer- 
tum  esse  videtur,  Baconem  eum  secutum  esse.  Sed 
illud  concedendum  est,  Lockium  accuratius  explicare  et 

probare,  ideas  innatas  neque  morales  nec  speculativas 
existere.  Jam  vidimus,  Baconem  in  medio  reliquisse, 
utrum  Deus  sciri  possit  interna  scientia  necne;  eodem 
modo  de  conscientia  non  plane  elucebat,  utrum  interna 
sit  boni  et  mali  cognitio  necne;  contra  Lockius  claris- 
sime  sic  dicit  (Essay  of  Hum.  Underst.  I,  3,  8)1):  „Others 
also  may  come  to  be  of  the  same  mind,  from  their  edu- 
cation,  company  and  customs  of  their  country;  which 
persuasion,  however  got,  will  serve  to  set  conscience 
on  work,  which  is  nothing  else,  but  our  own  opinion 
or  judgment  of  the  moral  rectitude  or  pravity  of  our 
own  actions."  (I,  3,  27)  „From  what  has  been  said,  I 
think  it  past  doubt,  that  there  are  no  practical  princi- 
ples  wherein  all  men  agree;  and  therefore  none  innate." 
Idem  de  Dei  idea  Lockius  dicit  (I,  4,  17):  „Since  then, 
though  the  Knowledge  of  a  God  be  the  most  natural 
discovery  of  human  reason,  yet  the  idea  of  him,  is  not 
innate,  as,  I  think,  is  evident  from  what  has  been  said; 
I  imagine  there  will  be  scarce  any  other  idea  found, 
that  can  pretend  to  it:  since  if  God  had  set  any  im- 
pression,  any  character  on  the  understanding  of  men, 
it  is  most  reasonable  to  expect  it  should  have  been 
some  clear  and  uniform  idea  of  himself,  as  far  as  our 
weak  capacities  were  capable  to  receive  so  incompre- 
hensible  and  infinite  an  object.  But  our  minds  being,  at 
first,  void  of  that  idea,  which  we  are  most  concerned  to 
have,  it  is  a  strong  presumption  against  all  other  in- 
nate  characters"  (confer  III,  6,  11,  p.  200).  Apparet 

])  Editio :  „The  Works  of  John  Locke  in  Ten  Volumes.  The  ele- 
venth  edition.  London  1812." 

igitur  Lockium  ideas  innatas  prorsus  rejicere,  quod  Baco 
nondum  tanta  cum  constantia  perfecerat.  Lockius  etiam 
in  hac  re  cum  Bacone  consentit,  quod  experientiam 
omnis  scientiae  fundamentum  esse  vult  (Hum.  Underst. 
L.  II,  1,2):  „How  comes  it  (Idea)  to  be  fournished? 
Whence  comes  it  by  that  vast  store,  which  the  busy  and 
boundless  fancy  of  man  has  painted  on  it,  with  an  al- 
most  endless  variety?  Whence  has  it  all  the  materials 
of  reason  and  Knowledge?  To  this  J  answer,  in  a 
word,  from  experience;  in  that  all  our  Knowledge  is 
founded;  and  from  that  it  ultimately  derives  itself." 
Quod  autem  ad  experientiam  ipsam  attinet,  etiam  in  ea 
re  ambo  consentiunt,  quod  a  sensibus  oriatur  experientia. 
Dicit  enim  Lockius:  „First,  our  senses,  conversant  about 
particular  sensible  objects,  do  convey  into  the  mind  se- 
veral  distinct  perceptions  of  things,  according  to  those 
various  ways,  wherein  those  objects  do  affect  them... 
which  when  I  say  the  senses  convey  into  the  mind,  I 
mean,  they  from  external  objects  convey  into  the  mind, 
what  produces  there  those  perceptions.  This  great 
source,  of  most  of  the  ideas  we  have,  depending  wholly 
upon  our  senses,  and  derived  by  them  to  the  under- 
standing,  I  call  Sensation.  Secondly  the  other  fountain, 
from  which  experience  furnisheth  the  understanding  with 
ideas,  is  the  perception  of  the  operations  of  our  own 
minds  within  us,  as  it  is  employed  about  the  ideas  it  has 
got"  (II,  1,  3.  4)  „These  two  are  the  fountains  of  know- 
ledge,  from  whence  all  the  ideas  we  have,  or  can  natu- 
rally  have,  do  spring."  (II ,  1,  2)  Apparet  igitur  et 
Lockium  velle  in  sensibus  poni  Philosophiam.  Ac  non 


164 


solum  id:  vidimus  Baconem  voluisse,  simplices  naturas 
nos  immediate  percipere,  quas  omnis  Philosophiae  natu- 
ralis  fundamentum  esse  dixit:  Non  aliter  Lockius  pro- 
nunciat  (II,  2,  2):  „These  simple  ideas,  the  materials 
of  all  our  Knowledge,  are  suggested  and  furnished  to  the 
mind  only  by  these  two  ways  above-mentioned,  sensation 
and  reflection."  Sed  in  hac  re  Lockius  a  Bacone  differt, 
quod  simplicium  idearum  provinciam  valde  dilatet.  Baco 
etiam  compositas  naturas  sensibus  nos  accipere  putaverat. 
Contra  Lockius  nullam  compositam  ideam  a  sensu,  omnes 
a  nostra  actione  oriri  putat1).  Sic  enim  dicit  (II,  2,  2): 
„When  the  understanding  is  once  stored  with  these  sim- 
ple  ideas,  it  has  the  power  to  repeat,  compare,  and 
unite  them,  even  to  an  almost  infinite  variety,  and  so 
can  make  at  pleasure  new  complex  ideas.  But  it  is 
not  in  the  power  of  the  most  exalted  wit  or  enlarged 
understanding  by  any  quickness  or  variety  of  thoughts, 
to  invent  or  frame  one  new  simple  idea  in  the  mind, 
not  taken  in  by  the  ways  before  mentioned:  nor  can  any 
force  of  the  understanding  destroy  those  that  are  there." 
Eodem  modo  conferas  (II,  12,  1):  „We  have  hitherto 
considered  those  ideas,  in  the  reception  whereof,  the 
mind  is  only  passive,  which  are  those  simple  ones 
received  from  sensation  and  reflection  before  mentioned, 
whereof  the  mind  cannot  make  one  to  itself,  nor  have 
any  idea  which  does  not  wholly  consist  of  them.  But 

x)  Quae  si  Lockius  dicit,  cogitandum  est,  ea  de  causa  eum  sim- 
plicem  appellare  ideam,  quia  objecti  impressio  una  sit,  non,  quia 
ipsurn  objectum  ideae  sit  simplex.  Confer  H.  Bitter  Gesch.  der  christ- 
lichen  Philos.  Bd.  7.  p.  472. 


165 


as  the  mind  is  wholly  passive  in  the  reception  of  all 
its  simple  ideas,  so  it  exerts  several  acts  of  its  own, 
whereby  out  of  its  simple  ideas,  as  the  materials  and 
foundations  of  the  rest,  the  other  are  framed.  The  acts 
of  the  mind,  wherein  it  exerts  its  power  over  its  simple 
ideas,  are  chiefly  these  three:  I.  Combining  several 
simple  ideas  into  one  compound  one,  and  thus  all  the 
complex  ideas  are  made.  II.  The  second  is  bringing  two 
ideas,  whether  simple  or  complex  together;  and  setting 
them  by  one  another,  so  as  to  take  a  view  of  them 
at  once,  without  uniting  them  into  one ;  by  which  way 
it  gets  all  its  ideas  of  relations.  III.  The  third  is  se- 
parating  them  from  all  other  ideas,  that  accompany 
them  in  their  real  existence;  this  is  called  abstraction; 
and  thus  all  its  general  ideas  are  ruade."  Hoc  loco  a 
sensibus,  in  quibus  experientia  fundata  est>  ducti  sumus 
ad  id,  quod  de  intellectu  videtur  esse  dicendum,  qui 
experientiam  secundum  Baconis  sententiam  ordinat  et 
colligat  ad  universalia  ascendens.  Ex  illo  loco,  quem 
commemoravimus,  apparet  etiam  in  hac  re  Locldum 
Baconem  secutum  esse,  quod  intellectum  velit  conjun- 
gere  ea,  quae  sensibus  accepimus.  Sed  Lockius  Baconis 
intellectum  valde  dilatavit.  Ea  enim,  quae  tertio  loco 
adduxit,  respondent  officio  intellectus  Baconis.  Cetera 
Lockius  addidit,  id  qucd  etiam  ex  hoc  loco  apparet: 
(II,  1.  4)  „which  operations  (of  our  own  minds  within 
us),  when  the  soul  comes  to  reflect  on,  and  consider, 
do  furnish  the  understanding  whith  another  set  of  ideas, 
which  could  not  be  had  from  things  without ;  and  such  are 
Perception,  Thinking,  Doubting,  Believing,  Reaso- 

ning,  Knowing,  Willing  and  all  the  different  actings 
of  our  own  minds.  But  as  I  call  the  other  Sensation, 
so  I  call  this  Reflection;  the  ideas  it  affords  being 
such  only,  as  the  mind  gets  by  reflecting  on  its  own 
operations  within  itself."  Voluntatem  et  Memoriam  Baco 
ut  proprias  animae  facultates  enumeravit.  Contra  Lockius 
et  Voluntatem  et  Memoriam  esse  Reflexionis  modum,  pu- 
tat.  (Confer  II,  9,  1):  55Perception,  as  it  is  the  first  fa- 
culty  of  the  mind,  exercised  about  our  ideas;  so  it  is  the 
first  and  simplest  idea  we  have  from  reflection,  and  is 
by  some  called  thinking  in  general."  (II,  10,  1)  „The 
next  faculty  of  the  mind  I  call  retention^  or  the  keeping 
of  those  simple  ideas,  which  from  sensation  or  reflection 
it  hath  received."  Retentionem  dividit  in  „Contempla- 
tion"  et  „Memory".  Quodsi  cogitamus,  Baconem  in- 
certum  esse,  utrum  ideam  Dei  nobis  ipsis  ut  internam 
ascribat  necne,  eodem  modo  id  velle,  ut  voluntas  et 
memoria  propriae  mentis  facultates  sint,  non  Reflexio- 
nis  modi,  quae  Reflexio  plane  pendet  ab  iis,  quae  sen- 
sibus  accepimus,  praeterea  Baconem  putare,  etiam  res 
ipsas  leges  in  se  continere  universales,  id  quod  nullo 
modo  probavit,  (quod  jam  antea  vidimus) ;  differentiam, 
quae  inter  Lockium  et  Baconem  intercedit,  sic  explicare 
possumus:  Baco  voluit  illud  negativum,  innatas  ideas 
nos  non  habere;  sed  nondum  clare  et  distincte  propo- 
suit  positivum  illud ;  hominem  esse  tabulam  rasam.  Hoc 
Lockius  perspicue  pronuntiavit :  (II,  1.  2)  „Let  us  then 
suppose  the  mind  to  be,  as  we  say,  white  paper,  void 
of  all  characters  without  any  ideas."  Sed  quae  diffe- 
rentia  sit  inter  Baconem  et  Lockium  in  doctrina  de 

universalibus,  accuratius  explicandum  est.  Baco  putavit 
universales  leges  esse  in  rebus,  Lockius  autem  universalia 
esse  in  intellectu  solo.  Dicit,  disjungendam  esse  essen- 
tiam  nominalem  ab  essentia  reali:  (III,  3,  15)  „But 
since  the  essences  of  things  are  thought,  by  some  (and 
not  without  reason)  to  be  wholly  unknown ;  it  may  not 
be  amiss  to  consider  the  several  significations  of  the 
word  essence  . . .  Secondly,  the  learning  and  disputes 
of  the  schools,  having  been  much  busied  about  genus 
and  species,  the  word  essence  has  almost  lost  its  pri- 
mary  signification :  and  instead  of  the  real  constitution 
of  things,  has  been  almost  wholly  applied  to  the  arti- 
ficial  constitution  of  genus  and  species  . . .  But  it  being 
evident,  that  thiogs  are  ranked  under  names  into  sorts 
or  species,  only  as  they  agree  to  certain  abstract  ideas, 
to  which  we  have  annexed  those  names:  the  essence 
of  each  genus,  or  sort,  comes  to  be  nothing  but  that 
abstract  idea,  which  the  general  or  sortal  (if  I  may 
have  leave  so  to  call  it  from  sort,  as  I  do  general 
from  genus)  name  stands  for  ...  These  two  sorts  of 
essences,  I  suppose,  may  not  unfitly  be  termed,  the 
one  the  real,  the  other  the  nominal  essence."  (III,  3,  11) 
„To  return  to  general  words,  it  is  plain,  by  what  has 
been  said,  that  general  and  universal  belong  not  to  the 
real  existence  of  things;  but  are  the  inventions  and 
creatures  of  the  understanding,  made  by  it  for  its  own 
use,  and  concern  only  signs,  whether  words  or  ideas." 
(Confer  III,  3,  20)  Sed  id  Lockius  concedit,  notiones 
universales  quodammodo  etiam  fundari  in  rebus  ipsis. 
Vult  enim  rerum  similitudinem  iis  respondere:  (III,  3, 13) 

„1  would  not  here  be  thought  to  forget,  much  less  to 
deny,  that  nature  in  the  production  of  things  makes 
several  of  them  alike:  there  is  nothing  more  obvious, 
especially  in  the  races  of  animals,  and  all  things  pro- 
pagated  by  seed.  But  yet,  I  think,  we  may  say  the 
sorting  of  them  under  names,  is  the  workmanship  of 
the  understanding,  taking  occasion  from  the  similitude 
it  observes  amongst  them  to  make  abstract  general 
ideas,  and  set  them  up  in  the  mind,  with  names  an- 
nexed  to  them  as  patterns  or  forms  (for  in  that  sense 
the  word  form  has  a  very  proper  significationj  to  which 
as  particular  things  existing  are  found  to  agree,  so  they 
come  to  be  of  that  species,  have  that  denomination,  or 
are  put  into  that  classis."  Lockius  in  hac  re  sibi  con- 
stat,  quod,  cum  animam  tabulam  rasam  esse  dicat,  quae 
sensuum  perceptionibus  describatur,  universales  notio- 
nes,  quae  sensibus  non  accipiuntur,  reflexioni  soli  ascri- 
bit.  Sed  diximus  Lockium  non  solum  essentiam  nomi- 
nalem  sed  etiam  realem  commemorare,  quam  et  ipsam 
aliam  esse  putat  atque  eam,  quae  a  Bacone  comme- 
moratur.  Baco  enim  res  ipsas  nos  sentire  putat.  Con- 
tra  Lockius  dicit,  rerum  veram  substantiam  esse  in- 
cognitam:  (III,  6,  22)  „But  if  the  enquiry  be  made 
concerning  the  supposed  real  essence,  and  whether  the 
internal  constitution  and  frame  of  these  several  crea- 
tures  be  specifically  different,  it  is  wholly  impossible 
for  us  to  answer,  no  part  of  that  going  into  our  spe- 
cifick  idea:  only  we  have  reason  to  think,  that  where  the 
faculties,  or  outward  frame  so  much  differs,  the  inter- 
nal  constitution,  is  not  exactly  the  same."  Sed  nihilo- 


169 

secius  Lockius  in  ea  re  Baconis  sectatorem  se  osten- 
dit,  quod  sensibus  summum  ascribit  pretium  et  sub- 
stantiam  illam  incognitam  non  magni  aestimat,  quod 
ultra  sensuum  limites  modo  positivo  non  transgreditur 
sed  solo  modo  negativo.  Hoc  prae  ceteris  ex  hoc  loco 
apparet,  qui,  etsi  Baco  non  nomine  appellatur,  tamen 
Baconis  Philosophiam  respicere  videtur :  (III,  6,24)  „Upon 
the  whole  matter,  it  is  evident,  that  it  is  their  own 
collections  of  sensible  qualities,  that  men  make  the  es- 
sences  of  their  several  sorts  of  substances;  and  that 
their  real  internal  structures  are  not  considered  by  the 
greatest  part  of  men,  in  the  sorting  them.  Much  less 
were  any  substantial  forms  ever  thought  on  by  any, 
but  those  who  have  in  this  one  part  of  the  world  lear- 
ned  the  language  of  the  schools:  and  yet  those  igno- 
rant  men,  who  pretend  not  any  insight  into  the  real 
essences,  nor  trouble  themselves  about  substantial  forms, 
but  are  content  with  knoiving  things  one  from  another 
by  their  sensible  qualities,  are  often  better  acquainted  with 
their  differences,  can  more  nicely  distinguish  them  from 
their  uses,  and  better  know  what  they  may  expect  from 
each,  than  those  learned  quick-sighted  men,  who  look 
so  deep  into  them,  and  talk  so  confidently  of  something 
more  hidden  and  essential."  Ibi  sine  dubio  Baconis  Phi- 
losophia  in  experientia  nixa  defenditur  ab  illis  Theo- 
sophis,  qui  rerum  occultas  qualitates  inquirebant. 

§  32.  Conclusio. 

Postquam  vidimus,  quatenus  Lockius  a  Bacone  pen- 
deat,  quod  et  ad  experientiam  attinet,  quae  in  sensibus 

et  intellectu  fundatur,  et  ad  tabulae  rasae  notionem, 
et  ad  „essentiam  realem  et  nominalem",  et  quatenus 
Lockius  Baconis  Philosophiam  accuratius  et  constantius 
excoluerit,  de  Lockio  nunc  concludamus,  et  cum  Lockius 
inter  omnes  philosophos  arctissime  cum  Bacone  con- 
junctus  sit,  ceteri  autem  philosophi  empirici  cum  Ba- 
cone,  Empirismi  auctore  non  immediate  connectantur, 
quia  postea  Empirismus  diremptus  est  in  Idealismum, 
quod  e  Georgio  Berkeley  apparet,  et  Materialismum,  qui 
in  Gallia  dominatus  est,  —  haec  cum  sic  sese  habeant, 
cum  Lockio  hanc  ultimam  partem  dissertationis  nos 
confecisse  putamus. 


CORRIGENDA. 

Pag.  49  Coroll.  lin.  5  :  iwductionis,  melius :  inductionis. 
Pag.  50  lin.  24 :  et  ipsa,  melius :  de  se  ipso. 

Pag.  57  lin.  12:  Nov.  Org.  II,  52  p.418,  melius:  Nov.  Org.  1, 129  p.324. 
Pag.  59  lin.  26 :  De  Augm.  VII,  6,  melius :  De  Augm.  VI,  4. 
Pag.  131  lin.  15:  p.  6,  melius:  p.  8. 
Pag.  131  lin.30:  p.  6,  melius:  p.  8. 


V  1  T  A. 


IMatus  sum  Augustus  Johannes  Dorner,  fidei 
Evangelicae  addictus  Schiltachi  die  XIII  mensis  Maji  anni 
MDCCCXLVI  patre  Isaaco,  matre  Henrica,  e  gente 
Wolber,  quos  adhuc  vivos  pia  mente  veneror.  Primis 
litterarum  elementis  imbutus  gymnasium  Gottingense,  postea 
Berolini  gymnasium  Guilelmi  et  Joachimivallense  adii.  Ma- 
turitatis  academicae  testimonio  impetrato,  tempore  Paschali 
anni  MDCCCLXIV  in  Universitatem  Fridericam  Guilelmam 
me  contuli,  ubi  ab  111.  A.  Trendelenburg,  tunc  Rectore 
Magnifico  in  numerum  civium  academicorum  receptus,  ab 
111.  J.  Dorner,  Decano  maxime  spectabili  in  Album  Theo- 
logorum  relatus  sum.  Scholis  interfui  horum  virorum  111. 
Cel.  Exp.  Trendelenburg,  Roediger,  Dove,  Dorner. 
Sub  Festum  St.  Michaelis  anni  MDCCCLXIV  Gottingam  pro- 
fectus  unum  per  semestre  praeceptoribus  usus  sum  viris 
praeclarissimis:  Ritter,  Lotze,  Curtius,  Bertheau, 
Wiesinger.  Tempore  Paschali  Tubingam  petii,  ubi  tria 
per  semestria  lectiones  virorum  111.  Landerer,  de  Beck, 
Oehler,  de  Weizsaecker,  dePalmer,  Roth,  Koest- 
lin,  de  Luschka,  Neumann,  de  Quenstedt  frequen- 
tavi.  Postremo  Berolini  ad  Theologiam  me  instituerunt  viri 
cel.:  Twesten,  Semisch,  Dorner. 

Quibus  viris  omnibus,  de  me  optime  meritis  gratias  ago 
nec  unquam  habere  desinam  quam  maximas. 


T  H  E  S  E  S. 


1.  Leibnitzii  Monades  non  solum  quantitative  sed  etiain 
qualitative  inter  se  differunt. 

2.  Baco  non  solum  scientiam  utilitatis  causa,  sed  etiam 
utilitatem  scientiae  causa  existere  vult. 

3.  Vere  dicit  Augustinus  (De  civitate  Dei  XI,  6):  „Si 
recte  discernuntur  aeternitas  et  tempus,  quod  tem- 
pus  sine  aliqua  mobili  mutabilitate  non  est,  in 
aeternitate  autem  nulla  mutatio  est,  quis  non  videat, 
quod  tempora  non  fuissent,  nisi  creatura  fieret,  quae 
aliquid  aliqua  motione  mutaret." 

4.  Spinoza  cum  dicat,  Deum  solas  habere  ideas  ad- 
aequatas  (Ethica  V,  17,  II,  32  Def.  4.  II,  3),  mentem 
humanam,  quatenus  modus  Dei  cogitationis,  inadae- 
quatas  habere  ideas,  Deum  omnia  scire  negat.  Nescit 
enim  Deus  inadaequatas  ideas,  quatenus  inadaequatae, 
sive  negationem. 

5.  Falso  Kantius  Argumentum  Dei  existentiae  ontolo- 
gicum  plane  rejicit. 

